
 ukapitaal 
en huurby 


Rondalia Bank! 


Huur u motors, instrumente en 
ander duur meubels en toerusting 
deur Rondalia Bank terwyl u fondse 
rente verdien by Rondalia Bank. 
Ons koop alles wat u nodig het en 
u huur dit teen die billikste tariewe. 

Gesels nog vandag met 
Rondalia Bank oor huurgeriewe. 


RondaliaBank 


Beperk 
Hoof kantoor: Visagiestraat 174, Posbus 2290, 
Pretoria. Tel. 48-2631. 
Takke en agentskappe dwarsoor die land. 

'N GROOT BELEGGING 


Ja, na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is op reg trots op 
ons s'n — 53 jaar lank 
reeds dien ons die mo- 
tor publiek van Pretoria. 


CHEVROLET DE VILLE — CONSTANTIA — 
KOMMANDO — CHEROLET 4100 — 3800 — 
2500 — FIRENZA — OPEL MANTA 


AMIderson : Flitton 


Tel. 48-2611 
Tel. 74-5971 

















'N ORREL TE KOOP 
Prys: R10,000 


Die N.G. Gemeente bied aan: 


'n Compton-Orrel in goeie werkende toestand. Die 
Orrel bestaan uit vier reekse pype nl: 


(a) Prestant 8” 
(b) Fluit 16' 
(c) Salisionaal 8 
(d) Trompet 16' 
(Insluitende 'Trompet 12”) 
Totaal 334 


Die Orrel sal tot en met einde Oktober 1974 diens 
in die betrokke Kerkgebou lewer, wanneer dit deur 
`n nuwe Orrel vervang word. 


Die algemene toestand van die instrument is goed 
en dit lewer sedert 1950 baie goeie diens. 


Nadere besonderhede kan verkry word van: 


Scriba, 

N.G. Gemeente, 

Posbus 83, 

FLORIDA. 
Persoonlike besigtiging sal verwelkom word en die 
Suid-Afrikaanse Orrelbouers is bereid om met voor- 
nemende kopers te onderhandel met betrekking tot 
die afbreek en heroppa die Orrel in `n ander 

okaal. 

Aaron, Kajafas en die 
Wereidraad van Kerke 


Aëron en Kajafas, twee leidende figure in die 
godsdienstige lewe van Israel! Aaron is onder die 
leiding van die Gees van God die grondlegger van 
die Israelitiese priesterskap en ,,die mond van sy 
broer Moses, (Exod. 4:16) die leier van die volk. 
Ondanks sy vervaardiging van die goue kalf, en ook 
dat hy die kant van Miriam kies toe sy haar teen die 
leierskap van Moses versit het, staan hy uit as 
'n groot figuur in die geskiedenis van sy volk. 

Kajafas het bekendheid verwerf tydens die ly- 
densgeskiedenis van Jesus en sy aandeel om Jesus 
veroordeel te kry. Hy het immers in 'n Same- 
koms van Fariseërs en priesters die gewetensal- 
wende woord gespreek: Dis beter dat een mens 
sterwe en nie die hele volk verlore gaan nie, en 
hierdie woord het gelei na die kruisiging van Jesus. 
Tydens die verhoor voor hom en die Joodse San- 
hedrin het hy toegelaat dat in stryd met die wet 
geweld teen Jesus gebruik word (Matt. 26:67, 68) 
en in 'n daad van skynheilige verontwaardiging het 
hy sy klere geskeur. 

Vanaf Aron na Kajafas is daar 'n daling in die 
hoëpriesterskap. Kajafas laat sien tot watter mate 
'n geestelike leier kan daal, waar hy valse getuies 
gebruik om 'n onskuldige veroordeel te kry en 
selfs omkoopgeld ter hand neem om sy doel te 
bereik. 

Aaron en Kajafas! 

Hulle is vir ons 'n beeld van die Wêreldraad van 
Kerke. Hierdie raad het ook hoog begin. Dit sou 
'n forum word vir gesprek tussen die lidkerke. 
Dit sou nie voorsê nie, maar advies gee. Dit sou 
die weg baan vir eenheid onder die kerke. Die leiding 
was in sterk hande. Soos A#ron was dr. Visser 't 
Hooft nie onfeilbaar nie, maar hy was 'n groot 
geestelike leier. 

Maar soos die Joodse Raad van ouds het ook 
die Wêreldraad van Kerke al meer in politieke 
vaarwater beland. Pilatus en Herodes het met die 
raad al meer rekening moes hou. Voor Pilatus het 
hulle Hom op politieke terrein veroordeel probeer 
kry. Hulle het gesê: ,,Ons het bevind dat hierdie 
man die volk verlei en verbied om aan die keiser 


] Blaai om 

AARON, KAJAFAS EN DIE WÊRELDRAAD VAN KERKE 


] Vervolg van vorige bladsy 


belasting te betaal, terwyl Hy sê dat HI self Christus, 
die Koning is.” 

Die Wêreldraad van Kerke het nou in die voet- 
stappe van die Joodse Sanhedrin te lande gekom. 
Die Wêreldraad het links begin swaai en gaan nog 
steeds verder op sy pad van onheil. Dit staan steeds 
meer en meer positief teenoor die kommunisme. 
Wat in kommunistiese lande gebeur, word oor die 
hoof gesien en vergoeilik. Wat die linksgesinde 
V.V.O. vandag sê, sê die Wêreldraad van Kerke 
mêre. Die stokperdjies van die V.V.O. het ook die 
stokperdjies van die Wêreldraad van Kerke geword. 
Die koers is nou opvallend duidelik in politieke 
rigting. Soos Kajafas en sy raad geweld toegelaat 
het teenoor Jesus Christus, die Hoof van die kerk, 
so laat die Wêreldraad van Kerke nie alleen geweld 
ongemerk toe nie, maar gebruik kerkgelde om ge- 
weld te begunstig. Soos Kajafas valse beskuldi- 


BEWYS DIT 


,Niemand kan bewys dat die geld vir enige 
ander oogmerk as die humanitêre aangewend word 
nie. . . Diegene wat sulke aanklagte maak moet 
dit bewys.” 

So het volgens die openbare pers dr. Philip 
Potter, die sekretaris van die Wêreldraad van Kerke 
onlangs gesê in die kommunistiese Oos-Berlyn. 

Daarteenoor stel ons: As dr. Potter dit ontken, 
dat terroriste die geld wat hulle van die kerke via 
die Wêreldraad ontvang vir geweld gebruik laat 
hy dan bewys lewer dat die beskuldiging teen hom 
en sy raad vals is. 

Hy het blykbaar groot ,,vertroue” in terroriste 
en hulle word deur hom ,,ten volle gerespekteer” 
so lui die koerantberig verder. Ons daarteenoor 


OORDENKING—HEMELVAART 


ginge toegelaat het in die verhoor van Jesus, so 
maak die Wêreldraad van Kerke ook gebruik van 
valse bewerings teen Suider Afrika. Volgens hulle 
is dit beter, dat blanke Suider Afrika omkom, as 
swart Afrika daardeur maar gered kan word. 


En na Visser 't Hooft het Carson Blake, self 'n 
linkse teoloog, die leiding oorgeneem. En nou na 
hom het die leiding in nog verder linkse hande 
gekom, naamlik in die Wes-Indier, dr. Ph. Potter, 
wat nie eers meer wegsteek dat sy simpatieë links 
lê nie. 

Met hierdie Kajafas aan die hoof word Christus 
weer gekruisig en sal Barabbas, die terroriste, be- 
moedig en gesteun word. Soos die Sanhedrin van 
Kajafas 'n pressie-groep geword het vir die Ro- 
meinse owerheid, so het die Wêreldraad van Kerke 
'n pressie-groep geword in die twintigste eeuse 
wêreldpolitiek. 


— Joh Dreyer. 


ASSEBLIEF! 


het geen vertroue in en geen respek vir die Barab- 
basse van ons tyd nie, wat terreur skep en moord 
en, doodslag beoëfeii | Mure. sbmsansEER Id 

Dat geen kontrole oor die besteding van die 
geld vir die terroriste uitgeoefen word nie, is deur 
'n hoofbestuurslid van die Wêreldraad van Kerke 
erken en hy sal dit wel weet. Dit is prof. H. Berkhof. 
Volgens die Nederlandse persburo het hy gesê: 
,En wat die kontrole betref, die oefen ons nêrens 
uit nie. En waarom hier (by die Frelimos in Mo- 
sambiek Joh. D.) dan wel? Dit sou rassediskrimi- 
nasie wees.” Verder sê die professor: ,,Die be- 
vrydingsfronte word vernaamlik deur Sjina gesteun, 
wat hier as reddende engel optree.” 


— Joh Dreyer. 








KYK NA DIE HEMEL 


Teks Hand. 1:11 — ,Waarom staan 
julle en kyk na die hemel?” 
Hand. 7:55 — ,Maar hy was vol 


van die Heilige Gees en het die oë 
na die hemel gehou en die heerlikheid 
van God gesien en Jesus wat staan 
aan die regterhand van God.” 


`n Tydiger en dringender vraag kan 
seker nie in hierdie dae aan ons ge- 
vra word nie. ,,Waarom staan julle 
en kyk na die hemel?” Hierdie be- 
rispende woord van die engele gryp 
ons diep aan in `n skuldige gewete. 


Ons kyk in ons dae om baie redes 
op na die hemel. Baie soek in self- 
sug na tekens van reën, andere soek 
na bewegende satelliete en andere 
weer na iets nuuts in die sterre- 
konstellasie. 


DS. H. R. VISSER 


Maar leef daar voor ons geestes- 
oog nog die lewende persoon van ons 
Heiland, Jesus Christus, wat gegaan 
het om in die ruimte van God se 
hemel vir ons plek te berei? 

Die verskyning en woord van die 
engele aan die dissipels was vir hulle 
die sekerste bewys dat alhoewel Je- 
sus weggegaan het, Hy die wêreld 
nie aan sy lot oorgelaat het nie, maar 
dat Hy juis deur sy hemelvaart die 
tweerigtingverkeer tussen die hemel 
en die aarde herstel het. Met sy he- 
melvaart het ons Here, Jesus Christus, 
aan hierdie aardse tranedal weer sin, 
betekenis en toekoms gegee. 


] Na volgende bladsy 


Daarom kom die vraag uit die enm- 
gelemond ook na ons: Waarom staan 
julle en kyk na die hemel?” — met 
ander woorde, wat het julle aan die 
hemel? Wat het u en ek aan die 
hemel? 

Wat beteken die hemel vir die 
jongmens in hierdie wereld? Wat be- 
teken die hemel vir die sakeman wal 
homself tussen sy konkurente moet 
handhaaf? Wat beteken die hemel 
vir die moeder moet haar groot gesin? 
Wat het die hemel te doen met die 
praktyk van ons lewe — ons werk, 
ons reise of benoudhede? 

Is die bemel nie vir baie 'n soort 
kapitaal waarvan hulle nooit kan trek 
nie, n suort pensioen waarvoor ons 
probeer cm `n middeletoets te slaag 
nie? 

Die hemelvaart van ons Here Je- 
sus Christus wil `n antwoord gee op 
die spreekwoord dat die hemel nie op 
aarde is nie. Die hemelvaart van 
Jesus wil die hemel nie van die aarde 
wegneem nie, maar terugbring. Daar- 
om word hierdie vraag deur die en- 
geletaal so dringend gestel: ,,Waar- 
om staan julle en kyk na die hemel?” 

Hierdie vraag het `n woord vir 
hulle wat nooit na die hemel kyk nie! 

Die mense van hierdie dekade sal 
seker nie verwyt kan word dat hulle 
nie na die sterrehemel kyk nie. Nog 
nooit het die teleskope verder in die 
oneindigheid geboor as juis vandag 
nie. Nog nooit het die menslike we- 
sens verder deur die onmeetlike ruim- 
tes gereis as juis nou nie. Maar, nog 
nooit was die aangesig van die mense- 
kinders meer na die aarde gebuig 
as juis vandag nie. Beter kan ons 
seker nie die ingesteldheid van die 
menslike gees in die opkyk na die 
hemel opsom as in die godslasterlike 
taal van die eerste Russiese ruimte- 
vaarder nie: ,Ons het die hemelruim 
deurkruis, maar nêrens het ons 'n 
God gesien nie.” 

Die onmeetlike ruimtes van die ryk 
van God in sy heerlikheid, bly ge- 
slote selfs vir die deurdringendste 
wonders van hierdie eeu. 

Die hemel van God, die heerlikheid 
van God se wêreld, is nie nodig nie 
omdat die mens van die twintigste 
eeu sy hemel op aarde gebou het 
deur die stelsels van sy eie gees en 
die wonders van sy tegniek. 


Hoe nodig is hierdie woord van die 
engele nie aan 'n wêreld wat vaskyk 
teen sy eie horisonne en daaraan ge- 
noeg het nie. Hoe nodig is dit nie 
vir die kerkmense wat nie meer in 
die taal van die apostel ,,die dinge 
soek wat daarbo is nie,” omdat die 
materiële van hierdie wêreld hulle be- 
hoeftes so vervul het dat hulle van 
die hemelse vergeet het. 

Die Bybel sê: ,,Daar waar julle 
skat is, daar sal julle hart ook wees.” 
Ons kan daar byvoeg — daar waar 


'n mens se hart is, daarheen vlug 
die oë kort-kort? 


IToeveel het nie die geestelike inge- 
ruil vir die stoflike nie, die tydelike 
vir die ewige, die hemelse vir die 
aardse? En sê die Bybel nie so dui- 
delik — ,Wat baat dit 'n mens dat 
hy die hele wêreld win, maar aan sy 
siel skade ly?” 

Om op te kyk na die hemel. is 
onder andere om te leef uit die gebed: 

Gee ons vandag ons daaglikse 
brood.” Om te vra: ,Here, wat wil U 
hé moet ek doen?” Dit is om te 
leef in die sekere en vaste geloof 
dat ook ek aan Hom, Christus, be- 
hoort en dat Hy my sal opwek in die 
laaste dag om, in die taal van die 
apostel, ,my saam te laat sit met 
Christus in die hemel.” (Ef. 2:6). 


,Wat staan julle en kyk na die 
hemel?” Hierdie vraag het ook `n 
woord vir hulle wat na die hemel 
kyk en niks sien nie. Die Here Jesus 
het met sy hemelvaart die hemel 
,Oopgemaak?”, die gordyn weggetrek, 
die wolke voor die son van God se 
liefde en genade opgeklaar vir hulle 
wat na Hom soek. 

Een onderwysing moet ons hieruit 
betyds leer: vallende klippe en die 
naderende dood is nie genoeg om 
mense oë van die aarde af weg te 
trek na die hemel nie. Baie wat 
hulle hele lewe lank af aarde toe 
gekyk het, het al in die sterwensuur 
gou probeer opkyk hemel toe — 
maar hulle het niks gesien nie. 


Daarom het ons die Skrifgedeelte 
oor die geskiedenis van die eerste 
martelaar Stefanus, gelees. Want daar 
staan: ,Maar hy was vol van die Hei- 
lige Gees en het die oë op die hemel 
gehou.” Sonder die Heilige Gees sou 
Stefanus niks van die hemel gesien 
het nie. 

Die Heilige Gees is die ,,geheim”" 
van die hemelvaar:. Hemelvaart het 
vir Christus Pinkster (Heilige Gees) 
moontlike gemaak, maar Pinkster 
(Heilige (Gees) maak vir. ons die 
hemelvaart moontlik. Slegs wanneer 
die Heilige (Gees ons oë vrygemaak 
het van die ,,hemel” van hierdie 
wêreld, ook van ons sorge en bekom- 
mernisse, dan eers sien ons die hemel 
geopend — en wanneer die hemel 
so deursigtig word, dan sien ons 
Jesus. 

Hemelvaart is geen vae, onreële 
gedweep met die hemelse nie. Hemel- 
vaart — pinkster is om Jesus te sien! 
Dit altans is die ,,geheim” van elke 
Christelike feesgety. 

Kersfees — dit is Jesus in die krip 
sien. 


Goeie Vrydag — dit is Jesus aan die 
kruis sien. 
Paasfees — dit is Jesus buite die 
graf sien. 


Hemelvaart — dit is Jesus in die he- 
mel sien. 

Pinkster — dit is Jesus in ons hart 
sien. 


Wat staan julle en kyk na die 
hemel? 

Die vraag het ook `n woord vir 
hulle wat nie meer na die hemel 
kyk nie. Dit was nie die doel van 
die engele om die oë van die dissipels 
weg te dwing van die hemel nie. Hulle 
woord was bedoel as 'n vermaning 
om die dissipels uit te ruk uit `n 
onpraktiese en werklose dromery. 
Hulle word nie berispe omdat hulle 
na die hemel opkyk nie, maar omdat 
hulle bly staan! 


Jesus het opgevaar na die hemel, 
en daar moet iets gedoen word, want, 
so lui die boodskap: ,,hierdie Jesus 
wat van jule opgeneem is in die 
hemel, sal net so kom soos julle Hom 
na die hemel sien wegvaar het.” 


En dan lees ons in Lukas se ander 
brief. sy evangelie 24:52 hierdie be- 
tekenisvolle woord: ,En hulle het 
Hom aanbid en teruggegaan met groot 
blydskap en hulle was gedurig in die 
tempel en het God geprys en gedank.” 


Elkeen wat opgekyk het na die 
hemel en sy Saligmaker en Verlosser 
in die gees aan die regterhand van 
God gesien sit het — sy geloof word 
aangevuur, sy verwagting gee hom 
die lus en ywer om met verlange 
terus te kyk na die hemel vanwaar 
sy Koning sal kom om Syne te kom 
haal. 


Die hemelse Bruidegom kom om 
sy aardse bruid, sy kerk, sy gelowiges 
te kom haal vir die bruilofsmaal van 
die Lam. Verwag u sy koms? Waarom 
staan u en kyk na die hemel? 


Ts daar nog in die hart van die kerk 
die vurige verwagting — die gereelde 
opkyk na die hemel? 


Ons lees in die boek Genesis dat 
God die hemel en aarde geskape het 
en dat daar 'n voortdurende verkeer 
tussen hemel en aarde was, maar dat 
hierdie verkeer deur die sonde ver- 
breek is. Die hemelvaart van Jesus 
was die begin van die herstel wat in 
finaliteit sal gebeur met die weder- 
koms. 


Die Here Jesus is op pad. Sy kerk 
wag op Hom met die lampe van die 
geloof. Ons kyk na die hemel, want 
self het Hy gesê: ,,Dan sal die teken 
van die Seun van die mens in die 
hemel verskyn en dan sal al die stam- 
me van die aarde rou bedryf en die 
Seun van die mens sien kom op die 
wolke van die hemel met groot krag 
en heerlikheid.” 


Daarom vra die engele vandag so 
betyds aan elkeen: Wat staan jy en 
kyk na die hemel? 


Amen. 

PINKSTEROORDENKING— 





VERSEEL met die 


Skriflesing: Ef. 1:7-14. 


Teks: Ef. 1:13b-ida, wat ons SOOS 
volg kan vertaal: ,, . . . nadat julle 
tot die geloof gekom het, is julle 
verseël met die Heilige Gees van die 
beloite, wat die onderpand is van 
ons erfdeel.” 


In die Pinkstertyd dink ons be- 
sonderlik aan die gawe van die Hei- 
lige Gees. In ons kerk word op teolo- 
giese vlak heelwat aandag gegee aan 
die Pinksterevangelie, maar dit is te 
betwyfel of die volle krag daarvan in 
ons gewone geloofslewe tot sy reg 
kom. Miskien is een van die redes 
hiervoor ons afkeer aan die manier 
waarop die sektes die Pinksterevan- 
gelie misbruik. Miskien is die omge- 
keerde eerder waar, miskien is ons 
praktiese verwaarlosing daarvan die 
rede waarom die sektes die werking 
van die Heilige Gees verkeerd vooTr- 
stel. In die Bybel beklee die Pink- 
sterevangelie egter 'n baie belangrike 
plek. Daarom is dit nodig dat ons 
besef watter diepgaande betekenis en 
innige lewenstroos daarin opgesluit lê. 
Anders verdroog ons lewe en ont- 
staan daar 'n vrugbare teelaarde vir 
verwronge voorstellings van die Bybel- 
se boodskap. 


Oral in die Bybel lees ons van 
Gods Gees. In die Ou Testament hoor 
ons as't ware al voorlopig van Hom, 
in die evangelies word Hy belowe, 
en eindelik berig Hand. 2 dat Hy 
op die gemeente uitgestort is. Van 
hierdie punt af is die Nuwe 'Testa- 
ment vol van die beskrywing van sy 
werk. Daar is so baie fasette dat 
mens 'n lang tyd nodig het om elkeen 
te bespreek. Daarom gaan ons nou 
alleen aan een faset aandag gee, 
naamlik aan die Heilige Gees as die 
voleinder — dit wil sê hoe Hy ons 
help en lei op ons pad na die ewige 
bestemming. In ons teks word daar 
nou twee gedagtes gebruik om dit te 
verduidelik, naamlik ,,verseëling” en 
,Onderpand”. Om dit te verstaan, 
moet ons weet wat hierdie dinge in 
die tyd van die Nuwe Testament be- 
teken het. 


Die eerste beeld is dié van ver- 
seëling. Sowel in die Ou Testament 
as in die wêreld van die Nuwe 'Testa- 
ment het verseëling gedien om seker- 
heid te waarborg. As iets `n seël ge- 
dra het, kon die betroubaarheid en 
egtheid daarvan gekontroleer word. 
Dit is soos die amptelike stempel van 
`n moderne staatsdepartement wat die 
egtheid van `n dokument waarborg. 
As elkeen wat tot die geloof gekom 
het, dan met die Heilige Gees ver- 


seël word, verkry hulle die waar- 
merk van die belofte van God. Met 
ander wooide hulle kry die waarborg 
dat hulle werklik aan (God behoort 
en verlos word uit die nood van die 
wêreld. Maar hierdie seël kry alleen 
die gelowiges. Ons kan vasstel dat 





DR. J. A. LOADER 





die uitdrukkingswyse van ons teks 
by die doop tuishoort (vergelyk Hand. 
19:1-16), en alleen gelowiges ontvang 
die doop. Ongelowiges kry nie die 
seël nie, en gelowiges is nooit daar- 
sonder nie. Dit beteken dat 'n ge- 
lowige sonder die gawe van die Hei- 
lige Gees ondenkbaar is. En so ver- 
kondig die beeld van die verseëling 
aan ons dat elkeen wat tot die geloof 
gekom het, nooit kan twyfel aan die 
belofte van God nie, want elke ge- 
lowige het die amptelike waarmerk 
van God. 

Dan volg daar in ons teks nog 'n 
tweede beeld waarmee die werk van 
die Heilige (Gees verduidelik word. 
Hy word ook genoem die ,onderpand 
van ons erfdeel”. Dit is 'n term uit 
die handelstaal van destyds. `n On- 
derpand was `n tipe deposito. Dit 
het gegeld as die eerste paaiement 
waarmee die koper hom tegelyk ver- 
bind om die res van die verskuldigde 
bedrag te betaal. Wanneer so 'n on- 
derpand gegee is, het die kontrak 
wettig geword. Op dié wyse kry die 
verkoper `n waarborg dat die volle 
som aan hom afgedra sal word. Wan- 
neer die Heilige Gees dan as 'n 
onderpand aan ons gegee word, moet 
ons die uitdrukking in die lig van 
hierdie handelsbeeld verstaan. Die 
Heilige Gees is as't ware die eerste 
paaiement van ons saligheid. Dit be- 
teken dat ons nou reeds 'n voorsmaak 
het van die volle heerlikheid van die 
hemele. Daarmee het God Hom ook 
verbind om die volle saligheid aan 
ons te gee. Dit beteken nou nie dat 
God ons iets verskuldig is of dat ons 
in `n handelstransaksie met Hom ge- 
wikkel is nie. Dit is alleen `n beeld 
uit die handelswêreld om die enkele 
kwessie van betroubaarheid te ver- 
duidelik. Die gawe van die Heilige 
Gees is die regsgeldige waarborg dat 
elke gelowige die volle erfenis sal 
ontvang. 

In albei die beelde van ons teks 
staan een ding voorop, en dit is die 
volkome sekerheid en waarborg wat 
gelowiges het. Dit is die vrug van sy 
koms op die Pinksterdag: Dat elkeen 
wat sedertdien tot die geloof gekom 

het, deur hierdie sekerheid na die 
voleinding heengelei word. Die eerste 
beeld lê klem daarop dat dit vir 
elkeen is wat glo, en die tweede 
onderstreep dat die gawe van Pinkster 
onafgebroke lei tot die volheid daar- 
van in die hemel. 

Soms is lidmate bekommerd oor 
die vraag of hulle die Heilige Gees 
ontvang het. So iemand word deur 
die Pinksterevangelie van sy kommer 
verlos. Want elke gelowige het die 
gawe ontvang. Dit hoef nie, soos som- 
mige meen, bewys te word deur een 
of ander buitengewone verskynsel 
soos die spreke in tale en dergelike 
nie. Want as ons glo, kry ons die 
seëlmerk waarmee God self instaan vir 
die uitvoering van sy belofte. 

En dikwels kan die heerlikheid 
waartoe ons bestem is, so ver en on- 
werklik lyk as ons te midde van die 
moeite en leed van die lewe moet 
voortjaag. Dan kan `n mens die vol- 
einding uit die oog begin verloor en 
selfs daaraan begin twyfel. Dit is 
dan wanneer die Heilige Gees sorg 
dat ons nie op die pad na ons be- 
stemming beswyk nie. Want Hy is 
dan die onderpand, die eerste paaie- 
ment van die saligheid — en hoe 
kan ons dan twyfel? 

So is die Pinksterevangelie onmis- 
baar in ons lewens. Want dit is bedoel 
om ons staande te hou, te troos en 
te begelei na die voleinding. 

Amen. 

Hierdie artikel uit ons geloofsbe- 
lydenis is kort maar kragtig. Die 
Skrif leer ons dat die werking van 
die Heilige Gees 'n dinamiese krag 
is. Tog is daar baie misverstand oor 
hoe die Gees in die mens werk en wat 
die resultaat daarvan is. As gevolg 
van die talle navrae hieroor wil ons 
in hierdie uitgawe, en die volgende 
maande, wys op die werk van die Hei- 
lige Gees. Hierdie maand se bespre- 
king is aan die hand van die boek van 
dr. J. H. Bavinck: Ik geloof in de 
Heilige Geest. 


Die Heiliee Gees is reeds heel aan 
die begin van die geskiedenis werk- 
saam. Die Gees van God het gesweef 
op die waters voor die skepping 
(Gen. 1:9). Die Gees wat op die wa- 
ters gebroei het, word soms ook as 
die ,.asem” aangedui. Dit kan omdat 
fees” dieselfde woord is in die He- 
breeuse taal van die O.T. as wind 
of asem. Hy word ook die asem van 
die Almagtige genoem (Job 33:4). 


Hierdie asem van God, is skep- 
pingskraigstig en deel ten nouste 'in 
die hele skepping (Ps. 33:6) en ver- 
nuut die aardbodem (Ps. 104:30). 


Alle besondere gawes en talente 
van die mens wat hy op een of ander 
manier m die diens van God gebruik, 
is die resultaat van die werk van die 
Gees. RBesëleël, die eerste bewerker 
van goud. silwer en koper vir die 
diens in die Tabernakel, was vervul 
met die Gees van God (Ex 31:3). 


Ook Josef, die droomverklaarder, 
het die Gees van God gehad (Gen. 
41:38). Ook in die boek Rigters lees 
'n mens herhaaldelik dat die Gees van 
God oor iemand vaardig geword het 
en so die mens tot ongekende pres- 
tasies in staat gestel het. Dan kan 
Jefta sv vvande verslaan. Simson Sy 
reuse kraatoere lewer. ander profe- 
teer of ontvang besondere wysheid. 


Die O.T. selowige kon bid vir die 
leiding van die Gees in sv lewe Ps. 
143:10. Die leiding van die Gees laat 
'n volk wandel in die gebooie van 
God, dit deeglik onderhou en daarom 
mag hulle woon in die land wat God 
gee en mag volk van (God genoem 
word (Eseg. 36:27). Wanneer die 
Gees van God in die leiers van die 
volk is. kom daar vir die volk rus. 
(Jes. 63:11-14). 


Die merkwaardige is dat die Gees 
wat dikwels vergelyk word met `n 
hamer wat `n rots stukkend slaan, nie 
die mens eenvoudig oorrompel nie 


IN DIÉ 


maar die mens so wil oortuig en lei 
dat daar nog plek is vir die verant- 
woordelikheid van die mens. Israel 
kon die Gees weerstaan (Ps. 106:33) 
en kan daardeur die Gees bedroef 
(Jes. 20:7) omdat die Gees vir hom 
te sterk is. 


Wanneer die (Gees met die mens 
werk, dan trek Hy ons weg van die 
lewenspad waarop geen ware en bly- 
wende geluk is nie en lei die mens 
op die ewige weg. Sy werk met ons 
rus op die vergewende genade van 
God daarom word die Gees genoem: 
die Gees van genade en gebede (Sag. 
12:10). Hierdie verandering wat Hy 
in die mens bewerkstellig, noem die 
N.T. die wedergeboorte sodat ons deel 
kry aan die verlossingswerk van Je- 
sus (Christus. Wat God in Jesus 
Christus vir die sondige wêreld ge- 
doen het, word deur die werk van 
die Gees ons eiendom. 


Die gawe van Gees is ook 'n teken 
of pand (bewysstuk) van die belofte 
van God dat ons eenmaal, in die 

komende koninkryk van God, die volle 
heerlikheid sal ontvang wanneer Hy 
alles in almal sal wees. Die Gees is 
die deposito, die eerste betalings- 
bewys, van die erfenis wat op ons 
wag (Ef. 1:4). 


Om die verlossingswerk van God 
aan alle mense van alle tye bekend 
te maak en alle mense daarin deel te 
laat kry. gebruik God die kerk op 
aarde. Die kerk ontvang die Gees en 
word met sy krag toegerus om hier- 
die taak te doen (Hand. 1:5-8). So 
word elke gelowige nou `n mede-ar- 
beider van God (1 Kor. 3:9) om die 
hele wêreld onder die koningsheer- 
skappy van Christus in te trek. 


Die Gees red ons deur die heils- 
werk van Christus ons eiendom te 
maak. Hy skakel ons in en gebruik 
elke gelowige in die uitvoer van God 
se verlossinsplan met die hele wêreld. 
Die Gees rus ons toe vir daardie 
taak. 


Oorgeneem uit die Nuusbrief van 
die gemeente Kaapstad. 


ONDERSOEK KERK 
EN 
CHARISMA 


Die werkgemeenskap van Praktie- 
se "Teologie wat bestaan uit lede van 
die drie Afrikaanse susterskerke is 
besig met `n omvattende ondersoek 
na die omvang van die charismatiese 


beweging, veral binne die drie kerke. 


Daarmee bedoel ons die beweging 
onder gelowiges wat die besondere 
en buitengewone gawes van die Hei- 
lige Gees soos die spreek in tale, 
gebedsgenesing, ens. privaat en/of in 
die openbaar wil beoefen. 


Ons het hier te doen met verskyn- 
sel wat nie alleen van wêreldomvang 
is nie, maar in die komende jare toe- 

nemende eise aan ons Gereformeerde 
bedieningspatroon, veral onder die 
jeug sal stel. Daarom is dit so be- 
langrik dat die Werkgemeenskap — 
wat ons kerke in 'hierdie verband 
wil dien -— oor volledige gegewens 
beskik. `n Vraelys word met die oog 
hierop aan alle leraars van die drie 
Kerke gestuur. U word vriendelik 
versoek om die vraelyste so volledig 
moontlik te beantwoord en terug te 
stuur. Dit sal deur die Werkgemeen- 
skap hoog op prys gestel word. 


— J. 1 de Wet. 

Habakkuk is `n heilsprofeet. Ons 
hoor geen woord van vermaning, 
waarskuwing of veroordeling van sy 
eie volk nie. Daar is min verwysings 
in sy geskrif wat 'n mens help om die 
presiese historiese omstandighede van 
sy optrede te bepaal. Hy moes rens 
tussen die jaar 626 v.C. toe koning 
Nabopolasser die Chaldese Ryk gestig 
het en voor die ballingskap van Juda 
in 686 opgetree het. Tn 1:6 is 
daar `n verwysing na die Chaldeërs, 
soos die mense van die laaste Ba- 
biloniese Ryk bekend gestaan het; 
dit is verder uit die boek duidelik 
dat die groot katastrofe wat Juda sou 
tref, naamlik die ballingskap, nog 
nie plaasgevind het nie. Verskillende 
geleerdes stel binne hierdie raamwerk 
uiteenlopende datums voor. Persoon- 
lik meen ek dat Habakkuk opgetree 
het aan die einde van die sesde eeu 
V.C., dus na die jaar 609. Die groot 
verwagtings wat aan koning Josia 
gekoester is, is in die jaar 609 saam 
met hom na die graf, toe hy in sy 
poging om die Egiptiese opmars tot 
hulp van die verswakte Assiriërs te 
stuit, by Megiddo voor Farao Nego 
geval het (2 Kon. 23:29). 

Hoofstuk 1 is grootliks `n klaaglied 
(1:2-4, 12-17) waarin Gods hulp afge- 
smeek word in die noodtoestand waar- 
in die volk verkeer: onreg, stryd, ge- 
weld, verwoesting, noudat Juda weer 
onder Egiptiese juk is, nadat die vlam 
van `n byna Messiaanse Ryk hoog 
onder Josia opgevlam het. Sy opvol- 
ger Joahas is na Egipte weggevoer 
waar hy oorlede is, en die se broer 
Jojakim, onder wie se despotisme 
Jeremia so gely het, is deur Nego 
op die troon geplaas. Die klag weer- 
klink in kenmerkende wendinge: die 
hoe-lank-nog en die waarom-vrae, ter- 
wyl dit lyk of hulp nooit opdaag nie. 
Waar is die geregtigheid van God in 
die geskiedenis van die volkere? 

Op die klag volg die antwoord (1: 
5-11, 2:1-4), orakels van God. Die pro- 
feet en sy volk moet let op die stuk 


wêreldgeskiedenis wat daar voor hulle 
0ë afspeel: dit is Gods werk. Dit is 
God self wat die Chaldeërs opwek 
(1:6), hulle optrede is die gevolg van 
sy inisiatief en sy optrede. En tog is 
wat die Chaldeërs doen, weer nie 
identies met Gods werk nie, want 
uit hulle dade blyk dat hulle nie 
die ware (God nie, maar hulle eie 
krag as hulle god het (1:11). Daar- 
om kan hierdie antwoord op die raal- 
sel van die wêreldgeskiedenis maar 
net 'n voorlopige antwoord wees. 

Die tweede hoofdeel van die boek 
(2:5-20) bevat dreigemente teen die ti- 
rannieke wêreldmag. Kort-kort spreek 
die profeet sy ,.wee” uit, oor die een 
wat hom verryk met wat nie aan hom 
behoort nie(6), wat homself wil ver- 
skans en red (9) terwyl hy baie volke 
uitroei, wat `n stad bou met bloed (12) 
en op geeslose afgode vertrou (19). 
Op misdade moet straf volg, daar is 
'n noodsaaklike band tussen 'n daad 
en sy gevolge. God self sal die onge- 
regtigheid straf, al lyk dit vir die 
oomblik of Hy daar niks aan doen 
nie. God sal die goddelose wêreldmag 
vernietig. ,,Maar die regverdige, deur 
sy geloof sal hy lewe” (2:4). Die ver- 
metele, eiegeregtige, eiemagtise volk 
gaan ten gronde, maar die volk wat 
op God vertrou (in Hebreeus is daar 
nie aparte woorde vir ,,glo” en ,,ver- 
trou” nie), sal in die lewe bly. Al lyk 
dit of in die omstandighede van die 
oomblik daar niks van die geregtig- 
heid van God te bespeur is nie, kan 
daar rus wees in die geloof, in die 
vashou aan God en aan sy Woord, in 
die geloof wat `n mens nog nie sien 
nie (Hebr. 11:1). 

Die boekie word afgesluit met `n 
indrukwekkende gebed van die pro- 
feet (3:1-19). In hierdie gebed of 
psalm bring die visioen van die HERE 
wat kom om die wêreldmag te ver- 
nietig die enigste grond vir vertroue, 
vir hoop op die toekoms. Dit gee 
aan die gebed die sekerheid van sy 
verhoring. God is aan die werk in die 

geskiedenis en Hy voer alles na die 
einde toe, na die doel toe: die oor- 
winning van die reddende geregtig- 
heid van God. 

Ons hoef ons oë nie te sluit vir 
die voorlopigheid van Habakkuk se 
profesie nie. Hy verwag alleen red- 
ding vir sy eie volk; die ander volkere 
sien hy as't ware aan die kant van 
die goddelose wêreldmag. Sy visioen 
toon alle kenmerke van historiese be- 
paaldheid, van gebondenheid aan die 
nood van die oomblik en die plaas- 
like omstandighede van sy volk. Maar 
as ons na hierdie woord luister in 
die wyer perspektief van die hele By- 
bel, van Ou en Nuwe Testament, weet 
ons dat die profesie van Habakkuk 
waar is: God help net sy volk, maar 
sy volk is diegene wat Hy deur die 
bloed van Christus versamel uit alle 
nasies van die aarde. Net so is die 
goddelose mag nie net die Babilo- 
niërs van Habakkuk se dag nie, maar 
die magsdronkes en goddeloses in alle 
volkere. Geloof ci ongeloof lê nie 
respektiewlik weerskante van 'n na- 
sionale n `n etniese lyn nie. Dit deur 
kras dit. 





DIÉ KERK IN 
RUSLAND 


In Rusland is daar sogenaamd Vvry- 
heid van godsdiens ,maar die kerk is 
ingehok en omring deur 'n menigte 
van wette en regulasies wat die staat 
kan ombuig in enige rigting om die 
werk van die kerk te bemoeilik. Al die 
kerkgeboue is nou eiendomme van die 
staat en baie word nou vir ander doel- 
eindes soos vir fabrieke en museums 
gebruik met die gevolg dat veelvuldig 
gebruik gemaak moet word van die- 
selfde kerkgeboue tot twee dienste 
elke dag van die week. Meer as 50 
gemeentes het onlangs opdrag gekry 
om te verenig en saam een enkele 
kerkgebou te gebruik. Tog is daar 
groei. Gemiddeld doop elke stadspredi- 
kant 1000 kinders jaarliks. Kinders mag 
nie meer gekatkiseer word nie, en as 
dit tog geskied loop die ouers die 
risiko dat hulle kinders gekonfiskeer 
word. — GE.S. 


VYFTIGJAAR 
IN DIE 
EVANGELIE- 
BEDIENING 


DS. J. G. M. 
DREYER 


Vyftig jaar is eintlik 'n hele leef- 
tyd. Dit is presies soos ds. J. G. M. 
Dreyer dit begeer het: om solank 
as hy nog kan werk in die evangelie- 
bediening te staan. Die hede kerk 
kan dan ook saam met hom en sy 
gesin bly wees omdat die Here hier- 
die begeerte vervul het. Op 3 Mei 
sal dit persies vyftig jaar wees dat 
ds. Dreyer op Dullstroom georden is 
as predikant van ons kerk. 


PROF. DR. J. 1. DE WET 





Om nou by hierdie feesgeleentheid 
te probeer om 'n waardering van die 
persoon en werk van ds. Dreyer te 
skryf is om verskillende redes `ʼn 
moeilike onderneming. Die vernaam- 
ste hiervan is seker die feit dat 'n 
mens nog te naby hierdie persoon en 
werk staan om hom en sy werk ten- 
volle in die visier te kan kry. Wat 
'n mens op hierdie stadium ook al sê, 
sal sondermeer aan hierdie man te- 
kort doen. Bewus hiervan is dit niete- 
min `n vreugde en voorreg om tog so 
'n waardering te waag. 


Hy en sy identiese tweelingbroer, 
oud-senator en jarelange scriba van 
die Algemene Kerkvergadering, ds. 
T. F. J. Dreyer het baie gelukkige 
kinderjare as lede van die groot, ge- 
lukkige Dreyer-gesin beleef. Op jeug- 
dige ouderdom het die skrander twee- 
ling dan ook alreeds besluit om pre- 
dikante te word. Na voorspoedige 
studie aan die Universiteit van Pre- 
toria is hulle begin 1923 na Tolland 
om vir doktersgraad te studeer. 


In hierdie tyd het een van ds. 
J. G. M. Dreyer se mees prominente 
karaktertrekke sterk on die voorgrond 
getree: sy sterk ontwikkelde gewete 
— jn ons wêreld werklik `n seldsame 
gawe! Hy is naamlik so gepla deur sy 
gewete oor die predikante tekort in 
die kerk dat hy besluit het om die 
nagraadse studie te laat vaar en `n 
beroep na die Dullstroomkombinasie 
aan te neem. Dit was seker geen ge- 
ringe besluit nie, want hy wou baie 
graag die verdere studie onderneem, 





maar die kerk en die kerk se belange 
kry by hom altyd voorkeur! 


Van Dullstroom af is hy na Erme- 
lo en vandaar na Potchefstroom waar 
hy nou al 36 jaar lank die herder- 
staf dra. Uit sy gemeente kom altyd 
'n unanieme getuienis: Hier is `n 
Skrifgebonde prediker, 'n simpatieke 
en pligsgetroue herder. En hierdie 
getuienis word gestaaf deur die feit 
dat daar altyd vrede, bestendige groei 
en vooruitgang in sy gemeentes was. 


Nie net sy gemeentes nie, die hele 
kerk kon nuttig voordeel trek van 
sy werkvermoë en talente. Hy het 
dan ook vir langer en korter tye op 
bykans elke raad van die kerk gedien 
soos die Kommissie van die Algemene 
Kerkvergadering as lid en vise-voor- 
sitter, die Kuratorium vir die teolo- 
giese opleiding — 'n mens kan so 
aangaan. 

Dit was egter nie sy groot werk 
op die breë terrein van die kerk nie. 
Sy groot monumentale werk is ,,Die 
Hervormer”. By tye was hy nie net 
redakteur van hierdie huisvriend van 
ons lidmate nie. Hy was dikwels 
selfs die enigste skrywer en sonder 
om ooit daaroor te kla, het hy altyd 
gesorg dat hierdie troetelkind van 
hom betyds by ons lidmate kom. Deur 
middel van hierdie blad was hy me- 
nigmaal vir baie vêr buite sy ge- 
meentegrense tot `n hulp en steun. 
In elk geval lyk dit onmoontlik om 
ooit te kan bepaal watter menings- 
en lewensvormende invloed van ver- 
al sy hoofartikels uitgegaan het. Eint- 
lik is die werk aan die Hervormer 
van So `n aard dat dit nooit ten 
volle na waarde geskat kan word nie. 

Ook op die vlak van veral onder- 
wys het ds. Johannes Dreyer uit- 
muntende diens en leidinggewende 


Die 


Ds. en mevr. J. G. M. Dreyer. 


werk gedoen. As predikant van ons 
kerk het hy die belange van die kerk 
behartig soos dit nodig was sonder 
om ooit kleinlik-kerkisties op te tree. 
Hierdie getuienis is al meer as een- 
maal van vreemdelinge gehoor. So 
is daar skoolkomitees, beheerrade en 
skoolrade wat voordeel getrek het van 
ds. Dreyer se kennis en talente, en 
deur sy optrede baie vriende en goed- 
gesindheid vir ons kerk versamel. 


'n Mens kan ook nie anders nie as 
om groot waardering te hê vir die 
mens J. G. M. Dreyer — ten minste 
elkeen wat hom werkiik ken! Hy is 
'n mens wat nog die kuns ken om 
fyn stylvol te leef. Sy hele gedrag 
getuig altyd van fyn smaak, opregte 
medemenslikheid en gewetensgetrou- 
heid. Wie hom goed ken, weet dat 
dit nie aangeleerde kunsies is nie. 
Dit is egte styl, belangstelling en 
eie gewete wat gevorm is deur die 
Woord van die Here waardeur sy 
hele lewe beheers word. 

Eintlik is daar drie steunpilare in 
sy lewe: sy vrou, mev. Betsie Dreyer 
met wie hy in 1924 getroud is en sy 
twee seuns en hulle gesinne mnr. 
Nic Dreyer, lektor by die Pretoriase 
Onderwyskollege en dr. André Dreyer 
predikant van Kaapstad. Hierdie men- 
se is vir hom 'n konstante bron van 
inspirasie en `n groot vreugde in sy 
lewe. 

Waar die skaduwee op sy lewenspad 
al begin langer word, daar lyk dit vir 
ons nié onvanpas om hierdie kort en 
ontoereikende waardering van die 
persoon en werk van ds. J. G. M. 
Dreyer, af te sluit met die woorde 
as seënwense bedoel: ,,Ek het die goeie 
stryd gestry, ek het die wedloop vol- 
eindig, ek het die geloof behou.” 


OOo 

SENDING: 


Die Kersteningsgeskiedenis van die Hervormde Kerk 


4. Die Ontstaan van die Ned. Herv. 
Sendinggenootskap. 


Dr. Fourie se voorstel om die sen- 
dingsaak oor te laat aan gewillige 
persone, het berus op die wete dat 
die kerk andersins geen positiewe be- 
sluit oor Soeloes sal neem nie. Hierdie 
voorstel gesekondeer deur ds. P. S. 
Grobler, is gesteun deur ds. Jac van 
Belkum ..aangesien ons op die wyse 
ons kerklike standpunt tog nog kan 
handhaaf.” Ds. van Belkum het ook 
die bestaan van sendinggenootskappe 
in die buiteland toegelig en aange- 
merk dat dit goed werk. 





DR. H. G. VAN DER WESTHUIZEN 


Daar was ook teenstand teen die 
gedagte om 'n genootskap toe te laat 
Ouderling van der Westhuizen (F. 
J. van Heidelberg) . . . wys dat daar 
skeuring sal kom in die kerk, as 
die vergadering die oprigting van So 
`n genootskap toestaan. As die ver- 
gaderine dit toelaat is dit nie buite 
die kerk om nie”. Ouderling Van 
Rensburg van Ermelo het verduidelik: 
,Dit gaan buitekant die kerk om, 
en tog in die kerk.” Ook professor 
S. P. Engelbrecht het as ouderling 
aan die diskussie meegedoen en ge- 
maan tot versigtigheid aangesien dié 
Soeloes dalk maar net skeurmakers 
uit die Skotse Kerk is. Syns insiens 
is die sanksionering van `n sending- 


genootskap iets offisieels. Hy ,is nie 
teen 'n vry Sendinggenootskap nie, 
maar dan moet dit inderdaad vry 
wees.” 

Dr. Fourie se voorstel is ewenwel 
aangeneem en geinterpreteer as kerk- 
like sanksie vir `n vrye sendingenoot- 
skap. 

Op 7 November 1929 is die Sen- 
dinggenootskap geregistreer (onder 
bespotting van die Daily Mail), as 
Die Nederduitsch Hervormde Sen- 
dinggenootskap Eiendoms Beperk.” 
Die volgende persone was die aan- 
deelhouers: Dr. H. C. M. Fourie 
(voorsitter) di. L. E. Brandt (tesou- 
rier), S. Vermooten (sekretaris), C. 
H. Rautenbach er die here J. W. 
Gehle, W. van Manen, J. v. Melle, 
H. Sondorp, A. H. Koomans en B. J. 
A. Lingbeek. 

Hierdie sendinegenootskap het die 
volgende doeleindes voor c#ë gehad: 

,a. Die verkoniiging van die Evan- 

gelie aan die JIeidene viigens die be- 
lydenis en beginsels van dic Ned. 
Herv. Kerk von Afrika. 
,D. Bearbeiding van die Naturelle 
deur Naturelle, onder leiding, toesig, 
beheer en bestuur van die Maatskap- 
PY.- 

,C. Die vestiging en organisasie van 
Naturelle Gemeentes tot `n selfstandi- 
ge Kerk. 

,d. Die opleiding en ordening van 
Evangeliste en Leraars uit die Natu- 
relie vir die Naturellegemeentes. 


,e. Enige opleidingsinstituut op sy 
tyd oor te maak aan die Kerk. 


,f. Ope deure te soek vir sending- 
werk, en deur geskikte middels die 
deur oop te hou vir die Ned. Herv. 
Kerk van Afrika. 


,&. Liefde te wek en te kweek vir 
die sendingwerk onder die lidmate 
van die Ned. Herv. Kerk van Afrika. 


“N. Hulp en bystand te verkry vir 
die Sendingsenootskap en vir die sen- 
dingwerk. 


si. Sodanige propaganda te maak 
vir die sending as die Bestuur mag 
goedkeur. 


,j. Die bate en laste van die Maat- 
skappy oor te dra aan die Ned. Herv. 
Kerk van Afrika, sodra hy mag be- 
sluit om die sending kerklik te dryf 
tot tevredenheid van die Bestuur van 
die Maatskappy.” 


So het die sendinggenootskap die 
sending onder die Zoeloes oorgeneem, 
Mlaba geëksamineer en na onderte- 
kening van die wette van die Ned. 
Herv. Kerk van Afrika, is hy georden. 


Met die ontstaan van die kerk- 
lik-gesanksioneerde sendinggenootskap 
val 'n sesuur in die Ned. Herv. Kerk 
se sendingbemoeienis. Dié genootskap 
sou skakel in die geskiedenis wees 
wat tot brug in die Ned. Herv. Kerk 
word vir die kerklike onderneming 
van die sending. 


OoOOo 

(26) AS TOERIS DEUR ISRAEL, 
LAND VAN DIE BYBEL 


,Hoelank, o God der leërmagte, 
verwerp U ons gebed en klagte? 
Hoelank verlaat u ons in nood? 
U spysig ons met tranebrood, 
en laat ons in ons jammerstaat 
die trane drink uit volle maat. 
U maak u volk in donker ure 
'n skyf en mikpunt vir sy bure; 
ons vyande bespot ons, Heer! 
Sien op ons in ontferming neer; 
verkwik, verlos ons deur die lig 
wat afstraal van u aangesig.” 


(Beryming Psalm 80 verse 3 en 4). 
DR. P. J. THEO KOEKEMOER 


Die besoeker in Jerusalem het iets 
gemis indien hy nie op `n Vrydag- 
aand 6 nm., `n kykie gekry het op 
die ,,plein” ('n oop terrein) direk 
langs die sogensamde ,,Klaagmuur” 
nie. In groepe en as enkelinge kom 
die Jcde om alle hoeke aangestap 
om straks deel te neem aan `n gods- 
dienstize seremonie waarvan die on- 
ingeligde besoeker hoegenaamd niks 
verstaan nie. Vrydag 6 nm. breek die 





'n Joodse Rabbi by die sg. Klaagmuur 
lees sy Bybel. Sou hy miskien Psalm 
126 voor oë hê? ,,Toe die Here die 
lot van Sion verander het, was ons 
soos die wat droom. Toe is ons mond 
gevul met gelag en ons tong met 
gejubel; toe het hulle onder die hei- 
dene gesê: Die Here het groot dinge 
aan hierdie mense gedoen.” 


JERUSALEM (vervolg) 


Die Sogenaamde, Klaagmuur” 





Sedert die sg. Sesdaagse Oorlog is die ,,Klaagmuur'” 'n ,Feesmuur.” Hier is die 

Jode op Vrydae-aande om 6 nm. met die aanbreek van die Joodse Sobbat 

byeen om te dank vir die bevryding van Jerusalem, om te bid vir die volk Israel 
se volkome herstelling. 

,Groot was u daad, en ons is bly. U het ons gered, en ons is vryl 


,Die wat met trane saai, sal met gejubel maai.” 


Joodse sabbat aan en stroom hulle uit 
alle ocrde na Mhierdie, in die volste 
sin van die woord, Joodse heiligdom. 
Terloops laat voornemende besoekers 
gewaarsku word dat hier hoegenaamd 
geen foto's van die seremonie, of 
mense wat in aantog is daarheen, ge- 
neem mag word nie. Daar is baie oë 
van ,wagters” gerig op u kamera! 
Soos `n dame in `n minirok nie toege- 
laat word om die St. Pieterskerk in 
Rome binne te gaan nie, selfs nie eens 
met 'n kortmourok nie, so mag hier 
geen kamera in beweging kom nie. En 
tog kan poskaarte van die seremonie 
enige plek in Israel gekoop word! 
Ons sê die Klaagmuur is vir die 
Jode `n heiligdom, 'n besondere plek 
van aanbidding. Vir ons Protestante 
is sulke besondere plekke in sigself 
tot 'n groot mate vreemd, vreemd in 
die sin dat die gebed op so 'n plek 
meer waarde sou hê as die gebed op 
enige ander plek. Die Protestantse 
toeris sal goed doen om in gedagte 
te hou wat Jesus Christus aan die 
vrou in Samaria by die Jakobsput 
gesê het, in verband met die plek 
van aanbidding. Sy wou weet waar 
die werklike korrekte plek van aan- 
bidding sou wees: volgens die Jode 
is dit Jerusalem en volgens die Sa- 
maritane is dit die berg Gerezim. 
Wat sou die Heer se antwoord wees? 
Nee, nie noodwendig in Jerusalem 


Psalm 126. 


nie of die berg Gerezim nie, maar 
die ware aanbidder moet ,,in gees 
en waarheid aanbid!” Nou moet die 
lesers ons tog nie verkeerd ver- 
staan nie. Ons bedoel nie dat die 
Christentoeris, wanneer hy byvoor- 
beeld in die tuin van Getsemane kom, 
een van die weinige plekke wat his- 
tories nagenoeg aanwysbaar is, daar 
nie vir `n oomblik sy Bybel moet oop- 
slaan om die betrokke Skrifgedeelte 
oor Getsemane te lees en dan sy oë 
te sluit nie! Dit sou `n harde, ge- 
voellose toeris wees wat hier (en el- 
ders) biddeloos rondstap om maar net 
te ,kyk”! Ons bedoel slegs om tog wél 
te herinner aan Jesus se woorde aan 
die Samaritaanse vrou! 

Wat is dan nou hierdie besondere 
plek van aanbidding vir die Jode- 
dom? Die Klaagmuur is 'n oorblyf- 
sel, 'n deel van die westelike terras- 
muur van die ou iempelplein uit die 
dae van die Bybel. Die geweldige 
groot klipblokke is uit die Romeinse 
tyd afkomstig — hieroor is by argeo- 
loë seen twyfel nie. Wat egter dui- 
delik gestel moet word, is dat die 
muur nie 'n deel is van die tempel 
self nie, maar soos gesê is, deel van 
'n terrasmuur by die tempel. Van die 
tempel self is daar inderdaad self geen 
steen op `n ander steen gelaat nie, 0or- 
eenkomstig die woorde van Jesus self. 


] Blaai om 

JERUSALEM-—DIE SOGENAAMDE KLAAGMUUR 


O] Vervolg van vorige bladsy 





Die Sionspoort genoem omdat die pad hierdeur lei na die berg Sion. Die Arabiere 
noem die poort: ,Bab en Nabi Daoud”, wat beteken ,,Poort van Dawid die 
profeet”, omdat dit toegang verleen tot die sogenaamde graf van Dawid. 


Hierdie muur waar die Jode sedert die 
middeleeue saamkom om hulle klagte 
oor die val van Jerusalem in die jaar 
70 na Christus uit te stort, het gedien 
om die terras waarop die tempel met 
sy voorhof gestaan het, te ondersteun. 
toe koning Herodes die tempel her- 
bou het, het hy hierdie ondersteunen- 
de mure verleng en versterk met 
groot-groot klippe waarvan sommige 
tussen 80 en 100 ton weeg. Die jaar 
70 na Christus, toe generaal Titus 
Jerusalem binnegeval het, en die 
Here se woorde oor Jerusalem in 
vervulling gegaan het, het hy som- 
mige van hierdie blokke, dus groot 
gedeeltes van die muur, omgegooi. 
Tog het 'n gedeelte van Herodes se 
mure wel bly staan. Van hierdie 
stutmure van Herodes, het die weste- 
like muur, wat naaste aan die tempel 
gebou is, bly staan. Dit is hierdie 
westelike muur wat dan die naam 
van die Klaagmuur gekry het vanweë 
die ,,geklaag” van die Jode oor hulle 
verlore heiligdom. (Vandag ook be- 
kend as ,,Westelike muur”). 


Opgrawings in die omgewing van 
die suidelike muur, het 'n belangrike 
area uit die dae van konings Dawid 
en Salomo blootgelê, naamlik die Ofel. 
`n Groot aantal muntstukke wat ge- 
slaan is tydens die Joodse opstand 
teen die gesag van Rome (67 na 
Christus), is opgediep. Ook is daar 
te sien twee ou antieke boë, iets soos 
'n ereboog, noord en suid van die 
plein van samekoms langs die Klaag- 


muur. Beide is oorblyfsels van die 
massiewe ingange tot die ou tempel 
plein, genoem na twee argeoloë wat 
die aandag op die boë gevestig het: 
Robinson (1836) en Wilson (1865). 
Die opgrawings hier gaan vandag nog 
voort. 

Uit resente tyd moet ons opmerk 
dat dit vir die Jode `n dag van on- 
noemlike smart was toe in die jaar 
1948 die Arabiese legioen die ou 
stadsdeel vanuit die suide bestorm 
het en in die Joodse verdedigers 
verplig was om terug te val. Na 1948 
is geen enkel Jood deur die Arabiere 
by hierdie muur, toegelaat nie. Mens 
het so nou en dan in die koerante 
gelees van toeriste wat by hierdie 
muur deur die Arabiese polisie ge- 
arresteer is. Waarom? Omdat hulle 
gebedsbriefies van hulle Joodse vrien- 
de in die gleuwe tussen die groot 
klippe van die muur versteek het. 
Selfs dit is nie toegelaat nie! Kan die 
leser begryp watter haat daar tussen 
Jood en Arabier moet wees? 


So het dit gebly tot 1967 toe die 
dag van afrekening gekom het. Ons 
verwys na die sogenaamde Sesdaagse 
oorlog” van Junie 1967. Die Joodse 
leër was slaggereed om hulle voorheen 
verskeurde stad, (soos Berlyn in twee 
geskeur is) met masjiengeweervuur 
te verenig onder een vlag, die vlag 
van die nuwe staat Israel, wat van- 
jaar 25 jaar oud is. Ons kan nooit 
bedink watter vreugde daar dwars- 
deur die Joodse wêreld tot uiting ge- 

Die Mispoort in Jerusalem, so genoem 

omdat die afval van die stad hierdeur 

weggery is. Dit is ook die naaste 

stadspoort wat lei na die sg. Klaag- 

muur of Westelike muur wat in hierdie 
artikel beskryf word. 


kom het, omdat Jerusalem weer in 
Joodse hande was nie! Nou is die muur 
nie meer 'n muur van geklaag nie 
maar eerder 'n vreugdemuur. 


In die boek van prof. Van Selms oor 
Jerusalem, ,De Verscheurde Stad”, 
het ons die volgende gebed aangetref, 
`n gebed wat altyd by die Klaagmuur 
gebid (gesing) is: (Ons siteer dit in 
die Nederlands). 


4Wij bidden U, ontferm U over Zion! 
Versamel de kinderen van Jerusalem. 
Haast U, haast U, Verlosser van 
Zion! 

Spreek tot het hart van Jeruzalem. 
Laat pracht en majesteit Zion om- 
ringen! 

Wend u in genade tot Jerusalem. 
Moge het koningschap spoedig tot 
Zion terugkeren! , 
Troost hen die rouw dragen over 
Jeruzalem.” 


Hierdie gebed is verhoor! In Junie 
1967 het ,,die koningskap tot Sion” 
teruggekeer — in die nasionale sin 
van die woord. Die messiaanse ko- 
ningskap het helaas nog nie tot Sion 
teruggekeer nie . . dis nog uitstaande! 


oOo 


'N OMSTREDE VERBANNE ,GODSPELL” 


By my aankoms in London, het ek 
soos baie Suid-Afrikaners, dadelik 'n 
plan gemaak om 'n stuk wat in Suid- 
Afrika verbode is, te gaan sien. (He- 
laas — moet ek bysê vir ons Suid- 
Afrikaners.) Ek het egter nie na die 
berugte Oh, Calcutta of Last Tango in 
Paris gegaan nie, maar na Godspell. 
Godspell, die stuk wat teen die einde 
van 1973 in Suider-Afrika verban is. 
Dit was jammer genoeg 'n totaal ver- 
keerde oordeel — dit sê ek onomwon- 
de en sonder aarseling. (Hiermee 
spreek ek my ook nie uit teen die 
sensorraad nie.) Laat ek dit byvoeg: 
ek oordeel op grond van Godspell soos 
ek dit in Wyndham's Theatre in Lon- 
don gesien het. Oor die film of die op- 
voering in Swaziland kan ek my nie 
uitspreek nie — ek het dit nie gesien 
nie. Dit is baie jammer dat aan hierdie 
stuk ook politiek gekoppel moes word. 


Voor in die program staan: ,A 
musical based upon The Gospel accord- 
ing to St. Matthew.” Die musiek is 
deur Stephen Schwartz, terwyl John- 
Michael Tebelak die skrywer is (con- 
ceived and directed). Dit is dan `n 
bepaalde soort musiek en die evan- 
gelie ,,vertaal” in `n verstaanbare 
idioom. Juis hierdie .,vertaal”, dit wil 
sê die inhoud van Godspell wil ek na- 
der toelig. 


Laat my toe, om voor Godspell toe- 
gelig word, eers oor myself 'n paar 
woorde te sê, net om moontlike mis- 
verstande uit die weg te ruim. Ek het 
nog nooit trek vir die sogenaamde 
popmusiek, van watter aard ookal, 
gehad nie. Dit spreek my geensins 
aan nie, want dit is met seker enkele 
uitsonderings, `n oorverdowende, soms 
ritmiese, lawaai. Volgens my is daar 
weinig egte musikaliteit in die soort 
musiek”. Ek sien myself as redelik 
konserwatief. Konserwatief na twee 
kante: teologies met `n baie sterk 
binding aan ons Belydenisskrifte en 
ook na die politiek-kulturele kant van 
kerk en samelewing. Met ander woor- 
de ek het nie onbevooroordeeld na 
Godspell gegaan nie; tog het ek pro- 
beer om met 'n oop gemoed en 'n 
skerp luisterende oor te gaan. 


Sonder om alles te beskryf, wil ek 
tog in kort die inhoud weergee — in 
elk geval die opvallendste punte. By 
my aankoms in die teater, was dit 
opvallend dat seker 80% van die vol 
teater jongmense was. Onder die aan- 
wesiges het 'n opgewonde stemming 
van afwagting geheers. Die dekor op 
die verhoog was baie eenvoudig; sif- 
draad (eintlik varkdraad) so in 'n half 
maan omtrent ses voet hoog styfge- 
span. Die res wat gebruik is, 'n bankie, 
tafel ensovoorts is onopvallend ge- 
durende die spel bygebring. 


Dit open met ,,Tower of Babble”. 
Een vir een gaan staan die spelers 
onder `n lig wat hy aansit en ver- 
kondig dan sy leer. Filosowe en teoloë 
van ouds tot by Satre vandag (die 
ateistiese eksistensiefilosoof uit Frank- 
ryk), kom aan die beurt. Almal groot 
name wat die denke van die mensdom 
sterk beinvloed het. Een na die ander: 
totdat daar omtrent nege stuks is wat 
naderhand almal tegelyk praat (sing) 
— 'n Babelse verwarring. Mens weet 
nie meer waar om te kyk of te luister 
nie. 'n Uitbeelding van die verwarring 
onder die mense. Wie sou reg wees, 
waarna moet mens luister en veral wat 
moet mens doen! Met hierdie verwar- 
ring eindig die voorspel. Al die ligte 
word afgesit. 


DS. M. W. PRETORIUS 





Dan agter uit die saal kom helder 
en duidelik `n stem: ,,Prepare Ye the 
wav of the Lord”. Johannes die Doper 
wat deur die saal na vore kom met 
hierdie boodskap. Die Here kom. Die 
Koninkryk van God het naby gekom. 
Met Hom sal die verwarring beëindig 
word. Sy boodskap sal eenvoudig en 
verstaanbaar wees — vir almal om te 
hoor, te glo en te doen. Die jubeling 
van oorwinning is te hoor, terwyl Jo- 
hannes alma] aanspoor om hulle te 
laat doop tot bekering van sonde. 


Met die volgende ,,Save the People”, 
kom die ,,mense” op die verhoog, met 
Jesus in hulle midde. Jesus word ge- 
speel deur `n blonde jongman met 'n 
skoon gesig — op sy voorkop 'n rooi 
hart geteken (Trevor Jones). Jesus, 
of ,Master” soos Hy deurgaans ge- 
noem word, begin sy verkondiging met 
Matt. 5:17 en 18. Hy het gekom om 
die wet te vervul. Dit is opvallend 
dat wanneer Jesus, die Meester, praat 
daar met groot aandag geluister word. 
Die gesag van sy Woord word nie 
bevraagteken nie, maar eenvoudigweg 
aanvaar en gehoorsaam. In die ge- 
speelde gelykenis van die onbarm- 
hartige skuldeiser blyk dit byvoorbeeld 
baie duidelik. 


In 'n pragtige lied met `'n meevoe- 
rende ritme ,,Day by day” word die 
Here gesmeek om hulle te help sodat 
hulle kan doen wat Hy leer — dag 
na dag. Gebid dat hulle die dinge in 
die wêreld duideliker sal sien, en om 
meer lief te hê (,,see more dearly, 
love more dearly”). Dit is wat uit die 
leer van Jesus moet volg. Hierdie 
tema van ,,Day by day” keer teen die 
einde weer met groot klem terug. 


'n Verdere gedeelte van Matt. 5 
word hierna in ,,Learn your lessons 


well” uitgewerk. Jy moet eerder jou 
regterhand afkap of jou oog uitruk 
voordat dit jou in die verderf laat be- 
land. Draai jou ander wang. Gee ook 
jou onderkleed en gaan twee myl 
saam. Volg die voorbeeld van die 
barmhartige Samaritaan. Dit gaan dus 
om geleefde Godsdiens in die praktyk 
van elke dag, maar ,,domt make a 
show of your religion”. Laat jou linker- 
hand nie weet wat jou regterhand 
doen nie. Met groot klem word aan 
die ryk dwaas gesê: ,,You fool!” Na 
die voorstelling van die arme Lasarus 
en die ryk man word gesê: ,,better 
pay attention”. 

So kom die gelykenisse van die saai- 
er en die verlore seun aan die orde. 
Tussendeur weerklink die refrein: 
,Bless the Lord” en ,,.Thank the Lord”. 
Wanneer die gelykenisse vertel word, 
sit die ,,Master” byvoorbeeld op `n 
tafel, terwyl die ander daarvoor op 
die grond sit. 

Na die pouse word weer aangesluit 
by die tema uit ,Learn your lessons 
well”. Klem word daarop gelê dat 
almal die wil van God moet doen en 
hulle dwase weë moet laat vaar — 
sTurn back, O man”. Die middelpunt 
hiervan is die gebod: jy moet die 
Here jou God liefhê en jou naaste 
Soos jouself. 

Interessant is die ontmoeting met 
die vrou wat in owerspel betrap is. 
Haar beskuldigers bring haar met 
groot woede na die Meester. Hy is 
ferm in sy afkeuring maar sag in sy 
oordeel. Hoewel die Meester sy hand 
na haar uitsteek, raak Hy haar nooit 
aan nie. (Trouens in die hele stuk 
kom hierdie afstand telkens na vore.) 

Stadig word na 'n klimaks toe op- 
gewerk. Die komende verraad van Ju- 
das word aangekondig: Uit Matt. 25 
word vertel van die oordeel wat gaan 
plaasvind: 'n Skeiding van die skape 
en bokke. Hier kruip die spelers as 
skape blêrend rondom die Meester 
terwyl ander as bokke verskrik een- 
kant saambondel. Nou weerklink die 
smeekroep na Jesus: hoor ons! en lei 
ons! (We beseech Thee.) Uitbeelding 
van die reiniging vorm 'n tussenpel 
wanneer almal hulle gesigte met pa- 
piersakdoekies skoonmaak (On the 
willows). 

Die finale, waarvan die verraad van 
Judas die inleiding vorm — van hier- 
die deel vorm die instelling van die 
nagmaal (Matt. 26) 'n belangrike deel. 
Hulle wil die Meester terughou, maar 
Hy wys hulle af, want wat gaan ge- 
beur, is die vervulling van die woorde 
van die profete. Dit is moeilik om die 
voorstelling van die kruisiging presies 
te beskryf. Dit is 'n vinnige opeen- 

OMSTREDE 
VERBANNE 
,GODSPELL” 


] Vervolg van vorige bladsy 


volging van handelinge terwyl die ver- 
hoog steeds donkerder word. Duidelik 
kan die kruiswoorde gehoor word. 
Alles is stikdonker met die kruisiging, 
net-net kan die uitgestrekte arms teen 
die sifdraad van die in witgeklede Je- 
sus nog gesien word. In die donker 
weerklink die kreet: ,,O God, You are 
dead.” (Daar was dus geen bedoeling 
om die kruisiging in al sy realisme 
uit te beeld nie. Die voorstelling was 
ingestel om `n bepaalde effek te ver- 
kry.) Dan opeens is daar lig: ,Long 
live God”, met 'n herhaling van die 
aankondiging aan die begin: ,Prepare 
Ye the way of the Lord.” Daar heers 
groot blydskap want na die kruisiging 
as dieptepunt in die duisternis, blyk 
nou in die lig dat die lewe oorwin 
het. Almal sing teen die einde weer 
die lied: ,,Day by day”. 


Hoewel in 'n moderne idioom, is 
Godspell verbasend Woordgetrou. Dit 
is egter vertaal in 'n teenswoordige 
verstaanbare woord en beeld, met ge- 
bruikmaking van die musiek wat die 
grootste deel van die jongmense aan- 
spreek. Suiwer dogmaties kan daar se- 
ker allerlei kritiek uitgespreek word. 
Miskien is daar te veel klem op die 


Gehiedskultuurraad 


1. Na aanleiding van die opvoering 
Godspell by die Universiteit van die 
Witwatersrand, wil die GARS. (as 
mondstuk van die kultureel aktiewe 
Afrikaners in sy bedieningsgebied) 
`n oproep aan alle Afrikaners rig 
om aan Skrif en belydenis vas te 
hou in hulle beoordeling van kuns en 
kultuur in die algemeen. Vir ons was 
dit nog altyd en is dit nog steeds, 
die norm en die agtergrond van waar- 
uit ons alles beoordeel. 

As dit daarmee in stryd is, moet ons 
dit verwerp al word dit (selfs) in die 
naam van kuns aangebied. Daarom 
kan ons nie anders as om vanuit ons 
Skrif- en belydenisbinding, beswaar 
te maak teen 'n opvoering soos God- 
spell nie. 


2. Ons voel ons verplig om 'n waar- 
skuwende stem te laat hoor en dit 
om goeie redes: 

(a) Al1 is dit in stryd met sekere 
teologiese denkrigtings, is dit ons oor- 
tuiging — en dit is op die Bybel ge- 


lewe teenoor die leer. Dit gaan egter 
nie om 'n dogmaties korrekte Christen- 
dom nie, maar om die praktiese volg 
van die Here ,,day by day”, en dan 
soos Hyself dit met groot gesag geleer 
en voorgedoen het. Vir my was dit 
geen oppervlakkige ,,social gospel” 
nie. Die geloof in die versoenende ly- 
ding en sterwe van die Here kom nie 
duidelik na vore nie. Tog is die oor- 
winning, nie net van die dood in die 
opstanding nie, maar van elke mens 
oor sy onvermoë en ongehoorsaamheid 
juis daarin gegrond. Daarom word die 
,day by day” eens so sterk herhaal 
na kruisiging en opstanding. 


Nog een beswaar is gemaak: die 
voorstelling van die Here, Jesus, sou 
dan `n oortreding van die tweede ge- 
bod wees. Na my gevoel speel dit hier 
glad nie `n rol nie. Hier word geen 
beeld van God gemaak met die doel 
om dit te aanbid nie. Daar word glad- 
nie `n beeld gemaak nie — die voor- 
stelling van Jesus is geen beeld nie. 
Sentraal is die verkondiging, die uit- 
dra van die woord van die Meester — 
hieraan word alles in die voorstelling 
ondergeskik gemaak. Ek kan my voor- 
stel dat `n Jesus in hierdie moderne 
mondering vir sommige aanstoot kan 
gee. Maar dit kan nie grond genoeg 
wees om die hele stuk te verban nie. 
Niemand word tog gedwing om daar- 
heen te gaan nie. Die teendeel is egter 
waar, dit is, dat 'n groot deel van 
ons jongmense vir wie hierdie bood- 
skap tog sou aanspreek, die geleent- 
heid ontneem word. 


Volgens my oordeel, en dit het ook 
uit gesprekke met verskillende van die 
jongmense na die vertoning geblyk, 
word die boodskap baie goed verstaan. 
Dit kom helder en duidelik oor. Hier- 
aan skryf ek dan ook die algemene 
gevoel van blymoedigheid en inge- 
nomendheid toe wat daar geheers het. 


Sonder om enigsins te wil sê dat 
die stuk in dieselfde asem as die 
Mattheiis Passie van Bach genoem kan 
word, lyk dit tog vir my of dit dieself- 
de doel wil dien. Miskien is dit meer 
So iets soos die Messias van Hindel, 
dan in die moderne popidioom. Maar 
dan werklik uitstekend gedoen. 


Ten slotte nog dit: Godspell kan nie 
vergelyk word met Jesus Christ Super- 
star nie. Superstar het ek nie gesien 
nie (en ek sal ook nie), maar ek 
moes die, vir my, marteling deurmaak 
om heeltemal daarna te luister. Die 
twee kan nie vergelyk word nie. God- 
spell is nie afbrekend nie, nie nega- 
tief, Godslasterlik en onterend nie. Dit 
is nie geskryf deur 'n selfverklaarde 
ateis wat die Here as 'n Superstar, 
gedoem tot mislukking, wou voorstel 
nie. Die skrywer van (Godspell het 
verklaar dat dit vir hom 'n besondere 
ondervinding was — juis omdat God- 
spell Skrifgetrou is. Dit is myns in- 
siens 'n eerlike poging om altans `n 
deel van die boodskap van die Here 
duidelik en helder tuis te bring — 
eenvoudig maar dringend. 


oOo 


Rand-Sentraal (G.R.$.) en ,,Godspell” 


fundeer — dat die Christus, die Ver- 
losser van die wêreld, nie afgebeeld 
of lewend voorgestel mag word nie. 
Enige sodanige voorstelling hoe goed 
ook al miskien bedoel, moet `'n 
leuen en vals wees want niemand 
weet hoe Hy gelyk het nie. En 
nou sê die tweede gebod dat jy 
geen gesnede beeld of enige gelyke- 
nis van God mag maak nie. Om Chris- 
tus dus af te beeld is `n oortreding 
van dié gebod. God het Christus op 
`n bepaalde plek en tyd laat sien 
deur die mense in 'n bepaalde vlees- 
lik gedaante, maar nou wil Hy dit nie 
meer so nie, want daardie tye is ver- 
by. Hy is wel gekruisig en begrawe, 
maar Hy het opgestaan en het op- 
gevaar na die hemel — Hy is nou 
die verheerlikte, Kurios — Here — 
vanwaar Hy sy gemeente regeer. As 
sodanig moet ons Hom nou sien en 
aanbid. 


(b) In Godspell kom die sentrale 
gedagte van die Christendom, n.l 

die verlossing uit die dood van die 
sonde nie regmatig na vore nie. Je- 
sus is daarin slegs sedeprediker, `n 
humanis, 'n spesiale hervormer `n 
goeie mens wat nie veel sukses met 
sy predking behaal nie. Die humani- 
têre (of humanistiese) word oorbe- 
klemtoon en van Hom as Seun van 
God, d.i. God self, blyk net mooi 
niks. Vir ons is dit juis sentraal. 


(c) Godspell is absurde teater ad 
perfectum. Kostumering en bewe- 
gings dui daarop. Ons het beswaar 
teen hierdie medium om die uiters 
ernstige en gewigtige evangelie te 
boodskap. Hoe kan 'n mens die groot- 
ste en ernstigste ding wat nog ooit 
op die wêreld gebeur het, met die 
absurde, bespotlike en nar-agtige me- 
dium dra? Dis aanstootlik in die vol- 
ste sin van die woord dat Jesus, die 
Seun van God, ons Verlosser uit die 
dood, ,,jive” en dans en rondspring 
soos 'n lawwe nar of tienderjarige. 


O] Na volgende bladsy 


Dit mis totaal die sereniteit van die 
evangelie! Die stuk wemel van ruk- 
kende, absurde, inhoudlose en bar- 
baarse liggaams- en dansbewegings. 
Dit mag 'n ,musical” wees, maar nie 
'n ,.musica! based on the Gospel ac- 
cording to St. Matthew” nie. 

(d) Slegs 'n terloopse opmerking: 
Judas het nie persoonlik, letterlik vir 
Jesus gekruisig soos in die stuk nie. 
Waarom word van die ongelowige 
Romeine niks vermeld nie? 


(e) Die kardinale sentrum van die 
evangelie, nl. die opstanding van 
Christus en sy oorwinning oor die 
dood en die hel, kom nie tot sy 
reg nie. Ons glo daaraan dat die op- 
standing `n triomf was en is, en 
daarom moes dit die hoogtepunt van 
die opvoering gewees het en nie die 
dood van 'n pragtige tragiese held nie. 


(f) Die bewering dat hierdie opvoe- 
ring mense tot Christus sal bring, is 
op sy beurt skitterend absurd. Na 
watter Christus sal dit mense bring? 
Na 'n floue, swakke, sedeprekende 
en tragiese, misplaaste Jesusfiguur, ja, 
maar nie na die Verlosser van die 
wêreld nie. Die beeld wat die op- 
voering van Jesus Christus voorhou 
is beslis onskriftuurlik en kan eerder 
nadelig as voordelig wees. 


(£) Godspell is seen diens aan die 
evangelisasie nie. Dis 'n verkeerde en 
onskriftuurlike beeld, en metode en 
daarom is dit vir ons onvaarbaar. 
Ons glo: Die geloof is dus uit die ge- 
hoor en die gehoor is deur die Woord 
van God. (Rom. 10:17), en daardie 
Woord moet slegs suiwer gesê en 
verkondig word. 


(h) Die afsluiting van die opvoering 
is 'n uiters onaangename belewenis 
vir die Christengelowige. Dis gewoon 
die verheerliking van toneelspelers — 
en hulle is werklik goed — i.p.v. 'n 
stilte en 'n buiging voor die goedheid 
van God wat `n boodskap van verlos- 
sing aan die mensdom gegee het. 


3. Ons wil ernstige afkeur uitspreek 
oor hierdie opvoering. Kunstenaars, 
al is hulle bekwaam en begaafd. mag 
nie mask wat hulle wil nie. Hulle 
moet rekening hou met die hele same- 
lewing waarin hulle woon en optree. 


4. Dis werklik 'n openbaring om die 
siening van die skrywer self te ver- 
neem. Hy beweer (Die Vaderland 
19/3/74) dat die stuk 'n .vrolike en 
onskadelike boodskap van `n liefde vir 
God en vir `n medemens bevat.” Daar- 
om juis, wil ons beweer dat dit wel 
skadelik is. As die evangelie as 'n 
,onskadelike boodskap” of 'n blote 
verhoogstuk waarin 'n groepie geluk- 
kige jongmense hul uitleef”, aange- 
bied word, dan moet ons beswaar 
maak. Dan is dit 'n aftakeling en 
loëning van die krag van die evange- 
lie en daarom in die volste sin van 
die woord heiligskennis. Die evange- 


lie durf nie as ,onskadelik” uitge- 
beeld word nie — die evangelie is 
gevaarlik; vir die duiwel en sy tra- 
wante, vir die bose en die sonde. Dis 
immers die oorwinning daarvan. En, 
die evangelie is vir ons eerstens ʼn 
boodskap van God se ewige liefde vir 
die mens en nie andersom soos die 
skrywer beweer nie. 


5, In Godspell word die ware evan- 
gelie dus verdraai en daarom word `ʼn 
leuen vasgelê in die gemoed van elk- 
een wat na die opvoering gaan kyk. 
(Verkort oorgeneem van die G.R.S.) 


NASKRIF OOR BOSTAANDE STUK- 
KE. 


In die twee artikels oor die ,,God- 
spell” het ons lesers twee uiteenlo- 
pende bevindings daaroor, die een 
positief waarderend, die ander nege- 
tief verwerpend. Vir iemand soos die 
ondergetekende, wat die opvoering self 
nie gesien het nie, is dit moeilik om 
'n onpartydige oordeel uit te spreek, 
maar ons plaas albei, sodat ons lesers 
met albei sienswyses kennis kan maak. 
Toe ek in aansluiting by die bevin- 
ding van die kultuurraad dit wou 
verwerp, het my te binne geskied die 
antwoord van die Here Jesus toe sy 
dissipels beswaar gemaak het, dat an- 
der volgelinge wat nie van die dissi- 
pel kring was nie, nogtans ook dui- 
wels uitwerp. Sy antwoord was: Laat 
hulle begaan. Dit wat nie teen ons is 
nie, is vir ons. 


(Mark.9:38-40). 
— Redakteur. 

VAKANSIEWOONSTELLE 
WARMBAD 





Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak: grasperke 
en braaivleisplekke. Woon- 
stelle daagliks skoongemaak 
Besonder lae buitenseisoen- 
tarief. Toerusting: Beste ge- 
halte meubels: ingeboude kle- 
rekaste en kombuiseenhede; 
elektriese stowe, ketels en ys- 
kaste: beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 
Voortrekkerstraat 65, 
Telefoon 535, Warmbad, Tvl. 

Dr. Collin se 
Pille 


Prys 35c & 65c. 


vir GAL en LEWER 


Blakende gesondheid is die teenoor- 
gestelde van die volgende klagtes: 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Collin se Gal- 
en Lewerpille 


Prys: 35c & 65c van alle Aptekers, 
Oo van 


G. FOURIE 
Posbus 762, Pietermaritzburg. 





Pyn se Moses 


0TTO 


Se Senuwee en Pyn Poeiers 
Prys: 20c & 40c 





Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

DR. VISCHER EN DIE WRK. 


Die wêreldraad van Kerke het dr. 
Lucas Vischer na S.A. gestuur om met 
die plaaslike Suid-Afrikaanse Raad 
van Kerke samesprekings te voer on- 
der andere oor apartheid natuurlik 
en al die ander sondes van ons land. 
Hierdie teoloog uit Switserland, het 
hom die grimmigheid van talle kerk- 
leiers op die hals gehaal as gevolg 
van sy misplaaste uitlatings oor ons 
land en die plaaslike aangeleenthede. 


DR. A. J. G. DREYER 


Ook die regering kon nie met sy 
vrye sê oor alles en nog wat langer 
genoeë neem nie met die gevolg dat 
hy die land uitgesit is. Oor sy uit- 
setting heers groot verontwaardiging 
in sekere kringe en bekommernis oor 
wat die buiteland en die wêreldraad 
hieroor sal sê. 


Nou kan ek dit moeilik voorstel 
dat enige regdenkende mens verbaas 
kan wees oor sy uitsetting. Kom ons 
vergeet vir 'n oomblik dat hy onder 
Christelike vaandel ons land binneze- 
vlieg het. Sal enige land dit toelaat 
dat `n burger van 'n ander land vrylik 
in die land van sy gasheer rondbeweeg 
om terrorisme, sabotasie en geweld 
aan te moedig? Sal Engeland die 
leier van die Ierse rebelle toelaat om 
vryelik in Engeland rond te beweeg 
en moord en doodslag aan te blaas. 
Met die studente-onluste in Europa, 
SO `n paar jaar gelede, is die sogenaam- 
de rooi Rudi ook die een land na die 
ander verbied. Sal die Franse, Ne- 
derlandse, Switserse, Duitse of enige 
ander regering dit toelaat dat iemand 
die Turkse, en ander gasarbeiders, 
wat baie klagtes het oor hulle behan- 
deling in Europa, opsweep, van geld 
voorsien om wapens te koop en hulle 
aanspoor om met sabotasie en ge- 
weldpleging in Wes Europa te begin? 
Wat het dr. Vischer dan verwag? 


Wanneer onder die naam van Chris- 
tus die dade en optrede van die kom- 
muniste goed gepraat word, dan won- 
der 'n mens of die soort teoloë darem 
nog die Bybel ken. `'n Goeie boom 
kan tog nie slegte vrugte dra nie. As 
die vrugte van hulle optrede dood en 
lyding, intimidasie en geweld is, is dit 
'n slegte boom. Christus bring immers 
die lewe en nie die dood nie. Vol 
gens dr. Vischer kan 'n mens ge- 
mene saak maak met die kommuniste 
omdat hulle doel ook die sg. ,,bevry- 
ding” is van die gekleurde volke. Die 
doel heilig nooit die middel nie. Chris- 
tus het met Belial niks gemeen nie en 


'n huis wat teen homself verdeel is, 
kan nie bly staan nie. Wat dr. Vischer 
en Sy geesgenote aanmoedig, is nie 
vryheid nie — dit is `n begrip wat 
die kommunisme in elk geval nie ken 
nie — maar haat vir al wat blank is 
en selfs teenoor elke gekleurde wat 
nie inval by die geweldpleging van 
die terroriste nie. 

Dr. Vischer en sy geesgenote van 
die wêreldraad glo dit natuurlik nie 
dat hulle beskermlinge geen terro- 
riste is en die uitwissing van die 
blankes as einddoel het nie. The Voice 


of the People, `n anti-regeringsgroep 
van die nie-blankes in Suid-Wes, sê 
in hulle skrywe dat die terroriste 
daarop uit is om alles wat blank is 
en al wat lig van kleur is onder die 
nie-blankes wil uitwis. Die wêreldraad 
verkies natuurlik om hierdie waar- 
skuwing uit nie-blanke kringe te ig- 
noreer. 


Dit is seker te veel gevra om te 
hoop dat alle kerkgroepe in S.A. sal 
besef dat `n dialoog met die wêreld- 
raad en sy verteenwoordigers geen 
sin kan hê nie. 


AMPSVERLATING 


Ons het verneem dat een van ons 
jonger predikante onlangs sy amp 
neergelê het en uit die bediening 
getree het. Gelukkig weet ek verder 
niks van die betrokke geval nie. Oor 
die verskynsel van predikante wat 
bedank, kan ons wel iets sê in die 
algemeen sonder om daarmee die 
jongste geval of enige van die ander 
daarby te betrek. 


In die afgelope aantal jare het daar 
reeds 'n hele paar van ons predikante 
die bediening neergelê. Hierdie saak 
behoort die hele kerk onrustig te 
stem. Iemand wat `n lang, duur en 
moeilike studie aangepak het om pre- 
dikant te word en dan te bedank, moet 
waarskynlik `n baie dringende rede 
hê om tot so 'n stap oor te gaan. 
Die opleiding van `n predikant baat 
hom buite die kerk so goed as niks. 
Dit is alleen in enkele gevalle waar 
`n uitgetrede predikant 'n loopbaan 
kan vind waar die vergoeding vol- 
gens sy kwalifikasies sal wees. In 
die meeste gevalle sal hy maar van 
vooraf hom moet inwerk in 'n nuwe 
rigting. As `'n mens bloot net die 
probleme in gedagte hou, is dit tog 
duidelik dat die neerlê van die amp 
nie iets is wat ligtelik gebeur nie. 


Die ou reformatore het oor die 
saak van die ampsverlating `n aantal 
kras uitsprake gemaak. Sommige van 
hierdie uitsprake is ook al in ons kerk 
aangehaal. Die Franse kerk het by- 
voorbeeld bepaal dat iemand wat die 
amp neerlê deur die Provinsiale Si- 
node geëkskommuniseer moet word 
tensy hulle berou toon en terugkeer 
na die opdrag wat God hulle gegee 

het. Die Skotse kerk het die ampsver- 
laters as drosters beskou. Hierdie en 
dergelike uitsprake is gedoen in die 
oortuiging dat die amp van die pre- 
dikant 'n lewenslange roeping is wat 
nie neergelê mag word tensy die kerk 
om heel gewigtige redes daartoe be- 
sluit. Ampsverlating is volgens hulle 
sensurabel omdat dit ontrou is teen- 
oor God. Die Dordtse Kerkorde het 
dit nie so kras gestel nie en het 
toegelaat dat om groot en gewigtige 
oorsake iemand kon oorgaan na `n 
ander lewenstaat. Dit sou blykbaar wel 
inhou die verlies van sy status. 

Ons eie kerk het by verskeie Alge- 
mene Vergsaderinge aan hierdie saak 
aandag gegee. Die beredenering oor 
die saak op die Algemene Vergadering 
van 1961 is gedoen in veel skerper 
taalgebruik as enige van die wat 
ons aangehaal het en baie meer ver- 
oordelend. Hiermee het die kerk sy 
afkeur in geen onbedekte taal uitge- 
spreek. Die korrektheid al dan nie van 
die soort beredenerings in die kerk, 
laat ek maar buite bespreking. 

Deur die beredenerings en daarop- 
volgende besluite het die kerk getoon 
dat hy bewus is van `n probleem wat 
bestaan. Maar nou is my vraag: wat 
doen ons kerk om te voorkom dat so 
'n situasie ontstaan waar iemand om 
een of ander rede gedwonge voel om 
die amp neer te lê. 

In Europa en Amerika kom die 
verskynsel ook dikwels voor. Benewens 
die gevalle waar mense gewoonweg 
begeer om iets anders te doen omdat 
hulle eenvoudig net moeg is om pre- 


OD Na volgende bladsy 


Die Ned. Herv. Kerk en die Bybelgenootskap van Suid-Afrika 


In 'n oorsig oor die verhouding 
tussen die kerk en die Bybelgenoot- 
skap sal dit nodig wees om ook kort- 
liks 'n historiese agtergrond te skets. 


DS. C. J. VAN SCHALKWYK 


Oor die geskiedenis van die Ned. 
Herv. Kerk van Afrika, is dit egter 
seker nie nodig om iets te sê nie 
aangesien dit aan die lidmate van 
die kerk bekend is. Oor die geskie- 
denis van die Bybelgenootskap dan 
die volgende:- 


Op 7 Maart 1804 het sowat 300 
persone uit verskillende kerkgenoot- 
skappe in London byeengekom met 
Granville Sharp in die voorsitterstoel. 
Na etlike toesprake is eenparig be- 
sluit tot die oprigting van die ,,British 
and Foreign Bible Society.” Die gees- 
drif van die stigters was groot en 
hulle het daar en dan R1400,00 ge- 
stort om met die werk te kan begin. 
Such, and at a period so precarius, 
was the genesis of the British and 
Foreign Bible Society, which, as it 
were, from a grain of mustard seed 
waxed a great tree.” 


Die aanleiding tot hierdie stigtings- 
vergadering word gevind in 'n groot 
tekort aan Bybels in hierdie tyd. As 
gevolg van die godsdienstige herle- 
wing in Engeland teen die middel 
van die 18de eeu en die stigting 
van etlike sendinggenootskappe, het 
die vraag na Bybels — wat destyds 
reeds baie skaars was — toegeneem. 


Dit was in hierdie kommervolle tyd 
(1800) dat die 16-jarige Walliese 
dogter, Mary Jones, 'n afstand van 
ongeveer 40 km. te voet afgelê het 
om `n eie Bybel te kan besit. Eer- 
waarde Thomas Charles wat nie `n 
Bybel vir haar beskikbaar zehad het 
nie en een van sy eie Bybels aan 
haar gegee het was so beindruk deur 
hierdie gebeure dat dit hom aange- 
spoor het om te doen wat moontlik 
is om ten minste die tekort aan By- 
bels vir Wallis te help beëindig. Hy 
het sy probleem in 1802 aan die be- 
stuur van die ,,Religious Tract So- 
Ciety” voorgelê en ni ernstige be- 
spreking het die sekretaris, eerwaar- 
de Joseph Hughes die volgende op- 
merking gemaak: ,Surely a society 
might be formed for the purpose; and 
if for Wales why not for the Kingdom; 
why not for the whole world.” 


In 1803 is op 'n algemene vergade- 
ring van die ,,Religious Tract So- 
ciety” die stigting van so 'n genoot- 
skap, wêreldwyd in opset, sterk be- 
pleit. Ten spyte van die uitbreek van 





die Napoleontiese Oorloë en dat Brit- 
tanje andermaal met 'n Franse inval 
bedreig is het die bestuurslede on- 
verpoosd voortgewerk om hulle ideaal 
te bereik. En so is dan, nadat die 
steun van invloedryke persone Soos 
Willem Wilberforce, Granville Sharp 
en andere verkry is op 7 Maart 1804, 
die Britse en Buitelandse Bybelge- 
nootskap gestig. 


Van die begin af was die primêre 
doelstelling om die Woord van God 
Without note or comment” te ver- 
sprei aan elkeen in sy eie taal en 
teen ,”n prys wat hy kan bekostig.” 


Die Britse en Buitelandse Bybel- 
genootskap was nie die eerste in sy 
Soort nie. Daar was reeds ander maar 
hulle werksaamhede was beperk tot 
sekere kiein kringe. Soos die byvoe- 
ging ,Foreign” aandui was die Britse 
en Buitelandse Bybelgenootskap die 
eerste met 'n wêreldomvattende opset. 
'n Geweldige taak het op die pasge- 
stigte genootskap gewag. Oral was 
daar `n ernstige tekort aan Bybels: 
in Nederland was ongeveer die helfte 
van die bevolking sonder `n Bybel en 
in Pole was die Woord feitlik onver- 
krygbaar. Die Bybel (of dele daarvan) 
was toe maar net in sowat 71 tale 
beskikbaar. (In 1978 was dit reeds in 
15 000 tale beskikbaar.) Die datum 7 
Maart 1804 kan tereg in die woorde 
van Canton aangemerk word as ,,fix- 
ing an important epoch in the reli- 
gious history of mankind.” 

(In ander lande is hierdie voorbeeld 
spoedig gevolg en is Bybelverenigings 
gestig onder andere die Nederlandse 


Bybelgenootskap wat in 1814 gestig 
is en wat saam met die Britse en 
Buitelandse Bybelgenootskap in daar- 
die jare Nederlandse Bybels aan die 
Kaap voorsien het.) 

(Word vervolg) 





AMPSVERLATING 


CO] Vervolg van vorige bladsy 


dikant te wees, die wat gefrustreerd 
is in die bediening (dikwels as ge- 
volg van 'n verkeerde beskouing oor 
wat die amp behels en wat die kerk 
is), hoor 'n mens tog ook ander redes. 


Die soort klagtes sluit die volgende 
in: onkunde oor wat van die predi- 
kant in die praktyk verwag word; die 
eise wat aan die gesinslewe en pri- 
vaatheid gestel word, persoonlikheids- 
verskille tussen byvoorbeeld die predi- 
kant en kerkraad en/of gemeentelede. 
By verdere navrae sou hierdie op- 
merkings nog baie uitgebrei kan word. 
In ons eie kerk sou daar miskien 
totaal ander redes aangevoer word en 
die wat hier genoem is, selfs van 
geen belang geag word nie. As die 
klagtes bloot formeel beluister word, 
sal die meeste kerke seker daarop 
kan antwoord dat die kerkwette daar- 
voor voorsiening maak om sulke situ- 
asies te voorkom. As die regte prose- 
dure gevolg is en die regte kanale, 
was 'n bedanking nie nodig nie. Met 
So `n antwoord kan die hande in on- 
skuld gewas word. 


'n Mens kan ook 'n ander weg volg. 
As die dinge tog gebeur, is dit nie 
`n bewys dat die kerkwet tog leemtes 
het nie? En, kan 'n mens wel alles 
in die kerk deur middel van wet en 
bepalings reël? Hou die kerke in hul- 
le wette en bepalings genoeg rekening 
met die feit dat die kerk jn al sy 
werksaamhede altyd te doen het met 
sondige mense; sowel die wat die lei- 
ding gee as die wat dit moet ontvang? 
Is die vertrouensatmosfeer in die kerk 
van So `n aard dat iemand met pro- 
bleme die vrymoedigheid het om dit 
by die betrokke persone of vergade- 
deringe van die kerk aanhangig te 
maak? 


Hierdie vraelys kan ook baie uit- 
gebrei word. Dit gaan nou net daar- 
om om te vra of die kerk wel alles 
in sy vermoë doen om hierdie situasie 
eerlik in die oë te kyk en 'n antwoord 
daarop te soek en of ons daarvan 
wegskram omdat dit 'n lastige turks- 
vy is om te hanteer. 


OoOOo 

SWAAR TYE (1) 





Die laaste dae sal gekenmerk wees 
deur swaar tye. Oor hierdie feit is 
die Bybel duidelik. In 2 Tim. 3:1, om 
'n enkele voorbeeld te noem, staan: 
Maar weet dit, dat daar in die laaste 
dae swaar tye sal kom.” 





DR. H. G. VAN DER WESTHUIZEN 


Wanneer is die laaste dae? Baie het 
gehoor en praat van die eskatologie 
of die eskatologiese tyd. Eskatologie 
is die Bybelse leer oor die laaste dae. 
Hierdie dae het eintlik alreeds aan- 
gebreek. Ten opsigte van die Ou Tes- 
tamentiese profesieë en beloftes wat 
in Jesus Christus vervul word, het 
die laaste dae aangebreek. Die koninik- 
ryk van God het in Jesus, die Chris- 
tus, naby sekom. Nadat Jesus ten 
hemele gevaar het, is ook die Heilize 
Gees uitgestort as `n gebeure in die 
laaste dae (Hand. 2:17). Ons kan die 
laaste dae aandui beginnende rondom 
die koms van Jesus as mens na die 
aarde tot op sy wederkoms. Ons leef 
dus in die laaste dae. 


Tn die laaste dae tussen hemelvaart 
en wederkoms — om dit kortweg sê 
te stel — kan ook verskillend? tyd- 
perke onderskei word. Daar is byvoor- 
beeld 'n eindtyd in die laaste dae. Ons 
kan dit ook so stel dat daar in die 
algemene laaste dae `n besondere eind- 
tyd sal wees. Dit is opvallend dat 
die booshede van allerlei aard altyd 
maar in die menslike samelewing 
was. Soos in die Ou Testamentiese 
tyd so ook in die Nuwe Testamentiese 
tyd. Tog is daar `n opmerklike ver- 
meerdering daarvan in die laaste dae 
waartydens die koninkryk in Chris- 
tus naby gekom het. Die duiwel weet 
dat sy tyd min word. Daar is gevolglik 
`n digtheid van booshede oor die hele 
termyn van die laaste dae maar ook 
nog met 'n toename in intensiteit 
soos die einde van die laaste dae na- 
der. Om `n voorbeeld te noem. In 2 
Tim. 2 word geskryf van goddeloos- 
heid wat voortwoeker soos 'n kanker. 
Die dwaalleer oor die opstanding, 
wat dan al sou plaasgevind het vol- 
gens Himeneiis en Filetus, word ge- 
noem. Daarna volg hoofstuk 3 wat 
begin met merkwaardige woorde. Deur 
hierdie woorde word die aandag in die 
besonder opgeëis vir die feit dat daar 
nog swaarder tye in die eindtyd van 
die laaste dae sal wees. Die dinge wat 
dan opgenoem word waaruit die boos- 
heid van die eindtyd sal bestaan, is 
maar dieselfde wat altyd daar was en 


BOOSHEDE 


selfs besonderlik genoem is vir die 
tyd van die verval van die Romeinse 
ryk. Voordat ons verder hierdie ver- 
skynsel bespreek, kan ons nou eers in 
samehang met hierdie dinge iets sê 
oor die geskiedenis. 


Daar is 'n uitdrukking wat sê die 
geskiedenis herhaal homself. Die pri- 
mitiewe filosofie van die oosterse wê- 
reld in die besonder, het so gedink. 
Die reinkarnasie opvatting gaan van- 
dag nog met hierdie gedagte voort. 
Die lewe van `n individu is `n onein- 
dige kom en gaan is wisselende ge- 
staltes. Hiervolgens word die lewe, en 
daarmee die geskiedenis, as `n sirkel 
gesien van ewige geboortes en sterf- 
tes. Selfs die uitdrukking van Pre- 
diker dat alles wat was, is en sal 
wees, word vir hierdie sirkulêre ge- 
skiedenisopvatting ingespan. As `n 
mens die lewe so kyk en die seisoene 
van lente, somer, herfs en winter, van 
geboorte en dood, bemerk, is jy ge- 
neig om die sirkulêre te aanvaar. Aan 
die ander kant openbaar Gods Woord 
egter 'n lineëre geskiedenisopvatting. 
Uit die belofte wat reeds in die para- 
dys gegee is van die vernietiging van 
die boosheid, het daar doelpunt in 
die geskiedenis gekom. Abraham word 
geroep om op die pad van die belofte 
sy voete te plaas. Al bly woon hy 
in tente en al sterf hy ook, bly die 
verwagting van 'n stad wat fonda- 
mente het, lewe. Die Bybel ken 'n 
laaste dae, `n eindtyd, `n wederkoms, 
'n nuwe bedeling — radikaal anders 
oftewel beter as dit eeue van ons 
geskiedenis. Daar is dus lyn en voort- 
gang, nie slegs sirkel en herhaling 
in die geskiedenis nie. Albei opvat- 
tings — die sirkulêre en lineëre — 
vind basis in die Bybel. Maar nie 
soos die mens dit uitgedink of bedoel 
het nie. Om `n volledige Bybelse ge- 
skiedenisbeskouing te vind moet in 
ons voorstelling die sirkulêre met die 
lineëre gekombineer word. Die we- 
senlike van die geskiedenis wat sy 
vorm betref is die lineëre maar tog 
het die geskiedenis 'n sirkulêre karak- 
ter of eienskap. Daarom is dit spiraal- 
vormig. Daar is voortgang en tog her- 
haling. Alles is wesenlik eenmalig 
en tog algemeen. 


So kry ons booshede in alle tye 
maar tog met besondere omvang in 
sekere tye. Booshede wat in die be- 
sonder genoem kan word tydens die 
verval van die tweede laaste wêreld- 
wye ryk, die Romeinse, sal met uiter- 
ste intensiteit hulle herhaal in die 

vervaltyd van die laaste wêreldwye 
regering. By `n bespreking en ver- 
gelyking van hierdie booshede kom 
ons mettertyd. 


Graas vestig ons die aandag op die 
onvermydelike feit dat dié booshede 
sal kom. Die werkwoord wat hiervoor 
gebruik word in 2 Tim. 3:1, beteken: 
kom soos dreigende onweerswolke. Dit 
hou in dat die gelowiges, en ook nie- 
mand, hierdie booshede sal kan v66r- 
kom of 6ntkom nie. Die vraag doen 
hom na vore waarom ons dan weer- 
stand moet bied as ons die booshede 
nie sal kan voorkom nie? Waarom 
teen die booshede weerstand bied in 
die gesinslewens, die maatskaplike le- 
we, die politieke lewe, selfs die kerk- 
like lewe? Ons moet in gedagte hou 
dat terwyl ons nie die booshede, in 
die algemeen, gesproke, sal kan voor- 
kom nie, dit in besondere gevalle wel 
voorkom sal word. Gevalle waarvan 
ons rekord sal kan opstel maar dalk 
nog weer gevalle waarvan ons nie 
eers self bewus sal wees of sal kan 
aandui nie. Die Here ken die wat syne 
is (2 Tim. 2:19). Maar buiten hier- 
die aanwysbare of veronderstelde 
,Suksesse”, sal en moet die gelowige 
nogtans weerstand bied tenspyte van 
die onafwendbare koms van die boos- 
hede. Die rede hiervoor is omdat die 
gelowige `n bittereinder in die volle 
sin van die Woord is! Dat ons by die 
Woord moet bly (2 Tim. 38:14) en 
vasstaan (2 Tim. 2:15) tot die bitter 
einde (Matt. 24:13), is sinvol omdat 
ons dit doen tot eer van God. IIy 
wil dit so hê. Al sal ons dus ook 
die booshede se swaar nie ontkom 
nie, sal ons daaronder nie omkom nie 
— al sterf ons ook ter wille van die 
Here. 


Op die o2pvlakte van die eindtyd 
sal die gelowige vasgekeer word soos 
deur `n donderstorm van hael en blit- 
se, dreiging en stormwater. Ons sê: 
die gelowiges. Wat van die ander? 


Die Bybel ken twee kategorieë van 
swaar dinge in die laaste dae. Die 
een groep swaar dinge sal vir alle 
vlees (Matt. 24:22) swaar wees. Dit 
bestaan uit dinge soos hongersnood, 
vanweë oorloë en natuurverskynsels 
soos droogte, oorstromings, aardbe- 
wings ens. Maar die tweede katego- 
rie van swaar dinge sal hoofsaaklik 
vir die gelowige swaar wees maar 
vir die ongelowige in baie gevalle 
plesierig en lekker. Die woord in 


[] Na volgende bladsy 


Die Wereldraad van Kerke onder Kritiek 


Die Wêreldraad van Kerke kry al 
meer kritiek, nie alleen van diegene 
wat altyd krities gestaan het teenoor 
dié wêreldliggaam nie, maar nou ook 
uit eie kring. Ons het lank tevore al 
in ons blad die gedagte uitgespreek 
dat die Wêreldraad van Kerke 'n ,,his 
masters voice” van die V.V.O. is. Hier- 
die mening word nou deur meerdere 
kritici gedeel. Hulle mening is dat 
politieke en sosiale aangeleenthede 
te veel aandag van die Wêreldraad 
ontvang. 


JOH. DREYER 


In Suid-Afrika het die jongste aan- 
val gekom van eerwaarde Leslie Strad- 
ling, die Anglikaanse biskop van JO- 
hannesburg. Dat die Wêreldraad van 
Kerke dit hulle plig ag om ,,vryheids- 
vegters” te steun, beskou hy as ,,'n ver- 
skriklike waarskuwing van die gevaar 
wat opduik wanneer een aspek van die 
Christelike waarheid oorbeklemtoon 
word.” Hy sien blykbaar ook die hand 
van die kommunisme agter die saak, 
want hy skrywe van ,,die duiwel en sy 
kommunistiese engele”, wat ,,'n bod 
vir die Gorname van die Christelike 
godsdiens sal maak, as ons nie versig- 
tig is nie.” Hy sien ook die gevaar 
raak dat deur die optrede van die 
Wêreldraad die evangelie maklik kan 
oorvloei na 'n maatskaplike evangelie. 


Twee van die lidkerke van wie 
kritiek gekom het, is die Russiese 
Ortodokse Kerk en die Grieks Orto- 
dokse Kerk. Dat selfs die eersgenoem- 
de kerk beswaar maak spreek boek- 
dele teen die Wêreldraad van Kerke. 
In die brief onderteken deur die pa- 
triarg Pimen van Moskou word, vol- 
gens Inter Nos, gewaarsku teen die 
horisontalisme van die Wêreldraad dit 
wil sê om die evangelie te laat opgaan 
in maatskaplike en politieke aange- 
leenthede en gesê: 


,Die byna uitsluitende aksent op die 
horisontalisme in die kerk, sal baie 
Christene vir wie die heilige tradisies 
van die ou kerk dierbaar is, tot die 
gevolgtrekking bring dat in die eku- 
meniese beweging van vandag daar 'n 
nuwe versoeking skyn te wees, naam- 
lik om skaam te wees om die gekrui- 
sigde en opgestane Christus, Gods mag 
en wysheid, te verkondig. As gevolg 
van hierdie versoeking en die valse 
angs om nie aktueel te wees nie en 
So aan populariteit in te boet, word 
aan die werklike essensie van die 
evangelie stilswyend verbygegaan.” 


Die kritiek van die Grieks-Ortodokse 
Kerk gaan min of meer in dieselfde 
rigting: 


Die kerk het ook 'n brief geskryf 
waarin hulle verklaar dat hulle teleur- 
gesteld is in die Wêreldraad. Dit kan 
daartoe aanleiding gee dat Ortodokse 
verteenwoordiging in die Wêreldraad 
onmoontlik word. Die Aartsbiskop be- 
skuldig die Wêreldraad daarvan dat 
die Raad sy visie wel uitbrei, maar 
dat dit ten koste van sy hart geskied. 
,Die hart van die Wêreldraad van 
Kerke het sy godsdienstige impuls ver- 
loor en word oorweldig deur die op- 
vatting van diegene wat die Christen- 
dom sien as 'n historiese, sosiale be- 
weging wat nie vêr verwyderd is van 
'n ekonomiese utilitarisme nie.” Vol 
gens die Aartsbiskop neig mense daar- 
toe om die heil in hierdie dae gelyk 
te stel met finansiële hulpverlening en 
steun aan onderontwikkeldes en hulle 
wat stry teen rassediskriminasie. Al- 
dus die Aartsbiskop is die politiek die 
terrein van die politici en moet Chris- 
tene besorg wees oor die verspreiding 
van die evangelie. 


Selfs Dr. Buskus val die 


N 
Wereldraad van Kerke 
aan! 


Volgens die RE.S. News het `n 
paar bekende Nederlandse teoloë, en 
daaronder selfs die heftige teenstander 
teen S.A. naamlik dr. J. J. Buskes 'n 
ope brief aan die Wêreldraad van 
Kerke gerig oor die besluit van die 
Wêreldraad om buitelandse beleggers 
in S.A. te ,,boycot”. Onder die mede- 
ondertekenaars is daar onder andere 
prof. H. N. Ridderbos en ds. F. H. 
Landman, die afgetrede sekretaris 
generaal van die sinode van die Nederz- 
landse Hervormde Kerk. Hulle noem 
die besluit van die Wêreldraad `n 
verergering van die toestand. 

Hulle wys in die ope brief daarop 
dat die S.A. Raad van Kerke, wat 
vir 850% swart is, ekonomiese groei 
verwelkom as `n primêre bron van 
emansipasie, en dat die besluit om te 
,boycot” teen die wense van die nie- 
blankes is. Ook spreek hulle van die 
besluit as ,,verwaand” en `n uitdruk- 
king van 'n verwerplike bevoogding. 

Verder vestig die ope brief die 
aandag daarop dat die verergerings- 
taktiek aanhoudende reformasie ver- 
werp en 'n duidelike keuse maak vir 
gewelddadige rewolusie; wat in stryd 
is met die evangelie wat genesing wil 
bring en nie ellende berei en geweld 
aanmoedig nie. Daarby kom nog dat 
die evangelie bekering en nie vernie- 
tiging van die onderdrukker voorstaan 
nie. Die ,,boycot”-besluit sal na hulle 
mening die gestelde doel teenwerk. 


Die Russiese patriarg het met 'n 
drie-daagse besoek aan (Geneve die 
strydpunte met die Wêreldraad van 
Kerke nie kon uitstryk nie. Volgens 
die Nederlandse Hervormde Persburo 
het dr. Potter, die nuwe sekretaris 
van die Wêreldraad, die politieke ak- 
tiwiteit van die Wêreldraad verdedig. 
Dat die Wêreldraad nie luister na 
hierdie gegronde kritiek nie is `n 
slegte teken. Dit laat `n mens dink 
aan die klag van die profete van 
Israel, van die Psalmboek en van 
Christus self, die klag: Israel wou nie 
luister nie (Jer. 6:17; Sag. 1:4; Ps. 
81:12; Matt. 28:37). 

Ook geen wonder dat die Wêreld- 
raad nie wil hoor nie. Hoe sal `n 
liggaam wat met die Bangkok sending- 
konferensie hulle volgens die mening 
van verskillende kritici geskaam het 
vir die evangelie van die gekruisigde 
Christus, hoe sal so `n liggaam hoor 
na die roepstemme om bekering. 


OOo 


BOOSHEDE 

die oorspronklike taal, Grieks, vir 
swaar in 2 Tim. 3:1, beteken letter- 
lik: bose (tye). Dis die rede waarom 
dit vir die gelowige swaar sal wees 
— want die boosheid stuit hom teen 
die bors. Daarom sal die afvalligheid 
ook so toeneem omdat die swaar van 
weerstand teen die boosheid daarmee 
ontduik kan word. Dit is merkwaardig 
as `n mens die lysie van swaar dinge 
in 'imotheus nagaan dat dit min of 
meer allc dinge is waarin die ongelo- 
wige hom verlekker —- goddeioosheid, 
hoersary, eiesinnigheid, selfgeno'i, hen- 
Sug, verraad ens. 


Die swaar van die booshede sal 
grotendeels daarin bestaan dat die 
gelowige sal moet volhard. Ho: moet 
lik dit is, sal algaande by die be- 
spreking van sommige booshede of 
groepe daarvan, duidelik word. Voor- 
af kan ons egter net `n voorbeeld noem 
om ons ons te laat indink hoe sub- 
tiel ons medewerking in die boosheid 
opgeëis sal word of ons weerstand 
subtiel afgetakel sal word. Die siel 
kunde kan bv. `n ,,verbod” plaas op 
pornografiebestryding (D.T. 16.10.73). 
Deur die stelling dat weerstand teen 
ontoelaatbre seks slegs die jeug ver- 
der prikkel, kan `n mens jou indink 
dat ,,verstandige” mense volkome ge- 
neutraliseer mag word! 


OOOo 


(word vervolg) 

Bejaardesorg van 
vereniging 


Jesaja 46:4: ,,en tot die ouderdom 
toe is Ek dieselfde, ja, tot die grys- 
heid toe sal Ek julle dra; Ék het 
dit gedoen, en Ek sal julle opneem, 
en Ek sal dra en red.” 


INLEIDENDE AGTERGRONDSKETS 


'n Algemene belangstelling in die 
welsyn van bejaardes, is in die Repu- 
bliek van Suid-Afrika van resente da- 
tum. Die belangrikste rede hiervoor is 
dat die probleme in verband met be- 
sondere behuising, inrigtingsorg e.d.m. 
vir bejaardes, nog nie so'n omvang be- 
reik het as byvoorbeeld in Britanje en 
die V.S.A. wat reeds omvattende wet- 
gewing in hierdie verband moes vOor- 
sien nie. Tans is dit egter 'n faset — 
in maatskaplike sorg — wat belang- 
rike beplanning vereis, omdat dit skyn 
asof die afname in die geboortesyfer 
en die verhoogde lewensduur, `n ver- 
meerdering in die aantal bejaardes 
b6 75 jaar tot gevolg het. 





MEV. DINA M. SMIT 





Bejaardes het `n aantal dekades ge- 
lede die beskermende versorging van 
die patriagale familie-eenheid, geniet. 
Soos in menige ander land, het dié 
familiestelsel ook hier ter plaatse om 
verskillende redes in verval geraak. 
Die oprigting van ouetehuise in Kaap- 
stad, gedurende 1882 en in 1896, gee 
reeds aanduiding van veranderende 
familieverbintenisse. 

Tndustrialisasie en gevolglike ver- 
stedeliking van die voorheen O0orwe- 
gend landelike Suid-Afrikaanse ge- 


(78 





Van Rensburg Monumenttehuis Danville Pretoria 
verpleeg word. 


die Nederduitsch Hervormde Susters- 





Vooraansig Louis Trichardt Monumenttehuis Danville Pretoria. 


sinne, na aanleiding ook van oorloë, 
'n ernstige griepepidemie en inflasie, 
bring mee dat volgens die sensus van 
1960, dit blyk dat altesaam 83% van 
alle bejaardes 66r die ouderdom van 
65 jaar in die R.S.A. hulle op daardie 
tydstip in die stede bevind het. 


Arbeidsdifferensiasie, voltydse toe- 
trede van die vrou tot die arbeids- 
mark en 'n veranderde behuisingspa- 
troon, het geestelike ontwrigting en 
wanaanpassing vir menige gesin en 
vele bejaardes meegebring. Ouete- 
huisversorging het `n noodsaaklike en 
integrale afdeling van bejaardesorg 
geword. Teenoor 143 ouetehuise mel 
9102 inwoners teen Oktober 196%. 
was daar op 31 Desember 1972 reeds 
212 ouetehuise met voorsiening vir 
13359 inwoners. 





In 1964 egter, is van owerheidsweë 
'n werkgroep aangestel om ondersoek 
in te stel na die daarstel van 'n be- 
treklike omvattende wet wat die na- 
sionale beplanning ten opsigte van 
bejaardesorg in Suid-Afrika sou re- 
flekteer. Die motivering hiervan moes 
Sy oorsprong in die praktyk vind en 
die statutêre maatreëls ten opsigte 
van behuising, versorging, verpleging, 
subsidiëring en pensioene moes aan- 
sluiting vind by versorgende individue 
en instansies wat reeds met verskeie 
aspekte van bejaardesorg besig was. 
Die ideaal was om die bejaarde te 
beskerm sonder om maatreëls aan te 
beveel wat inbreuk op die selfbeskik- 
kingsreg van die individu sou maak. 
In plaas daArvan, is aanbeveel dat 


bejaardes 


waar die seniele 


G] Na volgende bladsy 

alle verantwoordelikheid geplaas sou 
word op persone of instansies aan wie 
die bewaring of versorging van 'n 
bejaarde toevertrou is. 

Die Nederduitsch Hervormde Kerk 
met die Nederduitsch Hervormde Sus- 
tersvereniging as orgaan van bystand, 
kon in hierdie opsig positief bydra 
tot die tot-stand-koming van die Wets- 
ontwerp ter Beskerming van Bejaar- 
des, want bejaardesorg in en van ons 
kerk het reeds 'n aanvang geneem 
toe die huidige ,Ons Tuis” en ,Mach- 
teld Postmushuis” in Pretoria, op 1 
April 1929 deur mnr. en mev. Post- 
mus, met twee inwoners, as 'n ver- 
sorgingshuis vir twee bejaardes in 
Schubartstraat begin is. 

Om terug te keer tot die Werk- 
groep: die huidige bejaardesorgbeleid 
van die Departement van Volkswel- 
syn en Pensioene, wat in 1968 aan- 
gekondig is, was die produk van 
goeie koërdinasie tussen staatsdepar- 
temente en partikuliere welsynsorga- 
nisasies gemoeid met bejaardesorg. As 
grondslag van die beleid word aan- 
vaar dat die bejaarde `n integrerende 
deel van die gemeenskap is en dat hy 
(sy) in staat gestel moet word om So 
lank moontlik `n volwaardige en geluk- 
kige lid van die normale samelewing 
te wees. Die toepassing hiervan be- 
hels dat ons gemeenskapsdienste sê 
moet inrig en moet toerus met aan- 
vullende tuisdienslewering, dat die 
voorgenoemde wél vir 'n groter aan- 
tal bejaardes moontlik sal wees. 


Vir diegene wat hulle nie meer in 
die gemeenskap, as gevolg van lig- 
gaamlike of verstandelike verswak- 
king, kan handhaaf nie, moet spesiale 
versorging in tehuise voorsien word. 


Die bejaardesorgbeleid rus dus tans 
op die volgende drie pilare naamlik: 


(i) dienste in die gemeenskap ten 
bate van die bejaardes 

(ii) besondere behuising vir bejaar- 
des. 

(iii) ouetehuisversorging vir bejaar- 
des. 

Die staat ondersteun tans — by 
wyse van boulenings, persoonlike pen- 
sioene en subsidiëring van sekere 
personeelposte en afhanklikheidsvor- 
me — die versorging van bejaardes 
in tehuise, en maak dit vir instansies 
méér moontlik om hierdie dienste te 
verrig. 


Waar ons in hierdie artikel die 
soeklig laat skyn op enkele faktore 
in verband met inrigtingsversorging 
van bejaardes, en ook die bevoorregte 
aandeel wat dit aan die Nederduitsch 
Hervormde Sustersvereniging beskore 
was en is om hierin en hieraan te mag 
hê, is dit noodsaaklik om te beklem- 
toon dat die oprig en die bedryf van 
van 'n ouetehuis, hoegenaamd nie net 
momentele, demonstratiewe kragsin- 
Spanning van die versorgende instan- 
sie vereis nie. Indien dié versorging 





Hoofingang van die Emily Hobhouse Monumenttehuis Capital Park Pretoria. 


van 'n ewenaaste nie gefundeer is 
op `n bepaalde lewensbeskouing nie, 
sou die eise mettergaan té veeleisend 
— selfs vir 'n groot groep versorgers 
— vertoon en op die agtergrond ge- 
skuif word. 


Volgens die Skrif is die mens 'n 
skepsel van God en 'n weinig minder 
as 'n goddelike wese — `n wese aan 
wie `n siel toevertrou is, met 'n ewig- 
heidsbestemming. Ook het die mens 
geen regte waarop hy hom kan be- 
roep nie, maar is hy ontvanger van 


genadegawes van die Here, en het hy 
verantwoordelikhede in sy persoon 
like verhouding teenoor God en teen- 
oor sy medemens. In sy aardse be- 
staan en strewe is die verwagting 
dus dat hy te alle tye mensgemocid 
maar Godgerig sal wees. Die barm- 
hartigheidsopdrag word duidelik en 
dikwels in die Bybel gevind as die 
voorreg van die gelowige om priester- 
like bewoëndheid aan die hulpbehoe- 
wende te betoon. 


[7] Blaai om 

BEJAARDESORG VAN 
DIE NED. HERV. 
SUSTERSVERENIGING 


] Vervolg van vorige bladsy 


Vanuit hierdie lewensbeskouing is 
dit duidelik dat die mees bekwame 
diens in hierdie pleeghuise nie vol- 
waardige voortgang sou kan hê sonder 
die stukrag van die geloof, hoop en 
liefde nie — ook dié geloof dat God 
alléén lewe gee én neem en daarby 
die helder wete dat die niks-wees van 
selfs die kindse, hulpeloos-afgetakelde 
mens-wese deel is van die raadsbe- 
sluite van God, en dat ook hulle, 
ons naastes is! 

In dié gesindheid is ons dankbaar 
om enkele mededelings te doen in 
verband met die bejaardesorg waarin 
klein en groot, onbekend en bekend, 
genoemdes en ongenoemde weldoeners 
uit alle oorde van ons vaderland, die 
N.H.S.V. onderskraag het en steeds 
ondersteun om aan die steeds-méér- 
eisende verantwoordelikhede te be- 
antwoord. Die volgende tehuise dra 
die naam ,.Monumenttehuise” omdat 
hulle inderdaad bedoel is om monu- 
mente te wees vir die vaders en moe- 
ders wat soveel kleinode vir ons, hul 
nageslag, met goed en bloed beskerm 
en as erfenis nagelaat het: 


EMILY HOBHOUSE MONUMENTTE- 
HUIS, MALHERBESTRAAT, CAPI- 
TAL PARK, PRETORIA. 

Dit is die eertydse manskoshuis — 
,Dentoria” genoem — wat inwoning 
aan tandheelkundige studente gebied 





Die inwoners se eie koor tree tydens besondere geleenthede op. Hier is hul in 











Piet Potgieter Monumenttehuis die jongste van die vierling en die staan in 
Potgietersrust. 





E 


outydse drag geklee — sommige tabberds bykans 'n eeu oud! 

het, wat in uiterse nood van bejaarde- 
behuising, in 'n tehuis vir die ver- 
sorging van bejaardes omskep is. Op 
6 Desember 1957 het die amptelike 
opening plaasgevind en hierdie tehuis 
huisves 36 bejaardes waarvan die ge- 
middelde ouderdom 75 jaar is. Dit is 
almal dames. en alhoewel dit 'n heer- 
like huislike eenheid is, toon die ge- 
boue tans ondoelmatigheid as gevolg 
van verval en verhoogde ouderdom van 
inwoners. Die standplaas is ruim en 
kosbaar en leen sigself egter tot uit- 
gebreide ontwikkeling. 

PERSONEEL: Blank: 1 Opgeleide 
verpleegster, 1 onopgeleid en 2 tyde- 
like aflosdames. Nie-Blank: 3 manlik, 
4 vroulik. 


PERSONEELHOOF: Suster MeclIn- 
tosh. 


LOUIS TRICHARDT MONUMENTTE- 
HUIS, DANWEG, DANVILLE, PRE- 
TORIA. 

Dié tehuis is vroeg in 1958 in gebruik 
geneem en huisves tans 68 bejaardes 
met 'n gemiddelde ouderdom van 77 
jaar. Hierdie bejaardes was tot `n 
groot mate nog selfversorgend en die 
professionele verpleegpersoneel van 
die buurtehuis oorkant die straat het 
hand bygesit wanneer méér as die 
gewone verpleeghulp benodig word, 
dog die inwoners verswak geleidelik. 

PERSONEEL: Blank: 1 Opgeleide 
verpleegster, 5 onopgeleid. Nie-Blank: 
1 manlik, 12 vroulik. 

PERSONEELHOOF: mev. $S. M. Vis- 
ser. 

VAN RENSBURG MONUMENTTE- 
HUIS, DANWEG, DANVILLE, PRE- 
TORIA. 

Hierdie tehuis vir die versorging 

van seniele en verswakte bejaardes 


was die eerste van dié soort ver- 
sorgingseenhede en huisves tans 115 
bejaardes met 'n gemiddelde ouder- 
dom van 79 jaar. Dit bly steeds dié 
groep bejaardes wat oomblik na oom- 
blik sorg behoef en instansies onder- 
neem nie sê graag hierdie tipe be- 
jaardesorg as dié met betrekking tot 
betreklik gesonde bejaardes nie. 
PERSONEEL: Blank: 9 Opgelei, 35 
onopgelei. Nie-Blank: 2 manlik, 34 
vroulik. 


PERSONEELHOOF: suster M. F. Oe- 
lofsen. 


PIET POTGIETER MONUMENTTE- 
HUIS, POTGIETERSRUST. 

Op 1 Februarie 1965 is hierdie te- 
huis op 'n pragtige ruim terrein in 'n 
ontspanne landelike atmosfeer ge-open 
en huisves 50 bejaardes waarvan die 
ouderdomme varieer tussen 70 en 80 
jaar. 

Tans word die aanbou van `n kli- 
niek vir hierdie tehuis beplan. Die 
toestand van die inwoners verswak 
en meerdere professionele verpleeg- 
hulp word benodig. 


PERSONEEL: Blank: 1 Opgeleid, 2 
onopgelei. Nie-Blank: 2 manlik, 10 
vroulik. 


HUIDIGE PERSONEELHOOF: ma- 
trone A. C. Pistorius. 


BEHUISING: 

Synde van die oudste versorgings- 
eenhede, gaan ons tehuise tans mank 
aan talle gebreke wat te wyte is aan 
karige standaarde waarmee toeken- 
nings in die pioniersjare van bejaar- 
desorg, aan instansies vergun is. 
Vroeëre staatsbeplanning vergelyk 
minder goed met die norme wat nou 
erken en vereis word met betrekking 
tot byvoorbeeld vloerruimte per per- 
Soon, sanitêre beplanning ens. Dog 
deur aanpassing trag die bestuurs- 
komitees om dit op die bestie moont- 
like wyse te oorbrug, want met be- 
hulp van die lidmate van die Neder- 
duitsch Hervormde Kerk én saatshulp, 
word `n totale verbetering in bestaan: 
de behuisingsgeriewe in die vooruit- 
sig gestel. Wanneer Van Rensburg- 
tehuis se dubbelkamers enkelkamers 
kan word nadat `n tehuis vir ver- 
swakte bejaardes volgens huidige hoër 
subsidietoekennings en standaarde, op 
die ruim Capital Parkterrein kan ver- 
rys, sal daêr insgelyks gerieflike huis- 
vesting vir die bewoners van die 
huidige Emily Hobhouse wees. 


DIE BESTUUR VAN MONUMENT- 
TEHUISE. 


Die beherende maatskappy wat die 
verantwoordelikheid vir die Monu- 
menttehuise dra, het in dié opsig die 
uitmuntende hulp van die N.H.S.V.- 
takke en diakonieë met betrekking tot 
die daarstel van fondse vir die steeds 
stygende bedryfskoste. Op bestuurs- 
vlak word die hoogste dank deur die 
N.H.S.V.-takke van Pretoria en Pot- 





Mev. Johanna Preller, eggenote van wyle Gustav Preller, 


het by dié stoere moeder nie 


gietersrust verdien, wat op christelik- 
verantwoordelike wyse sorg vir die 
daaglikse gang van dié allermoeilikste 
versorgingseenhede. 


Mev. J. E. Viljoen (gemeente Pre- 
toria-Tuine) is alhier die presideren- 
de voorsitster en insgelyks voorsitster 
van die Van Rensburghuiskomitee, 
mev. G. M. le Roux (gemeente Pre- 
toria-Oos) van Emily Hobhousehuis- 
komitee, mev M. Dreyer (gemeente 
Voortrekkerhoogte) van Louis 'Tri- 
chardthuiskomitee en mev. E. A. van 
Staden (gemeente Potgietersrust) van 
Piet Potgieterhuiskomitee. 


Noukeurige beplanning ten opsigte 
van eiendom, voorrade, personeel, ont- 
spanning en fisiese/psigiese versor- 
ging van inwoners is voortdurend no- 
dig vir die gelukkige en geborge huis- 
vesting van bejaarde inwoners. Plan- 
matig en vindingryk moet weë en 
middele gevind word om die ontoe- 
reikende staatsubsidie en die maan- 
delikse losiesfooi deur insamelings- 
projekte sê aan te vul dat dit die hoë 
bedryfskoste sal dek. Dit is `n tipe 
versorging wat die hoogste eise aan 
personeel en bestuurskomitees stel, 
en groot dankbaarheid word weer eens 
teenoor die pastoriepare en voogtakke 
vir die bestuurstaak uitgespreek. Dit 
is die toekomshoop dat die gemeentes 
van die Noorde ook uiteindelik nouer 
skakeling sal vind ten opsigte van 
Piet Potgietertehuis, sal deel in die 
voogdyskap en aldus die hande van 
die twee plaaslike gemeentes aldaar, 
sal sterk. 

Sal dit u blik op dié versorging 
verhelder as ons rakelings die volgen- 
de noem? 


. ) ` doen as jare-lange 
inwoner die bedankingswoord tydens 'n tehuisfunksie — en welsprekendheid 


met die jare tot niet gegaan nie. 


95% van Van hRensburgtehuis se 
inwoners word driemaal daagliks 
gevoer en is totaal afhanklik van die 
personeel met betrekking tot die fi 
sieke. 

Insluitende die vervanging- en in- 
standhoudingsreserwe waarvoor ge- 
sorg moet word, beloop die versor- 
gingskoste per persoon tans R85 per 
maand — fenominaal méér as wat van 
elke inwoner, plus subsidie, per per- 
soon verhaal kan word. 


Die verweer- en vervangingskoste 
kan bedink word wanneer ons let op 
die hoeveelheid linne wat benewens 
persoonlike klerasie, tafellinne, huis- 
linne, uniforms — deur die wassery 
in die Van Rensburgtehuis, slegs vir 
die tehuis, daagliks gewas, gestryk en 
versien word. Wanneer ons in gedagte 
hou dat een persoon tot 12, 15 keer 
daagliks verskoon word, begryp ons 
dat per week onder andere gemiddeld 
gewas word: 5,400 treklakens, 4,200 
lakens, 2,100 slope. 


(word vervolg) 





GEBED VIR DIE PAD 


Ons dank U dat U ons, troue Heer, 
Veilig bewaar het, keer op keer; 
In u groot lankmoedigheid; 

Ten spyte daarvan dat ons elke keer 
die ander man blameer 

vir ons eie onversigtigheid. 

Leer ons, Heer, dan weer en weer; 
Die ander man se reg waardeer, 
Dan kan ons reis in veiligheid. 


— H. Coertze. 


Die Hervormer, Mei 1974, bladsy 21 


VROUERUBRIEK..... 


Hervormde Predikantsvroue in Suid-Afrika vanaf 1652 


23. Elizabeth Lenaertz, tweede egge- 
note van ds. Raurdus Cloppen- 
burg. 

Ds. Raurdus Cloppenburg, wie se 
vader, ds. Gerhardus Cloppenburg, en 
twee broers, Gaulterus Justinus en 
Nicolaus, ook predikante in Nederland 
was en wie se suster getroud was met 





H. M. REX 





teologiese professor Curtenius, het 
in 1746 op 44-jarige ouderdom met 
sy gesin in Kaapstad aangekom. Eli- 


Mev. Elizabeth Cloppenburg was aan 
sterk drank verslaaf en dié probleem 
het daartoe gelei dat die predikants- 
vrou en haar man soos kat en hond 
in die pastorie van die Meerkerk-ge- 
meente gelewe het. Die betreurens- 
waardige huislike omstandighede het 
in die loop van die tyd onder die 
gemeëntelede rugbaar geword met die 
gevolg dat die reputasie van ds. Clop- 
penburg daaronder gely en sy pastora- 
le arbeid daardeur nadelig getref is. 
Wat egter opmerklik is, is dat die 
droewige huislike omstandighede van 
die egpaar blykbaar nie onder die 

omgewing haar drankprobleem te bo- 
we sou kom en hul geskonde hu- 
welikslewe weer `n keer normaal kon 
word. 

In die loop van 1746 het ds. Clop- 
penburg `n begin gemaak met sy pas- 
torale arbeid in Kaapstad nadat hy 
op 7 Augustus van daardie jaar sy 
intreepreek oor Sag. 8:13 gehou het. 
Vir geruime tyd het hy sy predikants- 
werk sonder enige klagte verrig en 
is hy ook reeds in Januarie 1747 as 
Praeses van die Gekombineerde Kerk- 
vergadering gekies. Hieruit kan afge- 
lei word dat hy die vertroue van sy 


“EER EE 





'n Vergroting van 'n gedeelte van die Van Staden-tekening van Kaapstad en Tafelbaai vanaf die kant van Tafelberg (1710), 

wat in Die Hervormer van Januarie 1974 geplaas is. Die tekening toon die eertydse, paar jaaroue Hervormde Kerkgebou 

vanaf sy agterkant en te midde van die 17de en 18de eeuse Kaapstadse geboue. Die bekende ,,Grote Kerk” met sy kenmer- 

kende toring, wat vanaf sy inwyding in Januarie 1704 tot in 1843 as 'n kerkgebou van die Nederduitsch Hervormde Kerk 

gebruik is en vanaf laasgenoemde jaar amptelik as 'n kerkgebou van die Nederduitsche Gereformeerde Kerk in Zuid Afrika 

bekend staan en gebruik word, en algaande verskillende verbouings ondergaan het in die loop van bykans drie eeue 'n 
ontsagtelike groot rol in die godsdienstige bearbeiding van Hervormde en N.G.-lidmate gespeel. 


zabeth Lenaertz wat hom na Kaapstad 
vergesél het, was sy tweede vrou. In 
Meerkerk, sy eerste en enigste ge- 
meente in Nederland, was ds. Cloppen- 
burg vir die eerste keer getroud met 
Jacoba Simons, saam met wie hy 
vermoedelik twee kinders sehad het 

Na die afsterwe van Jacoba Simons 
is ds. Cloppenburg getroud met Eli- 
zabeth Lenaertz. Hierdie tweede, on- 
gelukkige huwelik was vir die predi- 
kant in meer as een opsig 'n per- 
soonlike ramp. Nie alleen het die on- 
lukkige huwelikslewe die pastorale 
arbeid van ds. Cloppenburg nadelig 
beinvloed nie maar hom uiteindelik 
ook in `n posisie van skande en skade 
gebring. 


aandag van die lede van die Klassis 
van Amsterdam gekom het nie aan- 
gesien die aansoek van ds. Cloppen- 
burg vir diens in die Oos-Indiese 
kerk met graagte deur hulle aan- 
vaar is. Op grond van sy jarelange 
ervaring as predikant van die Meer- 
kerkse gemeente en sy bekwaamheid 
is sy aansoek geredelik aanvaar. 

Op die tweede Pinksterdag in 1745 
het ds. Cloppenburg sy afskeidspreek 
in Meerkerk gehou en ,,met veel te- 
derheid en aandoeninge des ge- 
moedts” oor Handelinge 18:19c-21 ge- 
preek. In die geselskap van Sy vrou 
en kinders het hy daarna na die Kaap 
vertrek, waarskynlik met die hoop en 
verwagting dat sy vrou in 'n nuwe 

kollega's en kerkraadslede geniet het 
en reeds na sy in dienstreding `n lei- 
dende rol in die Kaapse Kerk begin 
speel het. 

Sy hoop en verwagting dat daar 
aan die Kaap 'n verbetering sou in- 
tree in die lewensgewoontes van sy 
eggenote en in hul huislike lewe, het 
nie werklikheid geword nie. Die ou 
twiste is voortgesit en aan die Kaap 
het toe ook 'n nuwe element na vore 
getree, naamlik dat ds. Cloppenburg 
daarvan beskuldig is dat hy onmatig 
lewe en sy vrou mishandel. Hy was 
skaars 'n jaar in die gemeente toe 
daar in 1747 `n klag oor sy optrede 
by sy kerkraad ingedien is. Nadat 

CO] Na volgende bladsy 


DIE MAROELABOOM 


Hierdie mooi voorbeeld van die 
bekende inwoner van die Bosveld, die 
maroela, staan op die plaas Enkel- 
doorn tussen Pretoria en Marble Hall. 
Die besondere ou kêrel het seker by- 
na die hoogte van 18 meter bereik — 
miskien is dit 'n ou dame want daar 
is manlike en vroulike bome waarvan 
laasgenoemde vrugte dra maar by 
wyse van uitsonderings ook die man- 
like boom. 





P. M. SMITH 


Die maroela kom veral in Transvaal, 
Natal en Suidwes-Afrika voor maar 
ook verder noord tot in Ethiopië. 


Die saad ontkiem maklik en steg- 
gies groei ook redelik maklik. Die 
bome groei vinnig maar is baie ge- 
voelig vir ryp. 

Die hout wat betreklik sag is, word 
soms gebruik vir die maak van vrug- 
tekissies maar ook vir meubels en 
paneelwerk. Die Bantoe gebruik dit 
om stampblokke, lepels en voerbakke 
te maak. rs 


Die vrugte is eetbaar met `n skerp 
frank smaak. Soms word daar bier van 
gebrou en jellie gemaak. Dit word ver- 
tel dat diere goed ,,besope” raak van 
die vruste — die waarheid daarvan 
kon skrywer nie kontroleer nie. 


Die pitte kan gepars word en bruik- 
bare olie word op So 'n wyse gepro- 
duseer. Die boom huisves die kewer- 
tjies Polyada waarvan Boesmans gif 
vir hulle pyle maak en verder huisves 
dit ook die mopanie-wurms 'n gesogte 
voedsel vir die Bantoe. 


Die genusnaam is Sclerocarya wat 
in Grieks ,,harde pit” beteken. Dit 
verwys na die houtagtige pitte. 


PREDIKANTSVROUE 


[7] Vervolg van vorige bladsy 

die saak voor die kerkraad in die 
teenwoordigheid van twee kollega's 
gedien het, het hulle ds. Cloppenburg 
skuldig bevind en sy skorsing as 
predikant by die regering aanbeveel. 
Sy appél na die gekombineerde kerk- 
vergadering het nie geslaag nie en 
nadat sy skorsing deur die Politieke 
Raad goedgekeur is, is hy sonder 
rang en traktement na Nederland 
teruggestuur. Nadat hy met sy gesin 
in Nederland teruggekeer het, het hy 
sy saak persoonlik voor die Klassis 
van Amsterdam bepleit, maar ook 





Rieme brei aan die ou Maroela. 


sonder sukses. 'n Verdere appél na 
die Raad van Justitie te Batavia het 
ook nie seslaag nie. Hy wou hom nie 
berus in sy skuldigbevinding van 
onder andere, dronkenskap nie en wou 
die saak nog verder voer maar voor- 
dat hy sy voorneme kon uitvoer, is 
hy in 1751 op 49-jarige leeftyd in 
Nederland oorlede. Wat die verdere 
lotgevalle van mev. Elizabeth Cloppen- 
burg was, kon nie vasgestel word nie. 

Samuel, die oudste seun uit die 
eerste huwelik van ds. Cloppenburg 
het `n aantal jare n4 die afsterwe van 
sy vader as 'n boekhouer in diens 
van die V.O.I.C. na die Kaap terugge- 
keer, waar hy op 13 Maart 1774 — 


nou presies 200 jaar gelede — met 
Maatje Lambrechts getroud is. Hul 
vier kinders, Ruwardus Nicolaas, Eli- 
zabeth Johanna, Christina Albertina 
en Hugo Justinus is onderskeidelik op 
26.2.1775, 7.7. 1776, 31.1.1779 en 82.1. 
1781 aan die Kaap gedoop. Die twee 
ander kinders van ds. Cloppenburg 
was Maria Geertruyd en Abraham, ge- 
doop op 4.12.1746. Dit is nie seker 
of die twee oudste kinders uit die 
eerste huwelik van ds. Cloppenburg 
met Jacoba Simons gebore is nie. 
Die moeder van Abraham, wat waar- 
skynlik in Kaapstad in 1746 gebore 
is, was sonder enige twyfel Elizabeth 
Lenaertz. oOo 

JEUGRUBRIEK — Kerklike Begrippe 
GOEIE WERKE tevog 





Ek het onderneem om te probeer 
om so bietjie meer spesifiek te sê 
wat goeie werke is. Wanneer ons nou 
duidelikheid het oor waar die goeie 
daad wat ek wil doen inpas, wil jy 
tog graag weet wat my presies 
te doen staan. Ons het seker da- 
rem nou al genoeg verwys na die 

beginsel agter hierdie saak, naamlik 
dat goeie werke nie my prestasie 
is om `n plek in die hemel te verdien 
nie. Dit kan alleen gedoen word van- 
uit die geloof. En dan is dit geloof 
dat ek sered is deur Christus en 
sy offer. Kom ons veronderstel dan 
nou hierdie vraag: (wat staan my nou 
te doen) kom uit `n opregte dank- 
baarheid vir die verlossing wat aan my 
geskenk is ter wille van Jesus Chris- 
tus. 

Kom ons probeer om So 'n paar 
sake op te noem wat vir ons jong- 
mense miskien op die weg lê as 
goeie werke” wat uit dankbaarheid 
verrig kan word. En kom ons volg 
ook hierin die riglyne wat uit ons 
Belydenisskrif na vore kom, naamlik 
dat soeie werke nie die dinge is wat 
ek willekeurig uitdink nie, maar wel 
die wat volgens die Woord (die Wet) 
van God aan my voorgehou is. 

Dan is die eerste saak wat ek graag 
in hierdie verband wil noem, die 
kwessie van eerbied vir gesag. Dit 
spruit voort uit die vyfde gebod, wat 
so verstaan word dat eerbied vir die 
ouers ook insluit dat ek alle vorme 
van wettize gesag sal erken en ge- 
hoorsaam. (Vergelyk die Heidelbergse 
Kategismus vr. 104). Soek jongmense 
van die kerk na die ,,iets” wat hulle 
moet doen, is dit `n baie toeie plek 
om te begin. Hier is `n saak waar 
jong christene hul positiewe getuie- 
nis kan laat hoor en uitleef. Julle ken 
mos ook die tekens van die tye in 
hierdie opsig. Daagliks hoor ons van 
die opstand van die jeug, van studen- 
tebetogings, van die afbreking van 
tradisies en gebruike van vorige ge- 
slazte. (In die Almanak van 1974 het 
prof. P. S. Dreyer `n baie insiggewen- 
de artikel geskryf oor ,,Jeugverset”. 
Julle maéét dit net kry en lees). 

Dit is sekerlik so dat ons moet 
vasstel dat ons deursnee jongmense 
hoegenaamd nie in die kategorie van 
rewolusiestigters val nie. Die groot- 
ste persentasie van die jongmense 
met wie ek al in aanraking gekom 
het, is kerngesonde, gebalanseerde 
mense. Tog is daar altyd 'n mate van 
opstandigheid by die jeug in `n se- 


kere lewensstadium. Daar kom mos 
So `n tyd in ons lewe wanneer ons 
baie slim is. Slimmer as ons ouers, 
slimmer as die meeste mense van ouer 
leeftyd. Ons beskou hulle dan as oud- 
modies en hul opvattings as uitgedien. 
Hierdie ,normale” verskynsel kan 
baie gevare inhou, indien ons dit on- 
beteueld sy gang laat gaan. 


Daarom is dit seker ook nie so `n 
populêre saak om mee te begin nie. 
Miskien sal ons as jongmense liewers 


Eg 
$ 

JEUGSAAMTREK: RING VAN RUS- 
TENBURG 


Gedrende die naweek van 8 tot 10 
Maart 1974 het sowat 170 jongmense 
van die Rings van Rustenburg te Rus- 
tenburg saamgetrek by die Kultuur- 
sentrum van die Departement van 
Nasionale Opvoeding. 


Die saamtrek is gereël deur ds. W. 
J. Engelbrecht van Rustenburg-Suid. 
Hy is bygestaan deur die Ringsjeug- 
raad en predikante van die Ring. 





So hou die Rustenburgers hulle saamtrek. 


wou begin by grootse en ingrypende 
veranderings en hervormings. Sou 
ons graag as ons taak wou sien hoe 
ons die wêreld `n beter plek maak 
ens. ens. 


Dit is sekerlik een van die redes 
waarom ons nie volgens eie goed- 
dunke oor die vraag na goeie werke 
moet oordeel nie, maar juis die ge- 
openbaarde wil van God moet ge- 
bruik as ons wegwyser. 


Ons goeie werke kan dus begin 
by hierdie toets aan my eie gesind- 
heid oor die kwessie van gesag en 
hoe ek dit uitleef. En gaan lees `n 
slag wat die Heidelbergse Kategismus 
daaroor sê, dan sal julle sien hoe 
wyd hierdie kwessie reik. Alle gesag 
is afgeleide gesag — dit beteken: 
God verleen aan mense gesag. (Ouers, 

Die saamtrek was sinvol en van 
groot opvoedkundige waarde. Kennis 
is opgedoen en nuwe vriendskaps- 
bande gesmee. 


Referate is gelewer deur di. G. J. 
van Staden, W. de Beer en W. Engel- 
brecht, prof. D. J. Booysen en mnr. 
P. S$. Oelrich, terwyl mnr. M. P. 
Roos vir die ontspanning gesorg het. 


Die bespreking wat op die referate 
gevolg het, het getuig van groot be- 
langstelling en meelewing. 


Langs hierdie weg wil ons ds. W. d. 
Engelbrecht baie hartlik bedank vir 
die groot en mooi werk wat hy as 
Ringsuperintendent vir Jeugwerk met 
soveel entoesiasme doen. 


—'n Deelnemer. 


RONDOM DIE KATEGESE: 


4. DIE STOF VAN DIÉ KATEGESE 


Die Bybelse gegewens getuig dat 
die inhoud van die kategetiese stof 
primêr niks anders kan wees as die 
heilsdade van God nie. Hierdie dade 
is vir ons opgeteken in die Bybel. 
Die Kerkwet is daarom heeltenui kor- 
rek as dit die bybelse stof bo plaas 
aan die lys van die kategetiese stol 
wat behandel moet word. Tydens hul 
le belydenis van geloof bely die kat- 
kisante dat hulle glo in (God, die 
Vader, in Jesus Christus en die Hei- 
lige Gees. Hoe kan hulle in Hom 
glo as hulle Hom nie ken nie? Hoe 
kan hulle Hom ken anders as deur 
sy openbaring wat vir ons opgeteken 
is in die Bybel? Die bybelse stof wat 
tydens kategese behandel moet word 
is die hele Bybel. Die hele Skrif is 
gegee tot lering. Paulus het die hele 
raad van God verkondig. 


Die Bybel kan en mag egter nie 
op enige willekeurige wyse verstaan 
word nie. Die Bybel wil verstaan 
vord in ooreenstemming met sy hele 
in oud. `n Bepaalde teks mag nooit 
lo:cemaak word van die inhoud en die 
leer van die res van die Bybel nie. 
Om hierdie onderneming telkens te 
vaas met die verklaring van `n be- 
pialde teks of saak sal `n feitlik 
monslik onmoontlike wees. Sonder 
om die hole Bybel weer na te gaan 
kan sleg; die belydenisgeskrifte ge- 
raacd5leeg word, wat reeds hierdie 
o1derneming gedoen het. Deur die 
eue heen was die belydenisgeskrifte 
nog al die tyd vir die kerk 'n ge- 
troue nasê, `n getroue samevatting 
van wat die Bybel leer. Die katkisant 


sal die kerk se belydenisgeskrifte 
moet ken om met `n goeie gewete 
ja te kan sê op die vraag: ,Is dit 
ook u voorneme om by hierdie bely- 
denis deur Gods genade, te bly, die 

sonde te verswak, en `n christelike 
lewe te lei?” Ons het nog deurgaans 
gepraat van belydenisgeskrifte, be- 
doelende daarmee nie een nie maar 
al drie. Dit is nie nodig om al drie 
afsonderlik te behandel nie. Een word 
geneem as uitgangspunt en die stof 
van die ander twee word daarby ge- 
werk. 


Van die Kort Begrip vergeet ons 
maar. Hy is geen samevatting van 
die Heidelbergse Kategismus soos dik- 
wels beweer word nie. 


Die katkisant wat belydenis gaan 
doen, gaan sy geloof nie uitleef in 
`n lug leë ruimte nie, dit sal moet 
geskied in die wêreld-in die wêreld 
waar ander gelowiges reeds vante- 
vore geglo het en geworstel het met 
die sataniese magte en met die dwaal- 
leer. Uit hierdie kennis van die vel- 
lede kan die gelowige van die hede 
put om nie weer in dieselfde strikke 
te beland nie. Dit is daarom goed dat 
die katkisante ook die geskiedenis van 
die kerk sal ken. Veral in die moderne 
tyd sal die katkisante die verskillende 
sektariese strominge beter moet ken. 
Die sedeleer 'hoef nie noodwendig 
apart behandel te word nie. As die 





GOEIE WERKE 

die kerk, die staat, onderwysers, 
werkgewers ens.). Ons moet dit be- 
dink: hierdie mense het nie hierdie 
gebod vir hulle eie gerief of be- 
skerming geskep nie; gesag is hulle 
opgelê as opdrag en verantwoordelik- 
heid van Godsweë. Dit is seker ook 
nie sonder rede dat hierdie baie be- 
langrike saak begin by die ouers nie. 
Wie gelee: het om aardse vader en 
moeder te respekteer, staan nie heel- 
temal ongevoelig teenoor die oproep 
om die hemelse Vader te erken en 
te gehoorsaam nie. 


Eintlik moet ons die gesag wat ons 
ouers oor ons gekry het, sien as die 
gesag van (God oor ons. Hy regeer 
ons, maar in die huis doen Hy dit 
ook deur die mense wat Hy daartoe 
aangewys het, naamlik die ouers. On- 


bybelse en dogmatiese stof goed be- 
handel word, sal die sedeleer volkome 
inbegrepe wees. 


Van die katkisante word verwag 
dat hulle na belydenis van geloof sal 
meewerk tot die bloei van die gods- 
ryk in die algemeen en van die Ne- 
derduitsch Hervormde Kerk in die 
besonder. Hierdie ,,meewerk” kan nie 
op enise willekeurige wyse geskied 
nie, dit moet geskied ooreenkomstig 
die bepalings van die kerk. Op grond 
hiervan is dit nodig dat die katkisant 
moet weet wat die kerk bepaal met 
betrekking tot `n bepaalde saak. Hy 
sal kennis moet hê van die Kerkwet 
en al die verskillende kerklike ge- 
bruike. Is die rede van buite kerklik- 
heid nie miskien omdat ons verwag 
die lidmate moet gereeld kerk toe 
kom, maar ons het nooit die beteke- 
nis van die verskillende liturgiese ge- 
bruike vir hulle verklaar nie? 


Met betrekking tot die kategetiese 
stof vind daar dikwels `n onnodige 
verdeling plaas. Dikwels dink ons 
dat die bybelse stof vir die heel klein- 
tjies bedoel is, die kerkgeskiedenis 
vir hulle wat `n bietjie groter is 
en die belydenisgeskrifte vir hulle 
wat pas voor belydenis van geloof 
staan. So `n verdeling is ongefundeerd. 
Die een deel van die stof is onlos- 
maaklik verbonde aan die ander. Die 
bybelse stof kan byvoorbeeld nie ver- 
klaar word sonder die belydenisge- 
skrifte nie en lg. is eers volkome 

gehoorsaamheid aan ouers, is dus 
ongehoorsaamheid aan God. (Behalwe 
waar ouers tussen hul kind en God 
Sou staan). 


Maar gesag is nodig in alle lewens- 
kringe. Dit begin by die huisgesin, 
maar kring wyer uit na die samele- 
wing, die kerk, die skole, die ower- 
heid. En ons word opgeroep om hier- 
die mense te eer. 


Dit is `n daad van ongehoorsaam- 
heid wat van ons gevra word uit 
dankbaarheid vir die kindskap van 
God wat aan ons geskenk is. Hier 
is werklik 'n terrein waar daar werk 
is vir ons gelowige jongmense. Julle 
kom in aanraking met hulle wat saam 
met julle op die skoolbanke sit, wat 
Saam met julle klasloop, wat Saam 
met julle in `n kantoor werk, wat 
Saam by `n werksbank staan. Daar is 
die geleentheid om die vars, gesonde 
lug van gepaste eerbied vir gesags- 


persone en instansies te adem en 
veral uit te leef. Niks kan duideliker 
en met groter trefkrag spreek tot 
hulle wat wil meedoen aan hierdie 
aftakeling van alle gesag, as juis 
medejongmense wat eerbied 'het vir 
gesag en bowenal nog weet waarom 
hulle dit ook het. 


Kiink dit vir julle sering? As elk- 
een op sy eie ,,klein” terrein waar 
hy of sy leef en werk hierdie le- 
wenshouding as `n positief christe 
like gesindheid uitleef, is ons besig 
om wal te gooi teen `n stroom wat 
met vuil slikwater geleidelik alle 
waardes wil oorstroom en afbreek. 
Maar dan moet ons dit ook nie doen 
uit vrees nie, ook nie uit slaafse 
verpligting nie, ook nie met onder- 
drukte onwilieheid nie, maar moel 
ons dit doen in eer, liefde en trou 


OOOo 

DIE KATEGESE (vervolg) 


Die Uitgangspunte van die Nuwe Leerboek 


A. GRONDIG. 


1. 'n Gebou moet 'n fondament hê; 
anders is dit wel klippe, regte bouma- 
teriaal, wat egter onvas op sand lê 
en deur die storms tot `n .groot in- 
storting” gebring word (Luk. 6:49). 
Is dit nie die geval met die menigte 
los tekste wat jaar na jaar in nuwe 
teksroosters voorsien word nie? Kan 
die ineenstorting van die jeug nie 
deels gewyt word aan derglike kerk- 
like praktyk nie? 

9. Kategese moet fondamentlegging 
wees (Hebr. 6:1). Die kind is son- 
daar (Ps. 51:7) en dus sonder evan- 
geliese v66éropstellings. Die Woord 
van God is die Verbum Externum, 
Vreemde Woord, wat van buite en 
bo-af (kategese) self as fondament in 
die kind ingelê moet word. 


3. Fondamentlegging is nie breedte- 
werk of hoogtewerk nie maar diepte- 
werk; dis insnyding (,, N n nan 
wat gegrawe en diep ingegaan en die 
fondament op die rots opgelê het . .”) 
— Tuk. 6:48), dis inskerping (,, . . jy 
moet dit jou kinders inskerp . .” — 
Deut. 6:7); dis partikulier, nie alge- 
meen nie. Inskerpins opereer met 
radikale of wortelfeite. 


4. Die kerk van die Hervorming het 
hierdie feite reeds gesistematiseer, be- 
ter as wat jemand anders kan, in 
'n handboek; so goed dat hierdie 
boek vandag nog as 'n belydenisskrif 
vir ons geld. 


5. Ons kerk kan nie toesien dat sy 
kategese buite dié Heidelbergse Ka- 
tegismus om gaan nie! 

B. HERHALEND. 


1. Fondamentlegging word nie `n 
tyd uitgestel en vertraag en verhin- 
der terwyl sekere bouwerke aan die 
muur al vordering aanneem nie. Die 
kategese se fondamentstene moet be- 
gin ingelê word op die jongs moont- 
like ouderdom. (Ook die opvoeding 
Sê So.) 


2. Fondamentlegging is intensiewe 
laag-op-laag-werk of om `n beeld uit 
die wiskunde te gebruik: konsentriese- 
sirkel-basis-werk. 


3. Die leerstof (aan die handleiding 
van Kategismus) moet met die her- 
haling van konsentrasie sirkels ge- 
voer word (gevoed, opvoeding). 


4. Miskien moet die gedagte van die 
konsentriese eerder beklemtoon word 
op die ,,leer” van die leerstof as op 
die ,,stof” omdat: 


j 

4.i. Die konsentriese het net één, 
altyd-belangrike KERN waérom alles 
gaan. Da4rdie een kernbegrip moet 
die adres wees van die Vader van die 
verlore seun wat die jongmense in 
die wildernis en varkewêreld van 
ons eeu kennelik-onverliesbaar pa- 
raat moet hê; dit moet die brood 
wees van herinnering aan die oorvloed 
van sy Vader se huurlinge (Lukas 
ED) 


4.ii. As die konsentriese in die stof 
van die leerstof 1ê is die beginsel 
van die sentraal-belangrike bedreig 
deur die verplasing van die nog-nie- 
klaar-gebeitelde-gedagte na die buite- 
sirkel. Sulke bykomstig (wel later 
noodsaaklike) is verwarrend-verswa- 
rende bagasie waarvan verdwaaldes 
vinnig ontslae raak. 


5. Die ,,leer” van die leerstof moet 
konsentries wees in hierdie fondament- 
legging; dit wil sê as die sentrale of 
kernpunte van die Kategismus ge- 
vind is, moet dit herhaaldelik geleer 
word. Deut. 6:7 ,, . . . as jy in jou 


DIE STOF VAN DIE 
KATEGESE 

duidelik as die agtergrond geskiedenis 
daarvan bekend is. Met al die stof 
moet gelyk begin word en in noue 
samehang moet dit behandel word tot 
dat die katkisant belydenis van ge- 
loof doen. Een van die belydenisge- 
skrifte kan byvoorbeeld as uitgangs- 
punt geneem word en al die ander 
stof word daar rondom gerangskik 
en behandel. Katkisante maak dan 
vordering van die een klas na die 
volgende, namate hulle die stof geleer 
en begryp het en nie volgens ouder- 
dom nie. Indien hierdie werkswyse 
gevolg word, sal dit nooit gebeur dat 
dit nodig is om iemand pas voor be- 
lydenis van geloof weg te wys nie. 


(word vervolg) 


KORREKSIE. 


In Die Hervormer van Maart 1974 
het ongelukkig die volgende fout in- 
gesluip: 


Op bladsy 28, derde kolom, laaste 
paragraaf moet gelees word: ,,Prinsi- 
pieel bestaan daar geen gronde om 
hierdie kategese te verskraal tot die 
bybring van sogenaamde hoof Bybel- 
se feite nie.” 

huis sit en as jy op pad is en as jy 
gaan 1ê en as jy opstaan.” 


C. EENVOUDIG. 


Die kerk moet in sy kategese ten 
opsigte van die lammers (Joh. 21:15) 
nie uitgaan van die sterkste, gesond- 
ste of soetste lam of die gemiddelde 
nie. In die algemene opvoedings moet 
jy nie `n slim kind penaliseer met 
die trae pas van die domme nie. Daar 
is leerwerk verstandelike skoling 
waardeur die meer begaafde hoër 
hoogstes bereik. Maar die intellektuele 
kan in die kategese geen hoogtes 
bereik nie as net een-en-dieselfde ge- 
loofskennis as die minder begaafde. 
Kategese bied nie verskillende moont- 
likhede aan verskillende mense nie. 
Die ,,adres” wat die kerk die kind 
moet aanbied moet sê gegee word dat 
die laaste een van die honderd dit 
ook ken (Joh. 15:4). Die kerk se 
uitgangspunt is nooit die 99 nie maar 
die een. 


(word vervolg) 


DRANKMISBRUIK 


Sosiale probleme het in Michigan, 
Verenigde State verontrustende afme- 
tings aangeneem. Volgens die verslag 
van die Handelskomitee van die Senaat 
im Michigan is: 


1. 50 persent van alle eerste toe- 
latings tot sielsieke gestigte drankver- 
slaafdes met onveranderlike brein- 
skade. 


2. 50 persent van motorbestuurders 
verantwoordelik vir fatale motoronge- 
lukke terwyl hulle onder invloed van 
alkohol was. Dit wil sê 1,000 lewens 
gaan jaarliks verlore as gevolg van 
dronkbestuur. 


3. Daar is nege miljoen drankver- 
slaafdes in die Verenigde State en 
930,000 in die staat Michigan alleen. 


4. Nege en veertig persent van alle 
polisie arrestasies is as gevolg van 
drankoortredings. 


Die Federale Buro vir Navorsing in 
die Verenigde State rapporteer dat 
daar gedurende 1970, 5,568,200 krimi- 
nele oortredings was, terwyl daar 
9 000,000 dranksugtiges is. 


— Church Herald 


DIÉ KINDERS SE HERVORMER 


Liewe maats, en hier het ons al 
weer tot in die middel van die jaar 
gevorder. Toe ons aan die begin van 
die jaar met die nuwe Geloofsleerboe- 
kie begin het, het almal van julle ge- 
dink dit saan vreeslik moeilik wees. 
En nou? Ag nee wat, ons Boereseuns 
en Boeredogters skrik mos nie So 
gou nie! Nou ken ons al die boekie 
baie goed en ons weet net hoe om 
ons teks, verklaring en sangoefening 
op te kyk. 

Ek sien nou die dag `n baie oulike 
manier hoe die kerkraad by 'n se- 
kere gemeente te werk gaan. Vir 
hierdie jaar kry elke kind in die 
verskillende kategeseklasse elke Son- 
dag 'n mooi afgerolde stukkie papier. 
Daarop staan wat die volgende Sondag 
geleer moet word. Een 7-jarige outjie 
se papiertjie het so gelyk: 

Liewe mamma en pappa, ek moet 
volgende Sondag die volgende teks 
ken: 

Ek bewys barmhartigheid aan die 
wat my liefhet. 

Leer ook asseblief vir my Gesang 
59:4. 

Ek hoef dit nie uit my hoof te 
ken nie. 

Dit is darem oulik né? 

Onthou net intussen van die Bybel- 
kenniseksamen wat alweer in Augus- 
tusmaand geskryf word. Die werk 
wat geleer moet word sal dié wees 
wat tot aan die einde van Junie, dit 
wil sê die derde Sondag van Junie 
behandel is. Dit sluit nou die Geloofs- 
leer, Bybelse geskiedenis en Kerkge- 
skiedenis in, net soos dit voor in 
Julle geloofsleerboekie aangeteken is. 

Groete 


Oom Mike. 
SEWE-JARIGES. 
EERSTE SONDAG VAN JUNIE. 


1. Teks van vraag 17: Hoor Israel, 
die Here ons God is `n enige Here. 

2. Bybelgeskiedenis: Die geboorte 
en offerande van Isak. Die Here het 
sy belofte wat Hy aan Abraham en 
Sara gedoen het, gehou. Toe Abraham 
100 jaar oud was, het Sara 'n seuntjie 
gekry. En hulle het hom Isak genoem. 

Isak het mooi opgegroei en was 'n 
gehoorsame kind. Eendag, toe Tsak 
seker omtrent so oud was dat hy al 
ver kon stap en 'n vrag hout kon 
dra (miskien was hy al 15 jaar) het 
die Here vir Abraham 'n baie swaar 
opdrag gegee. Hy moet Isak gaan 
offer! Dit beteken hy moes Isak sy 
eie seun, vir die Here gaan slag en 
op 'n altaar verbrand. Abraham het 
nie teëgepraat nie. Hy het Isak ge- 
neem, die hout en die vuur en na die 
land Moria gegaan om Isak daar te 
gaan offer. 


Toe hulle naby die plek kom, het 
Isak vir sy pa gevra: ,Maar Pa, waar 
is die dier wat ons aan die Here moet 
gaan offer?” En Abraham het geant- 
woord: ,Die Here sal vir ons die dier 
gee wat ons aan Hom moet offer, my 
seun.” 


Toe hulle op 'n plek by die berg 
Moria kom waar daar genoeg klippe 
was, het Isak gehelp om die hout 
te dra en hy het seker ook vir Abra- 
ham gehelp om die altaar te bou. En 
nadat alles klaar was, het Abraham 
vir Isak gevat en op die altaar neer- 
gelê. Nêrens lees ons in die Bybel 
dat Isak geskreeu of probeer weg- 
hardloop het nie. Toe Abraham sy 
mes oplig om Isak dood te steek, 
praat die Here weer met Abraham 
en sê vir hom om nie vir Isak te 
offer nie. Abraham het vir Isak van 
die altaar afgetel en toe sien hulle 
'n ram daar naby staan met die ho- 
rines in die takke van 'n bos vas- 
gehaak en Abrham het sommer dade- 
lik die ram aan die Here geoffer. 


Abraham was dus gehoorsaam en 
gelowig aan die Woord van God. En 
outjies, eendag sou God nie sy eie 
Seun spaar nie, maar Hom vir ons 
sondes offer aan die kruis op Gol 
2ota. 


TWEEDE SONDAG VAN JUNIE. 


1. Teks van vraag 18: Geseënd is 
die God en Vader van ons Here 
Jesus Christus. 


2. Bybelgeskiedenis: Toe Sara hon- 
derd sewe en twintig jaar oud was, 
is sy oorlede en Abraham het haar 
in die rotsgraf van Magpela begrawe. 
In daardie tyd, net soos in die tyd 
van Jesus, is mense in grafte wat uit 
rots uitgekap is, begrawe. 

Ook Abraham was al baie oud en 
voordat hy sterwe wou hy toesien dat 
sy seun Isak met een van sy eie mense 
trou. Abraham was bang dat Isak dalk 
met een van die heidense meisies 
van Kana#n sou trou en dit sou nie 
deug nie. Nou waar het Abraham se 
mense dan gewoon? Onthou julle nog 
dat Abraham uit die ver land van 
Mesopotamië, uit die stad Ur uit 
weggetrek het op bevel van die Here? 
Nouja, in die land van Mesopotamië, 
in `n ander stad met die naam van 
Nahor, het nog verlangse familie van 
Abraham gewoon. Abraham stuur toe 
een van sy diensknegte na die dorp 
Nahor en daar ontmoet die dienskneg 
vir Laban, een van Abraham se 
familie. Laban het 'n mooi susters- 
kind gehad met die naam van Rebek- 
ka. Toe 'hulle die verhaal van die 
dienskneg hoor en ook hoor dat Abra- 
ham graag 'n vrou vir sy seun Isak 


wil hê, het Rebekka ingestem om 
Saam te gaan en Isak se vrou te word. 
So is die dienskneg dan terug met 
Rebekka en sy en Isak is getroud 
tot groot vreugde van Abraham. 

En Abraham het gelewe tot hon- 
derd vyf en sewentig jaar en toe hy 
sterwe, is hy ook in die rotsgraf van 
Magpela, saam met Sara begrawe. 

Nouja outjies, julle het geen teks 
vir die derde Sondag van Junie nie. 
Nou wonder ek wie vir die derde 
Sondag die volgende vragies se ant- 
woorde wil leer? 

Hoe oud was Abraham toe Isak ge- 

bore is? 

"Toe Isak `n jong seun was, moes 

Abraham iets met hom gaan doen. 

Wat moes Abraham op bevel van die 

Here met Isak gaan doen. 

Wie wil vertel hoe dit alles gebeur 

het? 

Wie het sy eie Seun vir ons geoffer? 

Hoe het Isak sy vrou gekry? Wie 

kan die hele verhaal vertel? 

Hoe oud was Abraham toe hy ge- 

sterwe het? 

Waar is Abraham en Sara begrawe? 
AGT-JARIGES: 

EERSTE SONDAG VAN JUNIE. 

. Teks b van vraag 51: Die gemeen- 
skap van die Heilige (Gees sy met 
julle almal. 

2. Bybelgeskiedenis: In die boek 
Numeri, die vierde boek van Moses, 
word verder oor die Israeliete in die 
woestyn geskryf. Die woord Numeri 
beteken: ,Nommers of getalle.” Daar- 
om begin die boek ook met die berig 
dat die Here bevel gegee het aan 
Moses om die hele volk volgens hulle 
stamme te laat tel en te laat laer 
opslaan, Soos in `n militêre kamp. 
Julle het mos seker al almal gesien 
hoe die militêre mense se tente netjies 
in rye staan, met alles mooi skoon 
en ordelik. Nou so was dit seker hoe 
Moses ook die tente laat opslaan het. 
Die verskillende stamme moes net hul- 
le tente bymekaar opslaan. Nou wie 
was dan die stamme van Israel? Dit 
was die nageslagte van die seuns van 
Jakob, plus twee seuns van Josef. In 
Numeri 1 staan hulle almal opgete- 
ken en julle kan gerus daar lees. 

Een stam moes sorg vir die diens 
van die tabernakel of kerk. Dit was 
die Leviete, nageslag van die stam van 
Levi, die seun van Jakob. Moses het 
die Leviete ook laat tel cn mooi inge- 
deel vir hulle diens in die kerk. 

Alles lees ons in die eerste drie 
hoofstukke van Numeri. 

TWEEDE SONDAG VAN JUNIE. 

1. Teks van vraag 52: Die bloed van 
Jesus Christus, sy Seun, reinie Ons 
van alle sonde 


[] Blaai om 

2. Bybelgeskiedenis: Tn hoofstukke 
4 tot 6 en weer van 8 tot 10 van die 
boek van Numeri, lees ons van die 
wette wat opgestel is vir die priesters 
en Leviete en hoe hulle die diens in 
die tempel of tabernakel moet doen. 

In hoofstuk 6 kry ons ook die 
priesterlike seën. Julle het al seker 
van ons predikante gehoor wat dié 
seën oor die gemeente uitgespreek 
het. Dit lui so: 

Die Here sal jou seën en jou be- 
houd; 

die Here sal sy aangesig oor jou laat 
skyn en 

jou genadig wees; die Here sal 
Sy aangesig 

oor jou verhef en aan jou vrede 
gee. 

In Hoofstuk 9 lees ons hoe die Is- 
raeliete die fees van die Pasga in 
die woestyn gevier het. Vandag weet 
ons dat die lammetjie wat met Paas- 
fees geslag is, `n simbool was van 
Jesus as Lam van God wat vir ons 
aan die kruis gesterf het. 


DERDE SONDAG VAN JUNIE. 

1. Teks van vraag 53: Die wat in 
Christus gesterf het, sal eerste op- 
staan. 

2. Bybelgeskicdenis: Numeri 11-14. 
Nou kom die bevel van die Here 
weer dat die Israeliete vanaf die berg 
Sinai moet wegtrek na die Land Ka- 
nan toe. Maar skaars het hulle weg- 
getrek of die klagtes was daar. En 
elke keer het die Here maar weer 
hulle vergewe as Moses vir hulle ge- 
bid het. 

So het die volk op `n dag gekla 
dat hulle moeg seword het vir die 
manna. Die volgende dag het die He- 
re vir hulle kwartels gestuur wat 
hulle kon braai en eet. `n Kwartel is 
`n voëltjie wat omtrent soos 'n patrys 
lyk en ook omtrent so groot is. (Kyk 
na die tekening). 

Eindelik het die dag aangebreek dat 
daar twaalf man gestuur is na die 
land Kanain om te gaan kyk of hulle 
die land kan inneem. Hierdie manne 
noem `n mens spioene of verspieders 
of verkenners. 

Na veertig dae het die verkenners 
teruggekom en kom vertel van die 
pragtige land en die mooi vrugte en 
baie graan. Die tros druiwe wat hulle 
saamgebring het, was so groot dat 
twee manne dit moes dra. ,,Maar”, 
sê hulle: .,.die land se mense is So 
groot en die dorpe en stede het sulke 
sterk en dik mure, dat ons dit nooit 
sal kan inneem nie.” Toe skrik die 
volk van Israel en hulle word bang 
en hille wou nie optrek na Kanain 
nie. Toe kondig die Here hulle straf 
aan: Omdat hulle nie op die Here 
vertrou het nie, sal die volk Israel 


Seer 


e OR 


NE 


ae 
(ed tee jy $ 
' se 


vir veertig jaar in die woestyn moet 
rondswerf, totdat almal wat ouer as 
twintig jaar is, gesterf het. Slegs twee 
van die twaalf spioene sou nie sterf 
nie. Hulle name was Josua en Kaleb. 


Hulle sou nie sterf nie, omdat hulle 


tWeestyn kwarte L 





nie soos die tien ander spioene bang 
was om teen Kanain op te trek nie. 
Vir elke dag dus wat die verspieders 
weg was, moet Israel nou een jaar 
in die woestyn swerf. 


OOo 





UIT NEDERLAND 


Ds Gijmink treur daaroor in sy 
gemeentelike blaadjie, ,Gemeente Op- 
bouw” dat die jongste troonrede deur 
koningin Juliana van Nederland god- 
loos was, dit wil sê dit verwys met 
geen enkel woord na God, die Beskik- 
ker van die lotgevalle van volkere, nie. 
Dit is die eerste keer dat dit so is, 
maar, so skrywe hy, die teenswoordige 
premier, Den Uyl ,is wel van huis uit 
gereformeerd, maar het nou geen ge- 
loof meer nie. Dan kan 'n mens ook 
moeilik verwag, dat in die troonrede 
kon staan: Met die bede dat God u 
krag mag gee... ensovoorts. Den Uyl 
kon dit nie skryf nie, maar die ko- 
ningin kon dit doen.” Dan volg sy vel- 
sugting: 


Dit is vir my 'n simptoom van wat 
al veel langer in Nederland te sien 
was. Nederland het feitlik die Chris- 
tendom afgeskaf en 'n volk kry die 
regering wat dit verdien, en dit sien 
`n mens ook in die troonrede.” 


Mense wat nie aan die erediens deel 
het nie, leef kerklik nie mee nie. 


— Uit die Herderlike Skrywe. 

STATISTIEKE 


Volgens die jongste Nederlandse 
volkstelling van 1971 behoort tot die 
Hervormde Kerk aldaar 23% van die 
totale Nederlandse bevolking, tot die 
Gereformeerde Kerke plus die Vryge- 
maakte Kerk 7%, tot die Rooms-Kato- 
lieke Kerk 39,5%. en tot die ander 
kleiner kerke 8%, maar die syfer van 
kerklose Nederlanders is 22,5%. 


Onder hierdie laaste groep kerke en 
kerkies val ook die Christelike Ge- 
reformeerde Kerk wat 174 gemeentes 
het met 70,920 lede waarvan die be- 
lydende lede 34,610 is met 123 diens- 
doenende predikante en 60 vakante 
predikantsstandplase. 


In Nederland is daar in die huidige 
studiejaar 588 Hervormde studente, 
terwyl die getal van vorige jaar 624 
was. Van hierdie 588 studente studeer 
in Leiden 103 waarvan 20 vroue-stu- 
dente; in Groningen 130 waarvan 10 
vroue; Utrecht 296 waarvan 34 vroue 
en Amsterdam $1 waaronder 17 vroue. 





DIE OPLEIDING 


Geagte Redakteur — Beskou hierdie brief 
van my as 'n vertraagde reaksie op 'n skrywe 
van u aan Die Transvaler, iewers in Junie- 
Julie verlede jaar onder die opskrif: ,,Kansels 
kan sê voller". 


Ofskoon my hart en gemoed vol is oor 
die onderwerp wil ek trag om sonder omhaal 
van woorde daartoe le kom om elke stand- 
punt van u in daardie brief ten volle te 
onderskryf. Wat my natuurlik hinder is dat 
daar skynbaar geen reaksie op u skrywe ge- 
volg het nie, nog deur persone (veral predi- 
kante) wat van u verskil, nog van persone 
wat soos ek, met u saamstem. 


Ek waardeer veral die teksgedeeltes wat u 
aanhaal om u mening te ondersteun. Dit is 
tog inderdaad so dat die mensdom met. 'n 
verskeidenheid van gawes (talente) bedeel is. 
Ek bekommer my oor dié moontlikheid: Is 
ons kerk nie dalk besig om die Godgegewe 
verskeidenheid te megeer en dood te (orseer 
nie? 

As ek dit mag waag om my eie geval as 
'n voorbeeld te neem: Van my klein tyd en 
veral hier rondom 18-26 jaar ouderdom het 
ek 'n brandende begeerte vir die voortreflike 
amp van predikant gekoester; ek het selfs 
Op 26 jaar 'n poging aangewend om een te 
probeer word, maar sonder enige sukses. 
As ek eerlik moet wees waarom ek die 
studies opgegee het, dan moet ek seker 'n 
hele paar faktore noem, maar sekerlik die 
deurslaggewendste faktor wat my daartoe 
genoodsaak het was Grieks, Hebreeus en in 
'n mindere mate, Latyn. Tans is daar van 
daardie eens brandende lewensideaal slegs 'n 
sprankie hoop oor. 


Kan die kerk nie ook die verskeidenheid 
wat op ander terreine van die lewe so toepas- 
lik is ook by die opleiding van sy predikante 
in ag neem nie? Neem die onderwys as VvOOr- 
beeld: Sommige leerkragte is gegradueer en 
andere volg 'n vierjarige diplomakursus, wat 
dan as 'n ekwivalente kategorie moet dien 
as eersgenoemde. Met ander woorde die 
graad maak nie noodwendig die man nie. 
Hoeveel gediplomeerde onderwysers is nie 
dikwels baie beter leermeesters as sy hoogs- 
gekwalifiseerde kollega nie? 


Ons kerk kan mos maar 'n jaar byvoeg 
vir dié predikante wat nie Grieks, Hebreeus 
en Latyn het nie. 'n Jaar langer opleiding 
kan nie skadelik wees nie. 


Ek verneem dat die twee susterskerke bin- 
mekort geen tekort aan predikante meer sal 
hé nie. Kan ons kerk dieselfde sê? 


Met alle respek aan my geliefde kerk se 
hoogwaardigheidsbekleërs: Is ons nie dalk 
té streng en té veeleisend by en met die 
keuring van ons voornemende teoloë nie? 
Moet ons kerk nie dalk tot 'n ander realis- 
tieser benadering van die so lewensbelang- 
rike saak kom nie? 


Ek glo die slim geleerde professore en 
doktore sal 4l bogenoemde menings van my 
met allerlei teologiese gefundeerde motive- 
rings onderstebo slaan. Tég glo ek vas dat 
wat u in u brief gestel het veel stof tot 
nadenke bied vir mense soos ek wat op 'n 
stadium 'n kosbare ideaal moes prysgee en 
nog steeds somtyds 'n vrae hoop in dié 
rigting koester. 


— (Oudl) M. H. J. van Staden. 


Hendrina Hoërskool, 
Privaatsak X6, Hendrina. 


DRIE KERKE 


Geagte Redakteur, 

By die lees van die artikel: ,,Anderkant 
Die Draad", het in my opgekom om u te 
herinner aan wyle dr. Nichol se tipering van 
ons drie kerke: min of meer soos volg: 


Die N.G. is meer in die besonder toege- 
1ê op die praktiese arbeidsterrein, die Ge- 
reformeerde op suiwerheid van leer en die 
Hervormde op die historiese agtergrond. 


Ek glo nie dat dit as 'n tipering kan deur- 
gaan nie, maar hier is aspekte raakgesien 
wat ook hulle negatiewe kante het waarteen 
ons moet wakkerloop. 


LESERS SKRYF 


Daar is gevaarlike oorvleuling van arbeids- 
terrein tussen die N.G. en die Metodisme 
en die liberalisme se sosiale werksaamhede, 
waar dit baie moeilik word om te onderskei 
tussen i1deologië of teologiese verantwOOo;- 
ding. Daar is beslis reeds groot verwarring. 


As die Gereformeerde Kerk vergeet, soos 
sommige van sy leiers mou blykbaar doen, 
dat suiwerheid van leer meer as net `'n 
akademiese saak is, dan maak hulle die deur 
Oop vir nuwe bevindings, beklemtonings, 
selfs dienstige spitsvonidighede. By alle on- 
dersoek bly altyd die ,,wolk van getuie” 
waarvan Paulus praat en so 'n wolk van 
'etuie is daar ook agter elke Christelike 
erk of volk se geskiedenis. Dr. M. Gibbon 
sê: ,,Man live on the accumulated faith of 
the past as well as on its atcumulated self- 
discipline.” 


Dit lyk vir my die rede waarom die 
Hervormde Kerk die winde van verandering 
beter weerstaan as ons. Dit gaan hier oor 
'n alledaagse werklikheid in ons lewe. U sal, 
net soos ek, weet dat gewone lidmate van 
ons kerke hulle man staan teen sektes met 
dragte ,,skrifbewyse, beter vertalings en we- 
tenskaplike bevindings.” Inderdaad weet ek 
van 'n geval waar wyle my swaer Bothma, 
van die Hervormde Kerk, dit baie doeltref- 
fender gedoen het teen 'n Apostoliese voor- 
bok as u ds. Prinsloo of ons dr. Los. Hier- 
die ,,accumulated'' volwassenheid en weer- 
baarheid in die Skrif, die bestaansvoorwaar- 
de van die kerk, verontagsaam die Sinode 
nou as hy vir 'n studie-kommissie net 'n 
paai teoloë ben win. 


Dit is vir my duidelik dat dr. Dreyer 
hiermee sal sa umsteri. Sy 'itivuel IG 7m vlot 
en veg op die punt af, myns jinsicns omdat 
hy soos C. $. Lewis, in plaas van 'n for- 


UIT GEMEENTES 


W aardige egpaar heengegaan 


Oom Petrus en tant Sannie van 
der Merwe van die gemeente Koedoes- 
rand was in die hele Noordwes-Trans- 
vaal goed bekend, want hulle het vir 
57 jaar op die ou pioneersplaas end- 
vogelsdrif saam gewoon waar hulle 
in 1915 ingetrek het. 


Oom Petrus (of oom Stammetjie 
soos hy bekend was) 1s op 5 April 
1889 op die plaas kictspruit nabv 
Nvistroom gebore. Met die 2de Vry- 
heids oorlog was hy saam met sy va- 
der cp kommando onder sen. Beyers. 
Op 8 Desember 1900 is ht naby Rus- 
tenburg gewond deur 'n hanskakie 
wat hom agter die ore deur geskiet 
het. Hy het so herstel dat hy `n 
maand daarna weer op kommando kon 
gaan. `n Jaar later is hy gevange ge- 
neem in die Waterberge en na Indië 
gestuur. Na die vrede het hy geweier 
om die nodige deklarasie te teken, 
totdat hy van gen. Beyers persoonlik 
`n brief ontvang het wat hom aanraai 
om die deklarasie ,,te teken en huis- 
toe te kom, want sy moeder stort 
baie trane oor hom daar in die vreem- 
de.” In 1905 is hy getroud met Anna 
van Deventer wat dieselfde jaar oor- 
lede is. In 1907 is hy weer getroud 
met Susanna Aletta van Rooyen met 
wie hy 66 jaar saam geleef het, en 
agt kinders gehad het van wie ses 
nog lewe. 


mele argumentasie die vergelykende VOOr- 
beeld uit die werklike lewe gebruik. 

Maar ek glo dat met abstrakte leersui- 
werheid, praktiese toewyding, selis met his- 
toriese agtergrond en al ons ten gronde 
sal gaan as God ons nie die manne gee 
wat die moed het om te praat en te doen nie. 

Ek bid dat u kerk vir ons die vesting 
hou totdat die winde gaan lê. 

D. van der Walt 
Bus 206 
Cullinan. 


Die Naam van die Kerk 


Waarde Redakteur — Na aanleiding van 
die brief van professor H. D. A. du Toit in 
die Hervormer van Januarie 1974, oor bover- 
melde, voel ek dat meer oor hierdie saak 
geskryf besoort te word. 

Die professor praat van feite van die ge- 
skiedenis wat u bewerings weerspreek — 
maar, hy haal geen sulke feite aan nie. As 
die professor die ,,Geskiedenis van die Ne- 
derduitsch Hervormde Kerk” deur professor 
dr. S. P. Engelbrecht sou naslaan sal hy wel 
feite uit 'n betroubare bron bekom. 

Maar dit is heel duidelik uit sy brief dat 
hy wegskram van die feite. 

Interessant sou dit wees om te verneem of 
professor Du Toit deel geneem het aan die 
viering van die driehonderd-jarige bestaan 
van die Nederduitse Gereformeerde Kerk wat 
in werklikheid bestaan vanaf 1842. Die feite 
weerspreek 'n bestaan van driehonderd jaar 
— as mens van weerspreek wil praat. 


— G. G. Ferreira, 
Posbus 99, Pk. Chipinga, Rhodesië. 





Oom Petrus was `n groot kerkman 
en'n ywerige Hervormer. 

Met die afstigting van die gemeente 
Koedoesrand wat in sy waenhuis 
plaasgevind het op Saterdag 21 Junie 
1924 is hy gekies as een van die drie 
diakens en 'n paar jaar later is hy 
gekies as ouderling en behalwe vir 
10 jaar was hy ere-ouderling in die 
gemeente. 


Oom Petrus het `n helder stem 
gehad, en voor die koms van die 
kerkorrel was hy voorsinger in die 
gemeente Waterberg en later van Koe- 
doesrand. Een keer met 'n nagmaals- 
viering was die orrelis weg en het 
die predikant die opmerking gemaak: 
,Ag wat, oom Petrus se gorrel is so 
goed soos 'n orrel.” 


Oom Petrus was streng godsdiens- 
tig en het ook sy kinders so opgevoed. 
Daarvan getuig die portret in die 
kerkalmanak van 1955 bladsy 105 toe 
hy en sy ses seuns in verskillende 
gemeentes van die kerk in diiens van 
die kerk was. Hy is oorlede op 24 
Oktober 1973 op sy plaas. Susanna 
Aletta (gebore van Rooyen), is ge- 
bore op 17 Februarie 1891 en het 
opgegroei op die plaas Rietfontein 
(nou Rondalia warmbron) by Na- 
boomspruit. Sy was 'n getroue lid 
van die N.H.S.V. tot haar dood op 
1 Februarie 1974. 


— Gys van der Merwe. 

EVA I 
LEES! 

OPVOEDING, NORME, JEUGVER- 
SET”, uitgegee deur die S.A. Akade- 
mie vir Wetenskap en Kuns. Prys Ra 
— te bestel van S.A. Akademie, Pos- 
bus 538, Pretoria. 

`n Tiental referate oor bogenoemde 
tema wat tydens die jaarvergadering 
van die SA. Akademie gedurende 
Junie 1973 in Durban gehou is, is 
in hierdie bundel saamgevoeg. Die 
referente is op hulle onderskeie vak- 
gebiede almal bekende en gewaar- 
derde akademici, t.w. proif. P. $. 
Dreyer, J. A. Heyns, $. C. W. Duvena- 
ge, S. P. Olivier, W. A. van Niekerk 
en dr. L. Alberts. 

Dit gaan hier om `n sinvolle ter- 
reinverkenning en evaluering van die 
verskynsel van jeugverset. Aanleiding 
daartoe is die hedendaagse reaksioné- 
re en aktivistiese tendense wat dreig 
om universele momentum te kry, 
veral soos dit gelanseer word vanaf 
buitelandse universiteitscampusse. In 
hierdie terreinverkenning word die 
wortels van jeugverset in die filo- 
sofiese denkrigtings en lewensbeskou- 
ings van o.a. Marx, Engels, Lenin, Mao 
Tsetoeng, Marcuse e.a. teruggevind. 
Die mens self word as outonome ab- 
solute waarde voorop gestel, sodat dit 
Sy roeping sou wees om die norme van 
die ,,Establishment” — en daarom 
die ,,Establishment” self — te ver- 
nietig. Dit moet dan geskied langs die 
weg van die permanente of sogenaam- 
de kulturele revolusie d.m.v. die pro- 
letariaat — hierdie keer egter die 
proletariaat van die intellegentia, 
d.w.s. studente, kunstenaars, ens. 

Hierteenoor word die begrippe ,,op- 
voeding”, ,,opvoeder”, ,,opvoedeling”, 
norme” sinvol ontleed, en die posi- 
tiewe Skrif-gefundeerde taak van die 
opvoeding as ,,bestemmings-beant- 
woording” gestel. Saam hiermee word 
ook die norme in die beoefening 
van die fisies-gemiese lewens- en 
geesteswetenskappe in oënskou ge- 
neem. Besonder insiggewend en aktu- 
eel is die daaropvolgende ontleding 
van die feitelike jeugsituasie; hierin 
word temas soos die generasie-gaping, 
permissiwiteit, seksualisme, dwelm- 
middels ens., asook die oogmerke van 
die hippies en die sogenaamde ,,Je- 
Sus-beweging” goed deurlig. 


Die referate word afgesluit met die 
bespreking van die huidige stand van 
sake aan ons eie universiteite, deur 
rektore Bingle, Marais, Viljoen en 
Stock, asook die vooruitsigte om die 
aangeleentheid die hoof te bied. 


Na my mening is die inhoud van 
hierdie publikasie nie net `n onont- 
beerlike toerusting vir elke opvoed- 
kundige, opvoeder en ouer nie, maar 
tegelyk `n tydige waarskuwing en op- 

roep aan elke Christen-gelowige om, 
in die woorde van prof. Duvenage, 
ten opsigte van die uitwasse in die 
bestaande orde . en die heden- 
daagse gees van neutraliteit, `n skerp 
kritiese, maar christelike getuienis 
te laat hoor!” 


— F. du C. Labuschagne. 


Het fundament, bulpboekje bij het 
bijbelonderwijs voor de lagere klas- 
sen van het voortgezet onderwijs, — 
F. Folkers, leraar gereformeerde Ma- 
vo Johannes Kaptevynschool te Gro- 
ningen, Uitgeverij De Vuurbach — 
Groningen, Prys R2,15. 


Hierdie Bybelse (Geskiedenis van 
sewentig hoofstukke, gemiddeld twee 
bladsye per hoofstuk, is baie volledig, 
baie verklarend en normerend, baie 
prikkelend en baie aktiverend, Die 
naam kom van 1 Kor. 3:10, 11. 


Ook is aan my enkele bladsye voor- 
gelê van `n katkisasieboek wat die 
kerkgeskiedenis en die Heidelbergse 
Kategismus behandel — opgestel in 
dieselfde vorm as voorgenoemde boek. 
Die Kategismus word min of meer 
op dieselfde patroon behandel soos 
ons eie ,,Geloofsleer” dit doen. 


Hierdie Nederlandse boekies is uit- 
stekend maar miskien vir ons om- 
standighede te gedetailleerd. 


— H. G. van der Westhuizen. 


VERNUWING OF REWOLUSIE — 
HET DIE KERKRAAD DAAR IETS 
OOR TE SÊ? Dr. J. A. van Wyk — 
43 bladsye — Prys R1-30 — N.G. 
Boekhandel. 


Dr. van Wyk is `n dosent in Dogma- 
tiek en Etiek aan die 'Teologiese 
Skool 'Turfloop en die Universiteit 
van die Noorde. Die boekie is `n 
verwerking van `n referaat wat hy in 
1972 voor `n kongres van die Dog- 
matologiese Werkgemeenskap in Pre- 
toria gehou het. 


Sy studie-onderwerp is die neiging 
tot maatskaplike vernuwing en selfs 
rewolusie soos dit uitmond in die 
reaksie van die kerklike kant in `n 
,teologie van die rewolusie”. In sy 
uiteensetting van die saak is dit ver- 
al die name van R. Shaull, R. Alves, 
H. Marcuse, J. Moltmann, E. Bloch 
en H. Cox wat na vore kom. 


In die belangrikste hoofstuk van 
die boek gee hy `n reeks uitgang-pun- 
te vir kerklik-maatskaplike vernu- 
wing naamlik: Die teenwoordigheid 
en werking van God in die geskiede- 
nis, die kenbaarheid van hierdie teen- 
woordigheid van God, die wyse waar- 
op die Ryk deur die geskiedenis be- 
weeg, die uitwerking van die Ryk op 

verwêreldliking en vermensliking, ver- 
wêreldliking en vermensliking en die 
mens in besonder; die plek van die 
kerk in hierdie verband; die rol van 
die etiek; en die middels wat die 
kerk en die gelowiges in hulle diens 
aan die Ryk sal gebruik. 


Dit is `n dringende vraag wat hier 
die aandag geniet, en dit gaan om 'n 
saak waarin baie teoloë dwaal. Die 
skrywer het egter gesorg vir `n deeg- 
like voorbereiding in sy benadering, 
en die lig wat die sterkste in die 
agtergrond skyn is die van Karl Barth. 
Uit die aard van die onderwerp be- 
weeg hy voortdurend op die vlak van 
die horisontale, sonder om egter heel- 
temal in `n horisontalisme te verval. 
Mens soek egter na duideliker klanke 
wat die entlike werk van die evange- 
lie 'n die wêreld betref. Ons het 
egter waardering vir sy uiteensetting 
van die verhouding tussen gelowige 
en die owerheid en die afgrensing 
van `n sosiaal-politiese program van 
die kerk teenoor die profeties-dienen- 
de taak van die kerk. 


As iemand wat besonderlik te doen 
het met die probleem in ons eie land 
waar dit `n ander volk ten nouste 
raak het die skrywer ook die lyne 
deurgetrek na die situasie plaaslik. 
Met soberheid ontleed hy baie kort 
die tersake dinge in die situasie, met 
waar nodig 'n waarskuwende woord. 
Voorop bly die eis staan: Daar moet 
in die hele saak ruimte wees vir die 
Woord van God. 


Dit sal goed wees as veral predi- 
kante kennis neem van die boek. 


— C. J. Viljoen. 


Die onverwelkelike kroon deur Lou- 
rens Oberholzer. Uitgegee deur Pers- 
kor-uitgewery, Posbus 845, Johannes- 
burg. Prys 1,80. 


Hierdie roman is goed geskrywe. 
Dit lees vlot. Die verhaal word boei- 
end vertel; skrywer ken die saak waar- 
oor dit hoofsaaklik gaan naamlik 
dwelmverslawing. Die Afrikaans word 
egter soms ingeruil vir vertaalde 
Engelse uitdrukkings soos ,,jy beter 
gaan” (You better go) ,,vang die oog” 
(catch the eye) ens. In Afrikaans sê 
'n mens: ,jy moet liewer nou gaan”, 
en ,,die aandag trek.” ,,Vir wat” is 
swak Afrikaans. Beter is ,,waarvoor”. 


Behalwe vir hierdie paar opmer- 
kings kan die roman by ons lesers 
aanbeveel word. 

— EHD. 


[7] Vervolg op bladsy 32 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R1.20 per jaar. 


Die blad verskyn aan die begin van 

elke maand. Stukke vir publikasie moet 

die redakteur op die allerlaaste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3.00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7.00 
ekstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





Amptelike Berigte 
BEROEPE PREDIKANTE: 


BEROEPE AANGENEEM: 

Ds. J. C. Kruger van Benoni na Nigel. 

Ds. T. Snyman van Marikana na Lich- 
tenburg-Oos. 

Ds. J. H. Viljoen van Carletonville 
na Hartbeesfontein/Gerdau. 


BEROEPE BEDANK: 

Ds. P. J. Kruger van Parkrand/Wit 
field na Eendragt. 

Ds. B. J. v. Staden van Springs-Oos 
na Sasolburg-Suid. 

Ds. W. J. Bezuidenhout van Vaalharts 
Na Bothaville/Allanridge en Kemp- 

na Verwoerdburg. 

Ds. P. A. Geyser van Delareyville na 

Ds. L. A. Breedt van Vanderbylpark- 
Oos na Phalaborwa en Kempton 
park-Oos. 

Ds. M. J. Naudé van Pierneef na 
Witbank. 

Ds. G. J. van Staden van Vliegepoort 
na Balfour. 

Ds. D. J. Dreyer van Witpoortjie na 
Vereeniging. 

Ds. J. A. P. van Tonder na Eendragt. 

Ds. C. L. Badenhorst van Rustenburg- 
Oos na Elandspoort. 





Prof dr. J. A. A. A. Stroop is weer 
toegelaat tot die evangeliebediening 
in ons kerk en beroepbaar gestel vir 
deeltydse bediening. Dr. Stoop was 
voorheen predikant van Benoni en 
Brixton totdat hy in 1967 die be- 
diening neergelê het by die aanvaar- 
ding van 'n dosentepos by Unisa. 

Hy is in deeltydse hoedanigheid be- 
roep na Oos-Moot. 


Prop. J. J. Steenekamp is in 1979 
toegelaat tot die evangeliebediening 
maar was in die buiteland vir ver- 
dere studie. Hy is nou terug in ons 
land. (Na 'n gesprek op 28 Maart 
1974 was hy gereed vir `n beroep 
na een van die gemeentes). 

Hy is dadelik deur Leeudoringstad 
beroep. 


Op 8 Maart 1974 is ds. S. J. de 
Beer onthef uit sy amp as predikant 
en het hy ook afskeid geneem van 
Springs waar hy en mevrou de Beer 
sedert 1971 pastoriepaar was. Ds. de 
Beer is op 18 Januarie 1969 te Ma- 
galiesberg georden. 

Ds. de Beer is genomineer vir die 
verkiesing tot lid van die Volksraad 
kiesafdeling Geduld. 


DOODSBERIGTE 


T ss 
IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hull, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


GREYLING: Barend Christiaan — Vyf 
lange jare van hartseer en verlange is 
verby en weer dink ons terug aan 
7 April 1969 toe ons op tragiese 
wyse moes afskeid neem van ons lief- 
ling seun en broer. 

Die wond is seer, God is liefde Hy 
regeer. 

— Bedroefde pappie, mammie en 
boetie. Hartbeesstraat 16, Hlandsfon- 
tein. 1406. 


PIETERSE: Magdalena Susanna — 
Daar was geen afskeidswoord geen 
vaarwel of groet, die wond is diep en 
seer. Maar God is liefde Hy regeer. 
Net die wat verloor het kan vertel van 
skeiding sonder vaarwel. Na twee 
lange jare van verlange bly ons be- 
droef, maar berus in stilte. 

— Treurende ouers Deysel, kinders, 
broers en suster. 

Johnstonestraat 58, Randfontein. 





WAT SAL ONS LEES? 


Bande van die dood deur Iselma 
du Toit. Uitgegee deur Dagbreek- 
boekkring, Posbus 4892, Johannesburg. 
Prys R1,80. 

`n Boek wat die moeite werd is 
om te lees. Dit het `n gesonde gods- 
dienstige agtergrond sonder om sen- 
timenteel te wees. Dit vertolk die 
jong ds. se stryd teen die ongelyke 
verhouding tussen arm en ryk in sy 
gemeente op treffende manier. Hier- 
die mooi gesegde kom daarin voor: 
,Wanneer jy voel dat al die deure 
om jou toegegaan het, kyk rond en 
jy sal sien, dat God vir jou 'n venster 
oopgemaak het waardeur sy goddelike 
lig nog skyn.” 

Dit kan vir baie lesers ook tot ver- 
troosting wees. 

— EH.D. 

The Bridge from Old to New in 
Christian Belief., geskryf deur Seef 
Konijn en uitgegee deur (Geoffrey 
Chapman, London, Dublin, 1973. Prys 
R1,75. 

Hierdie werkie, oorspronklik in Ne- 
derlands geskryf, wil 'n antwoord gee 
op die vraag: hoe het die nuwe van 
vandag uit die oue gegroei? Wat is die 
verband tussen die geloof waarin ons 
opgevoed is en die werklikheid van 
vandag? Mense het die ou godsdiens- 
tige atmosfeer ontgroei maar voel ook 
nie tuis in die moderne benadering 
nie. Tydens besprekingsgroepe, radio- 
programme en in koerantartikels, het 
die skrywer gepoog om hierdie vrae 
te beantwoord. Hierdie werkie bevat 
die resultaat van die studie. In die 
opsig is dit in `n mate prikkelend. 

Van nader bekyk blyk dit egter dat 
die skrywer, `n Rooms-Katolieke teo- 
loog, besig is om te worstel met die 
woelinge wat daar gaande is binne die 
Roomse Kerk ten opsigte van die mees 
sentrale leerstukke: Die Christologie, 
die kerk, die sakramente, die laaste 
dinge, ensovoorts. Vanuit hierdie ge- 
sigspunt dus, krities gelees, het die 
werkie ook waarde! 


— D.J. C. van Wyk. 





Dr. E. A. Franken-Duparc: Bidden, 
6de druk. Boekencentrum NV. — 
`s Gravenhage, 1972. 

Die feit dat hierdie boekie `n sesde 
hersiene en uigebreide druk sien, 
spreek vir homself. Dit loon die tyd 
om hierdie juweelfjie van ongeveer 'n 
sewentig bladsye met aandag deur te 
lees. Uitgaande van die twyfel, wat 
dikwels aan ons gebedslewe knaag en 
dit verlam, wys die skryfster vir ons 
die weg tot die gelowige bidde aan; 
sy lei die leser vrugbaar tot die 
realiteit van die wêreld van God. 


Met oortuiging en innig word die 
diepe afhanklikheid beskryf, wat be- 
sef, dat ons alles van God moet ont- 
vang, dat ook ons gebed tot Hom 
deur sy Heilige Gees in ons gewerk 
word. Hiertoe dien die volgende para- 
grawe: Bidden als zoeken — Bidden 
als kloppen — Heer, leer ons bidden 
— De verborgen wes — De verborgen 
plaats — De enge poort — Houding 
bij het gebed — Sluiten der ogen — 
Laatste afsluiting. 


Vervolgens word kortliks die Onse 
Vader oorsien en dan aandag gegee 
aan ,,Gebedsoefening” en ,,Het doel 
van ons gebed”. Die skryfster wys op 
die ,,Creatief gebed” en die gebed vir 
ander mense (,,Voorbede”) — 'n mooi 
hoofstuk. Die oorsigtelike behandeling 
van ,Het innerlijk gebed” val tog teë! 

By haar toepassing hiervan kom die 
metode opsigtelik ooreen met yo0ga- 
tegniek. Nogtans — as hierdie bundel- 
tjie krities en met voorbehoud gelees 
word, loon dit soos reeds gesê, die 
moeite: versterk dit die sekerheid, dat 
gebed as gemeenskapsbeoefening met 
die lewende God, onontbeerlik is. 


—l DEE Hr. 


Verhale en Foto's van veertig Boom- 
monumente in Suid-Afrika deur dr. J. 
J. van Tonder. Te bestel by Begin- 
straat 5, Krugersdorp. Prys R1,50. 

Die oud-inspekteur van onderwys 
bly steeds aan die gang. Reëlmatig 
verskyn publikasies uit sy pen, en 
daarby nuttige publikasies, wat SOOS 
hierdie een veel navorsing en reise 
verg. As historikus weet hy om interes- 
sante historiese gebeurtenisse saam 
te vleg met die mededelings oor die 
bome en boommonumente. So word 
hierdie dinge, wat anders verlore en 
vergeet kan gaan, aan die vergetelheid 
ontruk .Vergelykenderwys is sommige 
persone en bepaalde gebeurtenisse 
,afgeskeep” terwyl ander gebeurte- 
nisse en sekere historiese figure veel 
meer aandag gekry het. Byvoorbeeld 
ds. Van der Hoff en ds. Van Warmelo 
vergeleke by ds. Postma; die kerklike 
gebeure in Potchefstroom in vergely- 
king met dié in Rustenburg. Dit is `n 
nuttige en leersame publikasie. 


— Joh. Dreyer. 


Frik deur Ben Venter. Uitgegee 
deur Perskor, Johannesburg. Prys 
R3,20. 


Hierdie vyfde boek van Ben Venter 
hoef nie terug te staan vir die ander 
nie. Ook met hierdie uitgawe is hy die 
baasverteller. Jy moet lees of jy wil 
of nie, of jy oud is of jonk; en almal 
sal geniet van die humor. Koop dit 
verseker. 

— EH.D. 


Nooientjie van Nooitgedacht deur 
Empie Maritz. Uitgegee deur Perskor, 
Johannesburg. Prys R8,30. 


Hierdie nogal boeiende verhaal speel 
in ons Tweede Vryheidsoorlog. Ons 
kinders veral sal daarvan geniet. Koop 
dit gerus. 

— EHD. 


Belinda deur Tselma du Toit. Uitge- 
gee deur Voortrekker-boekklub, Pos- 
bus 4892, Johannesburg. Prys R1,80. 


`n Roman om te lees met goeie Afri- 
kaans, en `n ernstige, godsdienstige 
strekking. Dit gee die gemoedstoe- 
stande van die karakters besonder 
goed weer. Ons beveel dit aan. 


— EH.D. 

Onsigbare Grendels deur Lourens 
Oberholzer. Uitgegee deur Dagbreek- 
boekkring, Posbus 4892, Johannesburg. 
Prys R1,80. 


Dit is `n goed geskrewe verhaal, 
spannend vertel met `n verrassende 
einde, wat aan ons lesers aanbeveel 
word. 


— EH.D. 


Ampie die Kind deur Jochem van 
Bruggen. Uitgegee deur Perskor, Jo- 
hannesburg. Prys R4,50. 


Hierdie beroemdgeworde pennevrug 
van Jochem van Bruggen is uit die 
boonste rakke van die Afrikaanse 
letterkunde. Wie dit nog nie gelees 
het nie, mis een van die pronkstukke 
van ons jong taal. 'n Bespreking is 
eintlik nie nodig nie. 'n Aankondiging 
behoort genoeg te wees vir die lief- 
hebber van Afrikaanse letterkunde 
om te sê: Wat! `n Nuwe, soveelste 
uitgawe! Nou moet ek een hê. 


Perskor het dit mooi uitgegee. 


— Joh. Dreyer. 


Vir jou Juffrou deur Cecily Louw. 
Uitgegee deur Perskor, Johannesburg. 
Prys R3,20. 


Opsteller en uitgewer moet geluk- 
gewens en hartlik bedank word vir 
hierdie mooi, nuttige, ja waardevolle 
boei. Dis net die boek vir ons jong 
mense, veral vir ons dogters. Elke 
ware moeder wil haar dogter graag 
sien ontwikkel tot `n hoogstaande, 
mooi gemanierde, sedelik gebalan- 
seerde juffrou. Wel, dan kan u nie 
beter doen as om hierdie boek met 
Sy wyse raadgewings, met sy nugtere, 
gesonde siening, met sy simpatieke 
toon aan u dogter te skenk nie. 


Dit is smaakvol en kunstig uitgegee. 


— Joh. Dreyer. 


Sowel in die Verenigde State van 
Amerika as hier in S.A. is die Joodse 
rabbi's onrustig omdat so baie jong 
Jode Christene word. In die Verenigde 
State is dit `n paar duisend. 


In Johannesburg is volgens die Je- 
wish Cronicle meer as 1,000 jong Jode 
tot die Christendom bekeer, terwyl 
een rabbi die getal baie hoër stel 
naamlik tussen 1,000 en 2,000. 


— Inter Nos. 


